សេវាអប់រំពិសេស

**… សេវា, មិនមែនទីកន្លែង។**

# សេចក្តីជូនដំណឹងស្តីពីកិច្ចការពារតាមនីតិវិធីនៃការអប់រំពិសេសសម្រាប់សិស្ស និងក្រុមគ្រួសាររបស់ពួកគេ

**លក្ខខណ្ឌតម្រូវក្រោម Part B នៃច្បាប់ស្តីពីការអប់រំបុគ្គលមានពិការភាព (Individuals with Disabilities Education Act) បទប្បញ្ញត្តិសហព័ន្ធ (Federal Regulations) និងច្បាប់រដ្ឋដែលគ្រប់គ្រងការអប់រំពិសេស (State Rules Governing Special Education)**

### បានកែប្រែរួចនៅខែកុម្ភៈ ឆ្នាំ2019

### Glenna Gallo, M.S. (អនុបណ្ឌិត​វិទ្យាសាស្រ្ត), M.B.A. (អនុបណ្ឌិត​គ្រប់គ្រង​ពាណិជ្ជកម្ម)​ជំនួយការអ្នកគ្រប់គ្រងនៃសេវាអប់រំពិសេសនៅ OSPI

**រៀបចំដោយ៖**

* **សេវាអប់រំពិសេស**
speced@k12.wa.us | 360-725-6075

## តារាងមាតិកា

**ព័ត៌មានទូទៅ 5**

**សេចក្តីផ្តើម 5**

**តើសេចក្តីប្រកាសនេះធ្វើឡើងសម្រាប់អ្នកណា 5**

**សម្រាប់ព័ត៌មានបន្ថែម 5**

**សេចក្តីជូនដំណឹងស្តីពីកិច្ចការពារតាមនីតិវិធី 5**

**សេចក្តីជូនដំណឹងជាលាយលក្ខណ៍អក្សរជាមុន 6**

**ភាសាកំណើត 7**

**សារអេឡិចត្រូនិក 7**

**ការយល់ព្រមរបស់មាតាបិតា - និយមន័យ 7**

**ការយល់ព្រមរបស់មាតាបិតា - លក្ខខណ្ឌតម្រូវ 8**

**ការយល់ព្រមសម្រាប់ការវាយតម្លៃបឋម 8**

**ច្បាប់ពិសេសសម្រាប់ការវាយតម្លៃបឋមលើអ្នកស្ថិតក្រោមអាណាព្យបាលរបស់រដ្ឋ 8**

**ការយល់ព្រមរបស់មាតាបិតាសម្រាប់សេវាបឋម និងការលុបចោលការយល់ព្រមបន្តសេវា 9**

**ការយល់ព្រមរបស់មាតាបិតាសម្រាប់ការវាយតម្លៃឡើងវិញ 10**

**ការកត់ត្រាទុកជាឯកសារនូវកិច្ចខិតខំប្រឹងប្រែងសមស្របក្នុងការទទួលបានការយល់ព្រមពីមាតាបិតា 10**

**ព័ត៌មានផ្សេងទៀតទាក់ទងនឹងការយល់ព្រម 11**

**ការវាយតម្លៃការអប់រំដោយឯករាជ្យ 11**

**និយមន័យ 11**

**សិទ្ធិរបស់មាតាបិតាក្នុងការទទួលបាន IEE ដោយចំណាយសាធារណៈ 11**

**ការវាយតម្លៃផ្តួចផ្តើមដោយមាតាបិតា 12**

**សំណើសុំការវាយតម្លៃដោយមន្រ្ដីរដ្ឋបាលសវនាការ (Administrative Law Judges, ALJ) 12**

**លក្ខណៈវិនិច្ឆ័យរបស់មណ្ឌលសិក្សាធិការ 12**

**និយមន័យនៃការរក្សាការសម្ងាត់នៃព័ត៌មាន 12**

**ព័ត៌មានដែលអាចសម្គាល់អត្ដសញ្ញាណបុគ្គល 13**

**សេចក្ដីជូនដំណឹងចំពោះមាតាបិតា 13**

**សិទ្ធិក្នុងការប្រើប្រាស់ 14**

**កំណត់ត្រានៃការប្រើប្រាស់ 14**

**ឯកសារអំពីកុមារលើសពីម្នាក់ 14**

**បញ្ជីរាយប្រភេទ និងទីតាំងព័ត៌មាន 14**

**ការបង់ថ្លៃ 15**

**ការកែប្រែឯកសារតាមសំណើរបស់មាតាបិតា 15**

**ឱកាសសម្រាប់សវនាការ នីតិវិធីសវនាការ និងលទ្ធផលនៃសវនាការ 15**

**ការយល់ព្រមឲ្យបញ្ចេញព័ត៌មានដែលអាចសម្គាល់អត្ដសញ្ញាណបុគ្គល 16**

**កិច្ចការពារព័ត៌មានអត្តសញ្ញាណផ្ទាល់ខ្លួន 16**

**ការបំផ្លាញ ការឃាត់ទុក និងការរក្សាទុកព័ត៌មាន 16**

**នីតិវិធីដោះស្រាយវិវាទការអប់រំពិសេស 17**

**ការសម្រុះសម្រួល 17**

**ទូទៅ 17**

**ភាពមិនលំអៀងនៃអ្នកសម្របសម្រួល 17**

**កិច្ចព្រមព្រៀងធ្វើឡើងក្នុងដំណើរការសម្រុះសម្រួល 18**

**ភាពខុសគ្នារវាងការស៊ើបអង្កេត និងសវនការនីតិវិធីត្រឹមត្រូវតាមច្បាប់ស្តីពីបណ្តឹងការអប់រំពិសេស របស់ពលរដ្ឋ 18**

**នីតិវិធីសម្រាប់បណ្តឹងពលរដ្ឋ 19**

**ការដាក់ពាក្យបណ្តឹង 19**

**ការស៊ើបអង្កេតពីបណ្តឹង 19**

**ការស៊ើបអង្កេត ការពន្យារពេល សេចក្តីសម្រេចជាលាយលក្ខណ៍អក្សរ 20**

**ឧបាស្រ័យបណ្តឹង 20**

**បណ្តឹងអប់រំពិសេសរបស់ពលរដ្ឋ និងសវនការនីតិវិធីត្រឹមត្រូវតាមច្បាប់ 20**

**នីតិវិធីនៃសវនាការត្រឹមត្រូវតាមផ្លូវច្បាប់ 21**

**ទូទៅ 21**

**ការដាក់សំណើសុំ 21**

**សេចក្ដីជូនដំណឹងដែលចាំបាច់មុនសវនាការលើសំណើសុំសវនាការត្រឹមត្រូវតាមផ្លូវច្បាប់ 22**

**ភាពគ្រប់គ្រាន់នៃសំណើសុំសវនាការ 22**

**ការកែប្រែសំណើសុំសវនាការ 22**

**ការឆ្លើយតបរបស់មណ្ឌលសិក្សាធិការចំពោះសំណើសុំសវនាការត្រឹមត្រូវតាមផ្លូវច្បាប់ 22**

**ការឆ្លើយតបរបស់ភាគីម្ខាងទៀតចំពោះសំណើសុំសវនាការត្រឹមត្រូវតាមផ្លូវច្បាប់ 23**

**ពាក្យសុំគំរូ 23**

**ការកំណត់សិទ្ធិទទួលសេវាអប់រំរបស់សិស្សក្នុងពេលរង់ចាំសវនាការត្រឹមត្រូវតាមផ្លូវច្បាប់ 23**

**ដំណើរការដោះស្រាយ 24**

**ការប្រជុំស្វែងរកដំណោះស្រាយ 24**

**រយៈពេលរកដោះស្រាយ 25**

**ការកែសម្រួលចំពោះរយៈពេលរកដំណោះស្រាយ 30 ថ្ងៃប្រតិទិន 25**

**កិច្ចព្រមព្រៀងនៃដំណោះស្រាយជាលាយលក្ខណ៍អក្សរ 26**

**រយៈពេលត្រួតពិនិត្យកិច្ចព្រមព្រៀង 26**

**សវនាការត្រឹមត្រូវតាមផ្លូវច្បាប់ឥតលំអៀង 26**

**ទូទៅ 26**

**មន្រ្ដីរដ្ឋបាលសវនាការ (ALJ) 26**

**កម្មវត្ថុនៃសវនាការត្រឹមត្រូវតាមផ្លូវច្បាប់ 27**

**ពេលកំណត់សម្រាប់ការស្នើសុំសវនាការ 27**

**ករណីលើកលែងសម្រាប់ពេលកំណត់ 27**

**សិទ្ធិសវនាការនានា 27**

**ទូទៅ 27**

**ការបង្ហាញព័ត៌មានបន្ថែម 28**

**សិទ្ធិរបស់មាតាបិតានៅក្នុងសវនាការ 28**

**ពេលកំណត់ និងភាពសមរម្យនៃសវនាការ 28**

**សេចក្ដីសម្រេចនៃសវនាការ 28**

**សេចក្ដីសម្រេចរបស់មន្រ្ដីរដ្ឋបាលសវនាការ (ALJ) 28**

**ខតាមការសន្មត់នៃច្បាប់ 29**

**សំណើដោយឡែកសុំធ្វើសវនាការលើកិច្ចដំណើរការត្រឹមត្រូវតាមច្បាប់ 29**

**លទ្ធផល និងសេចក្តីសម្រេចរបស់ក្រុមប្រឹក្សាយោបល់ និងសាធារណៈជនទូទៅ 29**

**សេចក្តីសម្រេចស្ថាពរ, បណ្តឹងឧទ្ធរណ៍ 29**

**សិទ្ធិពលរដ្ឋ រួមទាំងរយៈពេលនៃការដាក់បណ្តឹងទាំងនោះ 29**

**ទូទៅ 29**

**អាជ្ញាយុកាល 30**

**នីតិវិធីបន្ថែម 30**

**វិធាននៃការបកស្រាយ 30**

**ថ្លៃសេវាមេធាវី 30**

**ទូទៅ 30**

**ការសម្រេចអំពីប្រាក់ថ្លៃឈ្នួលមេធាវី 31**

**នីតិវិធីដាក់វិន័យសម្រាប់សិស្សដែលមានសិទ្ធិទទួលបានការអប់រំពិសេស 32**

**សិទ្ធិអំណាចរបស់បុគ្គលិកសាលា 32**

**ការកំណត់ករណីនីមួយៗដាច់ដោយឡែក 32**

**ទូទៅ 32**

**អំណាចបន្ថែម 33**

**សេវាកម្មនានា 33**

**ការផ្លាស់ប្តូរការកំណត់សិទ្ធិទទួលសេវាអប់រំដោយសារចំណាត់ការវិន័យ 34**

**ការជូនដំណឹង 34**

**ការកំណត់ពីអាការៈនៃពិការភាព 34**

**ការកំណត់ឥរិយាបទដែលជាសញ្ញាណបណ្តាលមកពីពិការភាពរបស់សិស្ស 35**

**ស្ថានភាពពិសេស 35**

**និយមន័យ 35**

**ការកំណត់បរិយាកាស 36**

**នីតិវិធីសវនាការលើកិច្ចដំណើរការត្រឹមត្រូវតាមច្បាប់សម្រាប់វិន័យ 36**

**សិទ្ធិអំណាចរបស់មន្រ្ដីរដ្ឋបាលសវនាការ (ALJ) 36**

**កន្លែងអប់រំកូនអ្នកក្នុងពេលធ្វើសវនការនីតិវិធីត្រឹមត្រូវតាមច្បាប់ឆាប់រហ័ស 37**

**កិច្ចការពារសម្រាប់សិស្សដែលមិនគ្រប់លក្ខណៈសម្បត្តិទទួលការអប់រំពិសេស និងសេវាពាក់ព័ន្ធ ផ្សេងៗ 37**

**ទូទៅ 37**

**មូលដ្ឋាននៃការដឹងឮសម្រាប់បញ្ហាវិន័យ 38**

**ករណីលើកលែង 38**

**លក្ខខណ្ឌត្រូវអនុវត្តក្នុងករណីគ្មានមូលដ្ឋាននៃការដឹងឮ 38**

**ការបញ្ជូនបន្ត និងវិធានការរបស់អាជ្ញាធរអនុវត្តច្បាប់ និងអាជ្ញាធរយុត្តិធម៌ 39**

**ការបញ្ជូនកំណត់ត្រា 39**

**លក្ខខណ្ឌតម្រូវនៃការស្វែងរកទីកន្លែងសិក្សាដោយឪពុកម្តាយរបស់សិស្ស ក្នុងសាលាឯកជន ដោយការចំណាយសាធារណៈ 39**

**ការសងប្រាក់សម្រាប់ការចុះឈ្មោះចូលរៀននៅសាលាឯកជន 39**

**កម្រិតនៃការសងប្រាក់ 40**

**ធនធាន 41**

## **ព័ត៌មានទូទៅ**

សេចក្តីផ្តើម

ច្បាប់ស្តីពីការអប់រំបុគ្គលមានពិការភាព (The Individuals with Disabilities Education Act, IDEA) ឆ្នាំ 2004 ដែលទាក់ទងនឹងការអប់រំសិស្សមានពិការភាព តម្រូវឲ្យសាលាផ្តល់ការជូនដំណឹងដល់អ្នក មាតាបិតាសិស្សពិការ ឬសង្ស័យមានពិការភាព ដោយមានការពន្យល់ពេញលេញអំពីសិទ្ធិ ដែលមានសម្រាប់អ្នកក្រោម IDEA និងបទប្បញ្ញត្តិស្តីពីការអប់រំរបស់នាយកដ្ឋានសហរដ្ឋអាមេរិក។ ការិយាល័យស្នងការអប់រំសាធារណៈ
(Office of Superintendent of Public Instruction, OSPI) គ្រប់គ្រងលើវិធានរដ្ឋ ដែលគ្រប​ដណ្តប់​លើការផ្តល់ការអប់រំពិសេស។ វិធានទាំងនេះ អាចស្វែងរកបាននៅក្នុងជំពូក 392-172A នៃច្បាប់រដ្ឋបាលរបស់ទីក្រុងវ៉ាស៊ីងតោន (WAC)។ ឯកសារនេះអនុលោមតាមសេចក្តីជូនដំណឹងស្តីពីកិច្ចការពា
រតាមនីតិវិធីគំរូរបស់នាយកដ្ឋានអប់រំសហរដ្ឋអាមេរិក ដែលបានកែសម្រួលនៅខែមិថុនា ឆ្នាំ2009។

តើសេចក្តីប្រកាសនេះធ្វើឡើងសម្រាប់អ្នកណា

សេចក្តីជូនដំណឹងនេះ ធ្វើឡើងសម្រាប់មាតាបិតា មាតាបិតាជំនួស និងសិស្សពេញវ័យ។ ពាក្យ “អ្នក” ឬ “មាតាបិតា”
និង “កូនអ្នក” ក៏អាចសម្ដៅទៅលើមាតាបិតាជំនួស និងសិស្សពេញវ័យផងដែរ។ នៅក្នុងសេចក្តីជូនដំណឹងនេះ “មណ្ឌលសិក្សាធិការ” ឬ “មណ្ឌលសិក្សាធិការ” រួមមានសាលារដ្ឋ ដែលប្រតិបត្តិការដោយឯករាជ្យ (Charter school) និងសាលារដ្ឋដទៃទៀតដូចជា៖ មណ្ឌលសិក្សាធិការដែលផ្ដល់សេវាអប់រំ និងទីភ្នាក់ងារផ្តល់សេវាអប់រំ។

**សម្រាប់ព័ត៌មានបន្ថែម**

ព័ត៌មានបន្ថែមអំពីសេវាអប់រំពិសេស និងកិច្ចការពារតាមនីតិវិធីទាំងនេះ អាចទទួលបាន តាមរយៈការ ទំនាក់ទំនងនាយកផ្នែកអប់រំពិសេសនៃមណ្ឌលសិក្សាធិការរបស់អ្នក មណ្ឌលព័ត៌មាន និងការបណ្តុះបណ្តាលមាតាបិតារបស់រដ្ឋ អង្គការផ្ដល់ជំនួយដល់គ្រួសារដែលមានពិការភាព (Partnerships for Action Voices for Empowerment (Washington Pave)) ឬតាមរយៈ OSPI។ OSPI រក្សានូវគេហទំព័រមួយ​ដែលដោះស្រាយបញ្ហាការអប់រំពិសេសនៅ​ [ការិយាល័យស្នងការអប់រំសាធារណៈ (Office of Superintendent of Public Instruction) - សេវា​អប់រំពិសេស](http://www.k12.wa.us/SpecialEd/default.aspx)។ OSPI មានអ្នកគ្រប់គ្រងកម្មវិធី និងផ្នែកទំនាក់ទំនងឪពុកម្តាយនិងសហគមន៍ស្តីពីការអប់រំពិសេស ដើម្បីជួយដល់អ្នក​ក្នុង​ការ​ឆ្លើយ​សំណួរនានាអំពីកម្មវិធីអប់រំពិសេសសម្រាប់កូនរបស់អ្នក។ អ្នកអាចទំនាក់ទំនងមកកាន់ការិយាល័យ OSPI ផ្នែកសេវា​អប់រំពិសេស តាមរយៈលេខទូរសព្ទ 360-725-6075, OSPI TTY 360-664-3631, ឬ speced@k12.wa.us។

## សេចក្តីជូនដំណឹងស្តីពីកិច្ចការពារតាមនីតិវិធី

### 34 CFR §300.504; WAC 392-172A-05015

សេចក្តីចម្លងនៃការជូនដំណឹងនេះ ត្រូវតែប្រគល់ជូនអ្នក (1) ម្តងនៅរៀងរាល់ឆ្នាំសិក្សា ហើយ៖
 (2) នៅពេលមានការបញ្ជូនបន្តដំបូង ឬសំណើសុំវាយតម្លៃរបស់អ្នក (3) នៅពេលមណ្ឌលសិក្សាធិការ ទទួលបានបណ្តឹងពលរដ្ឋទាក់ទងនឹងការអប់រំពិសេសដំបូងរបស់អ្នកនៅក្នុងឆ្នាំសិក្សា
(4) នៅពេលមណ្ឌលសិក្សាធិការទទួលបានសំណើសុំសវនាការត្រឹមត្រូវតាមច្បាប់ដំបូងរបស់អ្នកក្នុងឆ្នាំសិក្សា
(5) នៅពេលសេចក្តីសម្រេចមួយត្រូវបានធ្វើឡើងដើម្បីចាត់វិធានការណ៍វិន័យ ដែលធ្វើឲ្យមានការផ្លាស់ប្តូរការកំណត់សិទ្ធិទទួលបានសេវា **និង** (6) តាមការស្នើសុំរបស់អ្នក។

សេចក្តីជូនដំណឹងស្តីពីកិច្ចការពារតាមនីតិវិធីនេះ រួមបញ្ជូលនូវការពន្យល់ពេញលេញពីកិច្ចការពារតាមនីតិវិធីទាំងឡា
យណាដែលទាក់ទងនឹងការកំណត់សិទ្ធិទទួលសេវាអប់រំដោយឯកតោភាគី សម្រាប់កូន អ្នកនៅសាលាឯកជន ដែលជាបន្ទុកចំណាយសាធារណៈ នីតិវិធីនៃបណ្ដឹងតវ៉ាពលរដ្ឋទាក់ទងនឹងការអប់រំពិសេស ការយល់ព្រមដែលបានជូនដំណឹង កិច្ចការពារតាមនីតិវិធីដែលមានចែងនៅក្នុងបទប្បញ្ញត្តិ IDEA ក្នុង Subpart E នៃ Part B និងបញ្ញត្ដិស្ដីពីការរក្សាការសម្ងាត់នៃព័ត៌មានដែលមាននៅក្នុងបទប្បញ្ញត្តិ IDEA ក្នុង Subpart F នៃ Part B។ មណ្ឌលសិក្សាធិការអាចជ្រើសប្រើប្រាស់សេចក្តីជូនដំណឹងនេះ ឬបង្កើតសេចក្តីជូនដំណឹងស្ដីពីកិច្ចការពារតាមនីតិវិធីផ្ទាល់ខ្លួនសម្រាប់មាតាបិតា។

## សេចក្តីជូនដំណឹងជាលាយលក្ខណ៍អក្សរជាមុន

### 34 CFR §300.503; WAC 392-172A-05010

មណ្ឌលសិក្សាធិការអ្នក ត្រូវតែផ្តល់ឲ្យអ្នកនូវព័ត៌មានជាលាយលក្ខណ៍អក្សរអំពីការសម្រេចចិត្តសំខាន់ៗដែលប៉ះពាល់ដល់កម្មវិធីអប់រំពិសេសរបស់កូនអ្នក។ នេះ ហៅថា សេចក្ដីជូនដំណឹងជាលាយលក្ខណ៍អក្សរជាមុន ហើយវាជាឯកសារមួយ ដែលឆ្លុះបញ្ចាំងពីសេចក្តីសម្រេច ដែលធ្វើឡើងនៅកិច្ចប្រជុំមួយ ឬដោយមណ្ឌលសិក្សាធិការដើម្បីឆ្លើយតបទៅនឹងសំណើសុំរបស់អ្នក។ **មណ្ឌលសិក្សាធិការតម្រូវឲ្យផ្ញើជូនអ្នកនូវសេចក្តីជូនដំណឹងជាលាយលក្ខណ៍អក្សរជាមុនមួយច្បាប់ ក្រោយពេលធ្វើសេចក្តីសម្រេច ប៉ុន្តែមុនពេលអនុវត្តសេចក្តីសម្រេចនេះ។** ទាំងនេះគឺជាសេចក្តីសម្រេច ទាក់ទងនឹងសំណើសុំ ឬការបដិសេធផ្តូចផ្តើម ឬផ្លាស់ប្តូរអត្តសញ្ញាណកម្ម ការវាយតម្លៃ ការកំណត់សិទ្ធិទទួលសេវាអប់រំ ឬការផ្តល់ការអប់រំសាធារណៈសមស្របដោយឥតគិតថ្លៃ (FAPE) ដល់កូនអ្នក។

សេចក្ដីជូនដំណឹងជាលាយលក្ខណ៍អក្សរជាមុន រួមមាន៖

* ចំណុចដែលមណ្ឌលសិក្សាធិការកំពុងលើកសំណើ ឬបដិសេធមិនធ្វើ។
* ការពន្យល់ពីមូលហេតុ ដែលមណ្ឌលសិក្សាធិការកំពុងលើកសំណើ ឬបដិសេធមិនព្រមចាត់វិធានការណ៍។
* ការបរិយាយអំពីជម្រើសណាមួយផ្សេងទៀត ដែលពិចារណាដោយក្រុមការងារនៃកម្មវិធីអប់រំ ឯកត្កបុគ្គល (IEP) និងមូលហេតុនៃការបដិសេធជម្រើសទាំងនោះ។
* ការបរិយាយអំពីនីតិវិធីវាយតម្លៃ ការប៉ាន់ប្រមាណ ឯកសារ ឬរបាយការណ៍នីមួយៗដែលប្រើ ប្រាស់ជាមូលដ្ឋានសម្រាប់សកម្មភាព។
* ការបរិយាយអំពីកត្តាណាមួយផ្សេងទៀត ដែលទាក់ទងនឹងសកម្មភាព។
* ការបរិយាយអំពីនីតិវិធីវាយតម្លៃណាមួយ ដែលមណ្ឌលសិក្សាធិការស្នើឡើងដើម្បីធ្វើការវាយតម្លៃបឋម និងការ វាយតម្លៃឡើងវិញណាមួយ។
* សេចក្តីថ្លែងការណ៍អំពីកិច្ចការពារតាមនីតិវិធីសម្រាប់មាតាបិតា ដែលមានរៀបរាប់នៅក្នុងកូន សៀវភៅនេះ។
* វិធីដែលអ្នកអាចទទួលបានកូនសៀវភៅនៃសេចក្តីជូនដំណឹងស្តីពីកិច្ចការពារតាមនីតិវិធីនេះចំនួន​មួយច្បាប់ ឬរួមទាំងកូនសៀវភៅនៃសេចក្តីជូនដំណឹងស្តីពីកិច្ចការពារតាមនីតិវិធីនេះ ប្រសិនបើអ្នកមិនទាន់ទទួលបានមួយច្បាប់ទេ។ **និង**
* ប្រភពសម្រាប់ឲ្យអ្នកទំនាក់ទំនងដើម្បីទទួលបានជំនួយលើការស្វែងយល់កិច្ចការពារតាមនីតិវិធីទាំងនេះ។

ឧទាហរណ៍អំពីពេលដែលអ្នកទទួលបានសេចក្តីជូនដំណឹងជាលាយលក្ខណ៍ជាមុនគឺ៖

* មណ្ឌលសិក្សាធិការមានបំណងចង់វាយតម្លៃ ឬវាយតម្លៃឡើងវិញលើកូនអ្នក ឬមណ្ឌលសិក្សាធិការកំពុងបដិសេធក្នុងការវាយតម្លៃ ឬវាយតម្លៃឡើងវិញលើកូនអ្នក។
* កម្មវិធី IEP ឬការកំណត់សិទ្ធិទទួលសេវាអប់រំរបស់កូនអ្នកកំពុងមានការកែប្រែ។
* អ្នកបានស្នើឲ្យមានការកែប្រែ ហើយមណ្ឌលសិក្សាធិការកំពុងបដិសេធធ្វើការកែប្រែ។
* អ្នកបានផ្ដល់សេចក្ដីជូនដំណឹងជាលាយលក្ខណ៍អក្សរដល់មណ្ឌលសិក្សាធិការថា អ្នកកំពុងលុបចោលការព្រមព្រៀងឲ្យកូនអ្នក ទទួលបានសេវាអប់រំពិសេស។

សេចក្ដីជូនដំណឹងជាលាយលក្ខណ៍ជាមុនត្រូវសរសេរជាភាសា ដែលសាធារណៈជនទូទៅអាចយល់បាន និងផ្ដល់ជូនជាភាសាកំណើតរបស់អ្នក ឬមធ្យោបាយទំនាក់ទំនងដទៃទៀត ដែលអ្នកប្រើប្រាស់ លុះត្រាតែវាមិនអាចធ្វើទៅបាន។ ប្រសិនបើភាសាកំណើត ឬមធ្យោបាយទំនាក់ទំនងដទៃទៀតរបស់អ្នកមិនមែនជាភាសាសរសេរ មណ្ឌលសិក្សាធិការត្រូវចាត់វិធានការណ៍ធានាថា៖ (1) សេចក្ដីជូនដំណឹងនេះ​ ត្រូវបានបកប្រែដោយផ្ទាល់មាត់ ឬតាមមធ្យោបាយផ្សេងទៀត​ជាភាសាកំណើតរបស់អ្នក ឬមធ្យោបាយទំនាក់ទំនងផ្សេងទៀត (2) អ្នកយល់ពីខ្លឹមសារនៅក្នុងសេចក្ដីជូនដំណឹងនោះ និង (3) មានភស្តុតាងបញ្ជាក់ជាលាយលក្ខណ៍អក្សរថា​បានបំពេញតាមលក្ខខណ្ឌតម្រូវក្រោមចំណុច (1) និង (2)។

## ភាសាកំណើត

### 34 CFR §300.29; WAC 392-172A-01120

*ភាសាកំណើត* នៅពេលប្រើប្រាស់ទាក់ទងនឹងបុគ្គលដែលមានចំណេះដឹងផ្នែកភាសា​អង់គ្លេសនៅមានកម្រិត មានន័យថា៖

1. ភាសា ដែលប្រើប្រាស់ជាធម្មតាដោយបុគ្គលនោះ ឬក្នុងករណីជាកុមារគឺជា ភាសាដែលប្រើប្រាស់ជាធម្មតាដោយមាតាបិតារបស់កុមារ។
2. គ្រប់ទំនាក់ទំនងដោយផ្ទាល់ទាំងអស់ជាមួយកុមារ (រួមទាំងការវាយតម្លៃកុមារ) ភាសាដែលប្រើប្រាស់ជាធម្មតាដោយកុមារនោះនៅក្នុងផ្ទះ ឬបរិស្ថានសិក្សា។

ចំពោះបុគ្គលថ្លង់ ឬខ្វាក់ ឬសម្រាប់បុគ្គលដែលគ្មានភាសាសរសេរ មធ្យោបាយទំនាក់ទំនងគឺជាអ្វី ដែលបុគ្គលនោះប្រើប្រាស់ជាធម្មតា (ដូចជា ភាសាសញ្ញា អក្សរមនុស្សខ្វាក់ ឬទំនាក់ទំនងផ្ទាល់ មាត់)។

## សារអេឡិចត្រូនិក

### 34 CFR §300.505; WAC 392-172A-05020

ប្រសិនបើមណ្ឌលសិក្សាធិការរបស់អ្នកផ្តល់ឲ្យមាតាបិតានូវជម្រើសក្នុងការទទួលឯកសារតាមរយៈ អ៊ីម៉ែល អ្នកអាចជ្រើសរើសទទួលឯកសារដូចខាងក្រោម តាមរយៈអ៊ីម៉ែល៖

1. ការជូនដំណឹងជាលាយលក្ខណ៍អក្សរជាមុន
2. សេចក្តីជូនដំណឹងស្តីពីកិច្ចការពារតាមនីតិវិធី **និង**
3. សេចក្តីជូនដំណឹងទាក់ទងនឹងសំណើសុំសវនាការត្រឹមត្រូវតាមច្បាប់។

## ការយល់ព្រមរបស់មាតាបិតា - និយមន័យ

### 34 CFR §300.9; WAC 392-172A-01040

*ការយល់ព្រម* មានន័យថា៖

1. អ្នកត្រូវបានជូនដំណឹងយ៉ាងពេញលេញជាភាសាកំណើតរបស់អ្នក ឬតាមមធ្យោបាយទំនាក់ទំនងដទៃទៀត (ដូចជា ភាសាសញ្ញា អក្សរមនុស្សខ្វាក់ ឬទំនាក់ទំនងដោយផ្ទាល់មាត់) ពីព័ត៌មានទាំងឡាយដែលទាក់ទងនឹងសកម្មភាព ដែលអ្នកផ្តល់ការយល់ព្រម។
2. អ្នកយល់ និងឯកភាពជាលាយលក្ខណ៍អក្សរចំពោះសកម្មភាពនោះ ហើយការយល់ព្រមរៀបរាប់អំពីសកម្មភាពនោះ និងកត់ត្រាជាឯកសារ (ប្រសិនបើមាន) ដែលនឹងត្រូវផ្សព្វផ្សាយ ហើយទៅកាន់អ្នកណាម្នាក់។ **និង**
3. អ្នកយល់ថា ការយល់ព្រមធ្វើឡើងដោយស្ម័គ្រចិត្តពីអ្នក ហើយអ្នកអាចលុបចោល (ដកហូត) ការយល់ព្រមរបស់អ្នកវិញនៅពេលណាក៏បាន។

ប្រសិនបើអ្នកមានបំណងចង់លុបចោលការយល់ព្រមក្រោយពីកូនអ្នកបានចាប់ ផ្តើមទទួលសេវាអប់រំពិសេសនោះ អ្នកត្រូវតែធ្វើឡើងជាលាយលក្ខណ៍អក្សរ។ ការដកការយល់ព្រមរបស់អ្នកមិនលុបចោល (បដិសេធ) នូវសកម្មភាពមួយដែលបានចាប់ផ្តើម បន្ទាប់ពីអ្នកបានផ្តល់ការយល់ព្រម និងមុនពេលដែលអ្នកដកការយល់ព្រមនោះ។ លើសពីនេះ មណ្ឌលសិក្សាធិការមិនត្រូវបានតម្រូវឲ្យកែប្រែ (ផ្លាស់ប្តូរ) ឯកសារអប់រំរបស់កូនអ្នក ដើម្បីលុបចោលឯកសារយោងណាមួយទាក់ទងនឹងការទទួលសេវាអប់រំពិសេសរបស់កូនអ្នកឡើយ។

## ការយល់ព្រមរបស់មាតាបិតា - លក្ខខណ្ឌតម្រូវ

### 34 CFR §300.300; WAC 392-172A-03000

ការយល់ព្រមសម្រាប់ការវាយតម្លៃបឋម

មណ្ឌលសិក្សាធិការរបស់អ្នកមិនអាចធ្វើការវាយតម្លៃបឋមលើកូនអ្នក ដើម្បីកំណត់សិទ្ធិទទួលបានការអប់រំពិសេស និងសេវាពាក់ព័ន្ធនោះទេ លុះត្រាតែមណ្ឌលសិក្សាធិការផ្ដល់ការជូនដំណឹងជាលាយ លក្ខណ៍អក្សរជាមុន ដែលរៀបរាប់អំពីសកម្មភាពវាយតម្លៃដែលបានស្នើឡើង និងទទួលបានការយល់ព្រមជាលាយលក្ខណ៍អក្សរដល់អ្នក។ មណ្ឌលសិក្សាធិការរបស់អ្នកត្រូវតែខិតខំព្យាយាមឲ្យបានសមស្របដើម្បីទទួលបានការយល់ព្រមដែលបានជូនដំណឹង សម្រាប់ការវាយតម្លៃបឋមដើម្បីសម្រេចថាតើកូនអ្នកមានសិទ្ធិទទួលការអប់រំពិសេសឬយ៉ាងណា។

អ្នកយល់ព្រមលើការវាយតម្លៃបឋមមិនមែនមានន័យថា អ្នកបានផ្តល់ការយល់ព្រមដល់មណ្ឌលសិក្សាធិការ ឲ្យចាប់ផ្តើមផ្តល់ការអប់រំពិសេស និងសេវាពាក់ព័ន្ធដល់កូនរបស់អ្នកឡើយ។ មណ្ឌលសិក្សាធិការក៏ត្រូវទទួលការយល់ព្រមពីអ្នកផងដែរ ដើម្បីផ្តល់ការអប់រំពិសេស និងសេវាពាក់ព័ន្ធដល់កូនអ្នកសម្រាប់ពេលដំបូង។

ប្រសិនបើកូនអ្នកចុះឈ្មោះចូលរៀននៅសាលារដ្ឋ ឬអ្នកកំពុងព្យាយាមចុះឈ្មោះកូននៅក្នុងសាលារដ្ឋ ហើយអ្នកបានបដិសេធផ្តល់ការយល់ព្រម ឬអ្នកខកខានមិនបានឆ្លើយតបទៅនឹងសំណើសុំផ្តល់ការយល់ព្រមលើការវាយតម្លៃបឋម មណ្ឌលសិក្សាធិការរបស់អ្នក**អាច** (ប៉ុន្ដែមិនមែន​ជា​ការ​តម្រូវ) ​ព្យាយាមទទួលការយល់ព្រមពីអ្នក ដោយប្រើប្រាស់ការសម្រុះសម្រួល ឬនីតិវិធីសវនាការត្រឹមត្រូវតាមច្បាប់ ដូចបានរៀបរាប់នៅក្នុងផ្នែកបន្ទាប់នៃសេចក្តីជូនដំណឹងនេះ។ មណ្ឌលសិក្សាធិការរបស់អ្នកនឹងមិនរំលោភបំពានលើកាតព្វកិច្ចរបស់ខ្លួនក្នុងការកំណត់ទីតាំង កំណត់អត្ដសញ្ញាណ និងវាយតម្លៃកូនអ្នកនោះទេប្រសិនបើមណ្ឌលសិក្សាធិការជ្រើសរើសមិនបន្ដការវាយតម្លៃលើកូនអ្នកនៅក្នុងស្ថានភាពនេះ។

ច្បាប់ពិសេសសម្រាប់ការវាយតម្លៃបឋមលើអ្នកស្ថិតក្រោមអាណាព្យបាលរបស់រដ្ឋ

ប្រសិនបើកូនអ្នកស្ថិតក្រោមអាណាព្យាបាលរបស់រដ្ឋ ហើយមិនបានរស់នៅជាមួយអ្នក មណ្ឌលសិក្សាធិការមិនត្រូវការការយល់ព្រមពីអ្នកសម្រាប់ការវាយតម្លៃបឋម ក្នុងការកំណត់ថាតើកូនអ្នកមានសិទ្ធិទទួលការអប់រំពិសេសឬយ៉ាងណានោះទេ ប្រសិនបើ៖

1. ទោះបីមានការព្យាយាមសមហេតុផលក៏ដោយ ក៏មណ្ឌលសិក្សាធិការមិនអាចស្វែងរកអ្នកបានទេ។
2. សិទ្ធិរបស់អ្នកជាមាតាបិតាត្រូវបានបញ្ចប់ យោងតាមច្បាប់រដ្ឋ។ **ឬ**
3. ចៅក្រមមួយរូបបានផ្ទេរសិទ្ធិក្នុងការធ្វើសេចក្តីសម្រេចលើការអប់រំ ទៅឲ្យបុគ្គលម្នាក់ទៀតក្រៅពីអ្នក ហើយបុគ្គលនោះបានផ្តល់ការយល់ព្រមសម្រាប់ការវាយតម្លៃបឋម។

*អ្នកស្ថិតក្រោមអាណាព្យាបាលរបស់រដ្ឋ* ដូចបានប្រើប្រាស់ក្នុង IDEA មានន័យថាជាកុមារដែល៖

1. ជាកូនធម៌ម្នាក់ ដែលមិនត្រូវបានដាក់ឲ្យនៅជាមួយឪពុកម្តាយធម៌។
2. ត្រូវបានចាត់ទុកថាជាកុមារស្ថិតក្រោមអាណាព្យាបាលរបស់រដ្ឋ ក្រោមច្បាប់រដ្ឋ Washington State។ **ឬ**
3. ស្ថិតនៅក្នុងការគ្រប់គ្រងរបស់ក្រសួងសេវាសង្គម និងសុខភាព ឬទីភ្នាក់ងារសុខមាលភាពកុមារសាធារណៈរបស់រដ្ឋមួយផ្សេងទៀត។

*អ្នកស្ថិតក្រោមអាណាព្យាបាលរដ្ឋ* មិនរាប់បញ្ចូលកូនធម៌ ដែលមានឪពុកម្តាយធម៌នោះ​ទេ។

ការយល់ព្រមរបស់មាតាបិតាសម្រាប់សេវាបឋម និងការលុបចោលការយល់ព្រមបន្តសេវា

មណ្ឌលសិក្សាធិការរបស់អ្នកត្រូវតែខិតខំប្រឹងប្រែងឲ្យបានសមស្របក្នុងការទទួលការយល់ព្រមជាលាយលក្ខណ៍អក្សរ ដែលបានជូនដំណឹងរបស់អ្នក ហើយត្រូវតែទទួលការយល់ព្រមជាលាយលក្ខណ៍អក្សរដែលបានជូនដំណឹងរបស់អ្នកមុនពេលផ្តល់ការអប់រំពិសេស និងសេវាពាក់ព័ន្ធដល់កូនអ្នកសម្រាប់ពេលដំបូង។

ប្រសិនបើអ្នកមិនឆ្លើយតបទៅនឹងសំណើសុំឲ្យផ្តល់ការយល់ព្រម ដើម្បីឲ្យកូនអ្នកទទួលការអប់រំពិសេស និងសេវាពាក់ព័ន្ធសម្រាប់ពេលដំបូងទេ ឬប្រសិនបើអ្នកបដិសេធផ្តល់ការយល់ព្រមនេះ មណ្ឌលសិក្សាធិការរបស់អ្នកអាចមិនប្រើប្រាស់នីតិវិធីសម្រុះសម្រួល ដើម្បីព្យាយាមទទួលការព្រមព្រៀងរបស់អ្នក ឬប្រើប្រាស់នីតិវិធីសវនាការត្រឹមត្រូវតាមច្បាប់ ដើម្បីទទួលបានការសម្រេចមួយពីមន្រ្ដីរដ្ឋបាលសវនាការ ដើម្បីផ្តល់ការអប់រំពិសេស និងសេវាពាក់ព័ន្ធដល់កូនអ្នក។

ប្រសិនបើអ្នកបដិសេធ ឬមិនឆ្លើយតបទៅនឹងសំណើសុំឲ្យផ្តល់ការយល់ព្រម ដើម្បីឲ្យកូនអ្នកទទួល បានការអប់រំពិសេស និងសេវាពាក់ព័ន្ធសម្រាប់ពេលដំបូង មណ្ឌលសិក្សាធិការមិនអាចផ្តល់ការអប់រំពិសេស និងសេវាពាក់ព័ន្ធដល់កូនអ្នកបានទេ។ នៅក្នុងស្ថានភាពនេះ មណ្ឌលសិក្សាធិការរបស់អ្នក៖

1. មិនរំលោភទៅលើលក្ខខណ្ឌតម្រូវក្នុងការផ្តល់ការអប់រំសាធារណៈសមស្របដោយឥតគិតថ្លៃ (free appropriate public education, FAPE) សម្រាប់កូនអ្នក ដោយសារការខកខានក្នុងការផ្តល់សេវាទាំងនោះដល់កូនអ្នក។ **និង**
2. មិនតម្រូវឲ្យមានការប្រជុំ IEP ឬបង្កើតកម្មវិធី IEP សម្រាប់ការអប់រំពិសេស និងសេវាពាក់ព័ន្ធសម្រាប់កូនអ្នក ដែលការយល់ព្រមរបស់អ្នកត្រូវបានស្នើសុំ។

នៅពេលអ្នកផ្តល់ការយល់ព្រមជាលាយលក្ខណ៍អក្សរឲ្យកូនអ្នកទទួលបានការអប់រំពិសេស និងសេវាពាក់ព័ន្ធ ហើយមណ្ឌលសិក្សាធិការចាប់ផ្តើមផ្តល់សេវាអប់រំពិសេស កូនអ្នក នឹងនៅតែមានសិទ្ធិទទួលបានសេវាអប់រំពិសេស រហូតដល់៖

1. ពួកគេត្រូវបានវាយតម្លៃឡើងវិញ ហើយរកឃើញថា លែងមានលក្ខណៈសម្បត្តិគ្រប់គ្រាន់ក្នុងការទទួលសេវាអប់រំពិសេស។
2. ពួកគេបញ្ចប់ការសិក្សាដោយមានសញ្ញាបត្រមធ្យមសិក្សាទុតិយភូមិជាធម្មតា។
3. ពួកគេមានអាយុ 21 ឆ្នាំ (ឬប្រសិនបើកូនអ្នកដល់អាយុ 21 ឆ្នាំ ក្រោយថ្ងៃទី31 ខែសីហា ពួកគេមានសិទ្ធិទទួលបានសេវានានារហូតដល់ដំណាច់ឆ្នាំសិក្សា)។ **ឬ**
4. អ្នកជូនដំណឹងដល់មណ្ឌលសិក្សាធិការអំពីការលុបចោលជាលាយលក្ខណ៍នូវការយល់ព្រមរបស់ខ្លួនសម្រាប់ការបន្ដផ្តល់សេវាអប់រំពិសេស។

ប្រសិនបើអ្នកលុបចោលការយល់ព្រមរបស់ខ្លួនជាលាយ​លក្ខណ៍​អក្សរសម្រាប់ការបន្ដផ្តល់សេវា បន្ទាប់ពីមណ្ឌលសិក្សាធិការបានផ្តួចផ្តើមឲ្យមានសេវាអប់រំពិសេសរួចមក មណ្ឌលសិក្សាធិការត្រូវតែផ្ដល់​*ការជូនដំណឹងជាលាយលក្ខណ៍អក្សរជាមុន* ដល់អ្នកតាមពេលវេលាសមស្រប មុនពេលដែលវាឈប់ផ្តល់សេវាអប់រំពិសេសដល់កូនអ្នក។ សេចក្តីជូនដំណឹងជាលាយលក្ខណ៍អក្សរជាមុននឹងរួមបញ្ចូលទាំងកាលបរិច្ឆេទ ដែលមណ្ឌលសិក្សាធិការឈប់ផ្តល់សេវាទាំងនោះ ដល់កូនអ្នក ហើយជូនដំណឹង អ្នកថា មណ្ឌលសិក្សាធិការ៖

1. មិនរំលោភទៅលើលក្ខខណ្ឌតម្រូវក្នុងការផ្តល់ការអប់រំសាធារណៈសមស្របដោយឥតគិតថ្លៃ (free appropriate public education, FAPE) សម្រាប់កូនអ្នក ដោយសារការខកខានក្នុងការផ្តល់សេវាទាំងនោះដល់កូនអ្នក។ **និង**
2. មិនតម្រូវឲ្យមានការប្រជុំ IEP ឬបង្កើតកម្មវិធី IEP ដើម្បីផ្តល់ការអប់រំពិសេស និងសេវាពាក់ព័ន្ធបន្ថែមសម្រាប់កូនអ្នក។

មណ្ឌលសិក្សាធិការមិនអាចប្រើប្រាស់កិច្ចដំណើរការត្រឹមត្រូវតាមច្បាប់ ដើម្បីបញ្ឈប់ការលុបចោលជាលាយលក្ខណ៍អក្សររបស់អ្នក ឬមិនអាចប្រើប្រាស់នីតិវិធីសម្រុះសម្រួល ដើម្បីទទួលបានការព្រមព្រៀងពីអ្នកក្នុងការបន្តផ្តល់សេវាអប់រំពិសេសដល់កូនរបស់អ្នកឡើយ។ បន្ទាប់ពីមណ្ឌលសិក្សាធិការឈប់ផ្តល់សេវាអប់រំពិសេសដល់កូនអ្នក កូនអ្នកលែងត្រូវបានចាត់ទុកថា មានសិទ្ធិទទួលបានការអប់រំពិសេសទៀតហើយ និងត្រូវស្ថិតនៅក្រោមលក្ខខណ្ឌតម្រូវតែមួយ ដែលអនុវត្តចំពោះសិស្សទាំងអស់។ អ្នក ឬអ្នកដទៃទៀត ដែលស្គាល់កូនអ្នក រួមទាំងមណ្ឌលសិក្សាធិការផងនោះ អាចបញ្ចូនកុមារទៅធ្វើការវាយតម្លៃបឋមវិញ នៅពេលណាមួយ បន្ទាប់ពីអ្នកលុបចោលការយល់ព្រមឲ្យកូនអ្នកទទួលបានការអប់រំពិសេស។

ការយល់ព្រមរបស់មាតាបិតាសម្រាប់ការវាយតម្លៃឡើងវិញ

ប្រសិនបើការធ្វើតេស្តថ្មីត្រូវធ្វើឡើងជាផ្នែកមួយនៃការវាយតម្លៃកូនអ្នកឡើងវិញនោះ មណ្ឌលសិក្សាធិការរបស់អ្នកត្រូវតែទទួលបានការយល់ព្រម ដែលបានជូនដំណឹង មុនពេលវាយតម្លៃកូនអ្នកឡើងវិញ លុះត្រាតែមណ្ឌលសិក្សាធិការរបស់អ្នកអាចបង្ហាញឲ្យឃើញថា៖

1. វាចាត់វិធានការណ៍សមស្រប ដើម្បីទទួលបានការយល់ព្រមពីអ្នកក្នុងការវាយតម្លៃកូនអ្នកឡើងវិញ។ **និង**
2. អ្នកមិនបានឆ្លើយតប។

ប្រសិនបើអ្នកបដិសេធមិនយល់ព្រមធ្វើតេស្តថ្មី ដែលជាផ្នែកមួយនៃការវាយតម្លៃឡើងវិញលើកូនអ្នក មណ្ឌលសិក្សាធិការអាច ប៉ុន្ដែមិនតម្រូវឲ្យធ្វើការវាយតម្លៃឡើងវិញលើកូនអ្នក ដោយប្រើប្រាស់នីតិវិធីសម្រុះសម្រួល ដើម្បីស្វែងរកការព្រមព្រៀងពីអ្នក ឬប្រើប្រាស់នីតិវិធីសវនាការត្រឹមត្រូវតាមច្បាប់ក្នុងការបញ្ឈប់ការបដិសេធចំពោះការយល់ព្រមលើការវាយតម្លៃឡើងវិញលើកូនអ្នក។ ទាក់ទងនឹងការវាយតម្លៃដំបូង មណ្ឌលសិក្សាធិការរបស់អ្នកមិនរំលោភបំពានលើកាតព្វកិច្ចរបស់ខ្លួន ក្រោម Part B នៃច្បាប់ IDEA ទេ ប្រសិនបើមណ្ឌលសិក្សាធិការបដិសេធធ្វើការវាយតម្លៃឡើងវិញ ដោយប្រើប្រាស់នីតិវិធីសម្រុះ សម្រួល ឬនីតិវិធីត្រឹមត្រូវតាមច្បាប់នោះ។

ការកត់ត្រាទុកជាឯកសារនូវកិច្ចខិតខំប្រឹងប្រែងសមស្របក្នុងការទទួលបានការយល់ព្រមពីមាតាបិតា

សាលារបស់អ្នកត្រូវតែរក្សាទុកឯកសារនៃការខិតខំប្រឹងប្រែងសមស្រប ដើម្បីទទួលបានការយល់ព្រមលើការវាយតម្លៃបឋមរបស់អ្នក ដើម្បីផ្តល់ការអប់រំពិសេស និងសេវាពាក់ព័ន្ធសម្រាប់ពេលដំបូង ធ្វើការវាយតម្លៃឡើងវិញដែលទាក់ទងនឹងការធ្វើតេស្តថ្មី និងដើម្បីស្វែងរកមាតាបិតារបស់កូនស្ថិតក្រោមអាណាព្យាបាលរបស់រដ្ឋសម្រាប់ការវាយតម្លៃបឋម។ ការកត់ត្រានេះ ត្រូវរួមមានកំណត់ត្រាការខិតខំប្រឹងប្រែងរបស់មណ្ឌលសិក្សាធិការលើចំណុចខាងក្រោមដូចជា៖

1. កំណត់ហេតុពិស្តារកត់ត្រាការហៅទូរសព្ទ ឬការព្យាយាមហៅទូរសព្ទ និងលទ្ធផលនៃការហៅ ទូរសព្ទទាំងនោះ។
2. លិខិតឆ្លើយឆ្លងថតចម្លងដែលបានផ្ញើជូនអ្នក និងការឆ្លើយតបដែលបានទទួលណាមួយ។ **និង**
3. កំណត់ត្រាពិស្តារនៃការចុះជួបដល់ផ្ទះ ឬកន្លែងការងាររបស់អ្នក និងលទ្ធផលពីជំនួបទាំងនោះ។

ព័ត៌មានផ្សេងទៀតទាក់ទងនឹងការយល់ព្រម

ការយល់ព្រមរបស់អ្នកមិនតម្រូវឲ្យមាន នៅមុនពេលមណ្ឌលសិក្សាធិការអាច៖

1. ពិនិត្យឡើងវិញនូវទិន្នន័យមានស្រាប់ ដែលជាផ្នែកមួយនៃការវាយតម្លៃ ឬវាយតម្លៃឡើងវិញលើកូនអ្នក។ **ឬ**
2. ផ្តល់តេស្តសាកល្បងដល់កូនអ្នក ឬការវាយតម្លៃផ្សេងទៀតដែលផ្ដល់ជូនដល់សិស្សគ្រប់រូប លុះត្រាតែតម្រូវឲ្យមានការយល់ព្រមពីមាតាបិតារបស់សិស្ស​ មុនពេលធ្វើតេស្ត ឬការវាយតម្លៃនោះ។

ប្រសិនបើអ្នកចុះឈ្មោះកូននៅក្នុងសាលាឯកជនដោយចំណាយ​ផ្ទាល់ខ្លួន ឬប្រសិនបើអ្នកផ្តល់ការសិក្សាឲ្យកូននៅផ្ទះ ហើយអ្នកមិនផ្តល់ការយល់ព្រមឲ្យវាយតម្លៃបឋម ឬវាយតម្លៃឡើងវិញលើកូនអ្នក ឬអ្នកខកខានមិនបានឆ្លើយតបទៅនឹងសំណើសុំផ្តល់ការយល់ព្រមរបស់អ្នក មណ្ឌលសិក្សាធិការ ​អាចមិន​ប្រើប្រាស់នីតិវិធីសម្រុះសម្រួល ដើម្បីទទួលបានការយល់ព្រមពីអ្នក ឬប្រើប្រាស់នីវិតិធីសវនាការត្រឹមត្រូវតាមច្បាប់ក្នុងការបញ្ឈប់ការបដិសេធរបស់អ្នកឡើយ។ មណ្ឌលសិក្សាធិការ ក៏មិនត្រូវបានតម្រូវឲ្យចាត់ទុកកូនអ្នកថា មានសិទ្ធិទទួលបានសេវាស្មើភាពពីសាលាឯកជន ដែលជាសេវាផ្តល់សម្រាប់សិស្សសាលាឯកជនមួយចំនួន ដែលមានសិទ្ធិទទួលការអប់រំពិសេសនោះទេ។

## ការវាយតម្លៃការអប់រំដោយឯករាជ្យ

### 34 CFR §300.502; WAC 392-172A-05005

អ្នកមានសិទ្ធិទទួលបានការវាយតម្លៃការអប់រំដោយឯករាជ្យ (independent educational evaluation, IEE) លើកូនអ្នក ប្រសិនបើអ្នកមិនយល់ស្របនឹងការវាយតម្លៃដែលបានធ្វើឡើងដោយមណ្ឌលសិក្សាធិការរបស់អ្នក។ ប្រសិនបើអ្នកស្នើសុំ IEE មណ្ឌលសិក្សាធិការត្រូវតែផ្ដល់ជូនអ្នកនូវព័ត៌មានអំពីទីកន្លែងដែលអ្នកអាចទទួលបាន IEE និងពីលក្ខណៈវិនិច្ឆ័យរបស់មណ្ឌលសិក្សាធិការដែលអនុវត្ដចំពោះ IEE។

និយមន័យ

* *ការវាយតម្លៃការអប់រំដោយឯករាជ្យ* (IEE) មានន័យថា ជាការវាយតម្លៃមួយដែលធ្វើឡើងដោយអនុរក្សមានលក្ខណៈសម្បត្ដិគ្រប់គ្រាន់ ដែលមិនបម្រើការឲ្យមណ្ឌលសិក្សាធិការដែលទទួលខុសត្រូវចំពោះការអប់រំកូនអ្នក។
* *ចំណាយសាធារណៈ* មានន័យថា មណ្ឌលសិក្សាធិការបង់ថ្លៃសម្រាប់ការវាយតម្លៃពេញលេញ ឬធានាថា​ការវាយតម្លៃនេះ ផ្ដល់ជូនអ្នកដោយឥតគិតថ្លៃ។

សិទ្ធិរបស់មាតាបិតាក្នុងការទទួលបាន IEE ដោយចំណាយសាធារណៈ

អ្នកមានសិទ្ធទទួលបាន IEE លើកូនអ្នកដោយចំណាយសាធារណៈ ប្រសិនបើអ្នកមិនយល់ស្របនឹងការវាយតម្លៃកូនអ្នកដែលធ្វើឡើងដោយមណ្ឌលសិក្សាធិការរបស់អ្នក ដោយផ្អែកលើលក្ខខណ្ឌខាងក្រោម៖

1. ប្រសិនបើអ្នកស្នើសុំធ្វើ IEE លើកូនអ្នកដោយការចំណាយសាធារណៈនោះ មណ្ឌលសិក្សាធិការរបស់អ្នកនៅក្នុងរយៈពេល 15 ថ្ងៃប្រតិទិននៃសំណើសុំរបស់អ្នក​៖ **អាចជា (**ក) ដាក់សំណើសុំសវនាការតាមផ្លូវច្បាប់ដើម្បីបង្ហាញថា ការវាយតម្លៃរបស់ពួកគេលើកូនអ្នកគឺ សមស្រប ឬការវាយតម្លៃលើកូនអ្នកដែលអ្នកទទួលបាន មិនបានបំពេញទៅតាមលក្ខណៈវិនិច្ឆ័យរបស់មណ្ឌលសិក្សាធិការ **ឬក៏** (ខ) យល់ស្របផ្ដល់ IEE ដោយចំណាយសាធារណៈ។
2. ប្រសិនបើមណ្ឌលសិក្សាធិការរបស់អ្នកស្នើសុំឲ្យមានសវនាការតាមផ្លូវច្បាប់ ហើយសេចក្ដីសម្រេចចុងក្រោយគឺថា ការវាយតម្លៃរបស់មណ្ឌលសិក្សាធិការលើកូនអ្នកគឺសមស្របនោះអ្នកនៅតែមានសិទ្ធិទទួលបាន IEE ប៉ុន្ដែមិនស្ថិតនៅក្នុងចំណាយសាធារណៈឡើយ។
3. ប្រសិនបើអ្នកស្នើសុំ IEE លើកូនអ្នក មណ្ឌលសិក្សាធិការរបស់អ្នកអាចនឹងសួរពីមូលហេតុដែលអ្នកជំទាស់នឹងការវាយតម្លៃដែលធ្វើឡើងដោយមណ្ឌលសិក្សាធិការ។ ប៉ុន្ដែមណ្ឌលសិក្សាធិការមិនតម្រូវឲ្យមានការពន្យល់ និងមិនអាចពន្យារពេលដោយមិនសមហេតុផលក្នុងការផ្ដល់ IEE ដល់កូនអ្នកដោយចំណាយសាធារណៈ ឬដាក់សំណើសុំសវនាការតាមផ្លូវច្បាប់ ដើម្បីការពារការវាយតម្លៃរបស់មណ្ឌលសិក្សាធិការលើកូនអ្នកឡើយ។

អ្នកមានសិទ្ធិទទួលបាន IEE របស់កូនអ្នកតាមចំណាយសាធារណៈតែម្ដងប៉ុណ្ណោះ នៅរាល់ពេលដែលមណ្ឌលសិក្សាធិការរបស់អ្នកធ្វើការវាយតម្លៃកូនអ្នក ដែលអ្នកមិនយល់ស្របជាមួយ។

ការវាយតម្លៃផ្តួចផ្តើមដោយមាតាបិតា

ប្រសិនបើអ្នកទទួលបាន IEE លើកូនអ្នកតាមចំណាយសាធារណៈ ឬអ្នកផ្ដល់ជូនមណ្ឌលសិក្សាធិការនូវ IEE ដែលអ្នកបានទទួលដោយចំណាយផ្ទាល់ខ្លួននោះ៖

1. មណ្ឌលសិក្សាធិការរបស់អ្នកត្រូវតែពិចារណាលើលទ្ធផលនៃ IEE ក្នុងសេចក្ដីសម្រេចណាមួយដែលធ្វើឡើងដោយគោរពតាមបញ្ញត្ដិនៃការអប់រំសាធារណៈសមរម្យដោយឥតគិតថ្លៃ (FAPE) សម្រាប់កូនអ្នកប្រសិនបើវាបំពេញទៅតាមលក្ខណៈវិនិច្ឆ័យរបស់មណ្ឌលសិក្សាធិការសម្រាប់ IEE **ហើយ**
2. អ្នក ឬមណ្ឌលសិក្សាធិការរបស់អ្នកអាចនឹងបង្ហាញ IEE ជាភស្ដុតាងនៅសវនាការតាមផ្លូវច្បាប់ទាក់ទិននឹងកូនអ្នក។

សំណើសុំការវាយតម្លៃដោយមន្រ្ដីរដ្ឋបាលសវនាការ (Administrative Law Judges, ALJ)

ប្រសិនបើ ALJ ស្នើសុំ IEE លើកូនអ្នកជាផ្នែកមួយនៃសវនាការតាមផ្លូវច្បាប់ ចំណាយនៃការវាយតម្លៃនេះត្រូវតែជាចំណាយសាធារណៈ។

លក្ខណៈវិនិច្ឆ័យរបស់មណ្ឌលសិក្សាធិការ

ប្រសិនបើ IEE ស្ថិតនៅក្នុងចំណាយសាធារណៈ លក្ខណៈវិនិច្ឆ័យដែលការវាយតម្លៃនោះទទួលបានរួមទាំងទីកន្លែងនៃការវាយតម្លៃ និងលក្ខណៈសម្បត្ដិរបស់អនុរក្ស ត្រូវតែដូចគ្នានឹងលក្ខណៈវិនិច្ឆ័យដែលមណ្ឌលសិក្សាធិការប្រើប្រាស់នៅពេលខ្លួនផ្តួចផ្ដើមធ្វើការវាយតម្លៃ (ទៅដល់ទំហំដែលលក្ខណៈវិនិច្ឆ័យទាំងនោះ ស្របទៅតាមសិទ្ធិរបស់អ្នកក្នុងការទទួលបាន IEE)។

លើកលែងតែចំពោះលក្ខណៈវិនិច្ឆ័យដែលបានរៀបរាប់ខាងលើ មណ្ឌលសិក្សាធិការមិនអាចដាក់លក្ខខណ្ឌ ឬកំណត់ពេលវេលាទាក់ទងនឹងការធ្វើ IEE ដោយចំណាយសាធារណៈឡើយ។

## និយមន័យនៃការរក្សាការសម្ងាត់នៃព័ត៌មាន

### 34 CFR §300.611; WAC 392-172A-05180

IDEA ផ្ដល់ជូនអ្នកនូវសិទ្ធិទាក់ទងនឹងឯកសារអប់រំពិសេសរបស់កូនអ្នក។ សិទ្ធិទាំងនេះ គឺបន្ថែមទៅលើសិទ្ធិដែលអ្នកមានក្រោមច្បាប់ស្ដីពីសិទ្ធិអប់រំគ្រួសារ និងឯកជនភាព (Family Educational Rights and Privacy Act, FERPA, FERPA) ដែលជាច្បាប់មួយ ដែលផ្ដល់ការការពារចំពោះឯកសារអប់រំ ដល់សិស្សទាំងអស់។

ដូចប្រើនៅក្រម​ចំណង​ជើង​*ការរក្សាការសម្ងាត់នៃព័ត៌មាន៖*

* *ការបំផ្លាញចោល* មានន័យថា ការបំផ្លាញចោល ឬការដកចេញជាក់ស្ដែងនូវព័ត៌មានសម្គាល់ខ្លួនបុគ្គលពីព័ត៌មាន ដើម្បីឲ្យព័ត៌មាន​នោះមិនអាចសម្គាល់អត្ដសញ្ញាណបុគ្គលបានតទៅទៀត។
* *ឯកសារអប់រំ* មានន័យថា ប្រភេទនៃឯកសារដែលមានចែងនៅក្នុងនិយមន័យនៃ “ឯកសារអប់រំ” នៅក្នុង 34 CFR Part 99 (បទប្បញ្ញត្តិអនុវត្ដច្បាប់ស្ដីពីសិទ្ធិអប់រំគ្រួសារ និងឯកជនភាពឆ្នាំ 1974, 20 U.S.C. 1232g (FERPA)).
* *ទីភ្នាក់ងារចូលរួម* មានន័យថា មណ្ឌលសិក្សាធិការ ទីភ្នាក់ងារ ឬគ្រឹះស្ថានដែលប្រមូល រក្សាទុក ឬប្រើប្រាស់ព័ត៌មានដែលអាចសម្គាល់អត្ដសញ្ញាណបុគ្គលបាន ឬកន្លែងដែលអាចយកព័ត៌មានបានក្រោម Part B ឬ IDEA។

## ព័ត៌មានដែលអាចសម្គាល់អត្ដសញ្ញាណបុគ្គល

### 34 CFR §300.32; WAC 392-172A-01140

*ព័ត៌មានដែលអាចសម្គាល់អត្ដសញ្ញាណបុគ្គល* មានន័យថាជាព័ត៌មានដែលមាន៖

1. ឈ្មោះកូនអ្នក ឈ្មោះអ្នកជាមាតាបិតា ឬឈ្មោះសមាជិកគ្រួសារណាម្នាក់ផ្សេងទៀត
2. អាសយដ្ឋានកូនអ្នក
3. ព័ត៌មានដែលអាចសម្គាល់អត្ដសញ្ញាណបុគ្គលដូចជា លេខសន្ដិសុខសង្គម ឬអត្ដលេខសិស្សរបស់កូនអ្នក **ឬ**
4. បញ្ជីរាយលក្ខណៈភិនភាគផ្ទាល់ខ្លួនឬព័ត៌មានផ្សេងទៀតដែលធ្វើឲ្យអាចសម្គាល់អត្ដសញ្ញាណកូនអ្នក ដោយមានភាពច្បាស់លាស់គួរសម។

## សេចក្ដីជូនដំណឹងចំពោះមាតាបិតា

### 34 CFR §300.612; WAC 392-172A-05185

OSPI ផ្ដល់សេចក្ដីជូនដំណឹងតាមរយៈបទប្បញ្ញត្តិរបស់ខ្លួន ដើម្បីជម្រាបជូនអ្នកឲ្យពេញលេញអំពីការរក្សាការសម្ងាត់នៃព័ត៌មានដែលអាចសម្គាល់អត្ដសញ្ញាណបុគ្គលរួមមាន៖

1. ការបរិយាយអំពីវិសាលភាពដែលសេចក្ដីជូនដំណឹងនេះ ត្រូវផ្ដល់ឲ្យជាភាសាកំណើតរបស់ក្រុមពលរដ្ឋនានានៅក្នុងរដ្ឋ Washington។
2. ការបរិយាយអំពីកុមារដែលព័ត៌មានសម្គាល់អត្ដសញ្ញាណបុគ្គលរបស់ពួកគេត្រូវបានរក្សាទុក ប្រភេទនៃព័ត៌មានដែលចង់បាន វិធីសាស្រ្ដដែលរដ្ឋ Washington ចង់ប្រើប្រាស់ក្នុងការប្រមូលព័ត៌មាន (រួមទាំងប្រភពនៃការប្រមូលព័ត៌មាននេះ) និងការប្រើប្រាស់នានានៃព័ត៌មាននេះ។
3. ការសង្ខេបពីគោលនយោបាយ និងនីតិវិធីនានាដែលមណ្ឌលសិក្សាធិការត្រូវតែអនុវត្ដតាម ទាក់ទងនឹងការស្ដុកទុក ការបង្ហាញទៅភាគីទីបី ការរក្សាទុក និងការបំផ្លាញចោលព័ត៌មានដែលអាចសម្គាល់អត្ដសញ្ញាណបុគ្គល។ **និង**
4. ការបរិយាយអំពីសិទ្ធិទាំងអស់របស់មាតាបិតា និងសិស្សទាក់ទងនឹងព័ត៌មាននេះ រួមទាំងសិទ្ធិនានាក្រោមច្បាប់ស្ដីពីសិទ្ធិអប់រំគ្រួសារ និងឯកជនភាព (Family Educational Rights and Privacy Act, FERPA) និងបទប្បញ្ញត្តិអនុវត្ដរបស់វានៅក្នុង 34 CFR Part 99។

មុនពេលសកម្មភាពចំបងណាមួយក្នុងការកំណត់អត្ដសញ្ញាណ ទីតាំង ឬការវាយតម្លៃនៅទូទាំងរដ្ឋ (ដែលត្រូវគេស្គាល់ផងដែរថា “សេវា Child Find”) សេចក្ដីជូនដំណឹងមួយត្រូវតែបោះពុម្ពនៅក្នុងកាសែត ឬផ្សព្វផ្សាយលើសារព័ត៌មានដទៃទៀត ឬទាំងពីរ ដែលបានចែកចាយគ្រប់គ្រាន់ដើម្បីជូនដំណឹងដល់មាតាបិតាទូទាំងរដ្ឋពីសកម្មភាពសម្រាប់កំណត់ទីតាំង កំណត់អត្ដសញ្ញាណ និងវាយតម្លៃកុមារដែលត្រូវការសេវាអប់រំពិសេស និងសេវាពាក់ព័ន្ធ។

## សិទ្ធិក្នុងការប្រើប្រាស់

### 34 CFR §300.613-617; WAC 392-172A-05190–05210

អ្នកមានសិទ្ធិត្រួតពិនិត្យ និងពិនិត្យឡើងវិញលើឯកសារអប់រំរបស់កូនអ្នកដែលបានប្រមូល រក្សាទុក ឬប្រើប្រាស់ដោយមណ្ឌលសិក្សាធិការរបស់អ្នកក្រោម Part B នៃ IDEA។ មណ្ឌលសិក្សាធិការត្រូវតែគោរពតាមសំណើសុំរបស់អ្នកក្នុងការត្រួតពិនិត្យ និងពិនិត្យឡើងវិញលើឯកសារអប់រំណាមួយអំពីកូនអ្នកដោយគ្មានការពន្យារពេលមិនចាំបាច់ និងមុនការប្រជុំណាមួយទាក់ទងនឹងកម្មវិធីអប់រំសម្រាប់បុគ្គល (IEP) ឬសវនាការតាមផ្លូវច្បាប់ដែលគ្មានលំអៀងណាមួយ (រួមមានការប្រជុំស្វែងរកដំណោះស្រាយ ឬសវនាការតាមផ្លូវច្បាប់នៃការអប់រំពិសេសទាក់ទិននឹងវិន័យ) ហើយទោះក្នុងករណីណាក៏ដោយ មិនត្រូវលើសពី 45ថ្ងៃប្រតិទិនក្រោយពីអ្នកបានធ្វើការស្នើសុំ។

សិទ្ធិរបស់អ្នកក្នុងការត្រួតពិនិត្យ និងពិនិត្យឡើងវិញលើឯកសារអប់រំរួមមាន៖

1. សិទ្ធិរបស់អ្នកក្នុងការទទួលបានការឆ្លើយតបពីមណ្ឌលសិក្សាធិការ ចំពោះសំណើសមហេតុផលរបស់អ្នកសម្រាប់ការពន្យល់ និងបកស្រាយឯកសារទាំងនេះ។
2. សិទ្ធិរបស់អ្នកក្នុងការស្នើសុំឲ្យមណ្ឌលសិក្សាធិការផ្ដល់ជូននូវឯកសារថតចម្លង ប្រសិនបើអ្នកមិនអាចត្រួតពិនិត្យ និងពិនិត្យឡើងវិញលើឯកសារទាំងនេះ ប្រកបដោយប្រសិទ្ធភាព លុះត្រាតែអ្នកទទួលបានច្បាប់ចម្លងទាំងនោះ **និង**
3. សិទ្ធិរបស់អ្នកក្នុងការឲ្យតំណាងរបស់អ្នកត្រួតពិនិត្យ និងពិនិត្យឡើងវិញលើឯកសារទាំងនេះ។

មណ្ឌលសិក្សាធិការនឹងសន្មត់ថា អ្នកមានអំណាចត្រួតពិនិត្យ និងពិនិត្យឡើងវិញលើឯកសារពាក់ព័ន្ធនឹងកូនអ្នក លុះត្រាតែគេឲ្យដំណឹងថា អ្នកមិនមានអំណាចនៅក្រោមច្បាប់អនុវត្ដដែលគ្រប់គ្រងបញ្ហាដូចជា អាណាព្យាបាលភាព ការរស់នៅបែកគ្នា ឬការលែងលះ។

កំណត់ត្រានៃការប្រើប្រាស់

មណ្ឌលសិក្សាធិការនីមួយៗ ត្រូវតែរក្សាទុកកំណត់ត្រារបស់គូភាគី ដែលអាចប្រើប្រាស់ឯកសារអប់រំដែលបានប្រមូល រក្សាទុក ឬប្រើប្រាស់ក្រោម Part B នៃ IDEA រួមមានឈ្មោះភាគី កាលបរិច្ឆេទឲ្យចូលប្រើប្រាស់ និងគោលបំណងដែលភាគីនេះ ត្រូវបានអនុញ្ញាតឲ្យប្រើប្រាស់ឯកសារ។ មណ្ឌលសិក្សាធិការមិនត្រូវបានតម្រូវឲ្យរក្សាទុកនូវកំណត់ត្រានៃការប្រើប្រាស់នេះ សម្រាប់មាតាបិតា ឬនិយោជិតស្របច្បាប់នៃមណ្ឌលសិក្សាធិការឡើយ។

ឯកសារអំពីកុមារលើសពីម្នាក់

ប្រសិនបើឯកសារអប់រំណាមួយមានព័ត៌មានសិស្សលើសពីម្នាក់ អ្នកមានសិទ្ធិត្រួតពិនិត្យ និងពិនិត្យឡើងវិញតែលើព័ត៌មានដែលទាក់ទងនឹងកូនអ្នក ឬត្រូវបានជូនដំណឹងអំពីព័ត៌មាននោះ ក្នុងករណីដែលមណ្ឌលសិក្សាធិការមិនអាចបង្ហាញព័ត៌មាននោះ ដល់អ្នកដោយគ្មានបង្ហើបប្រាប់ពីព័ត៌មានដែលអាចសម្គាល់អត្ដសញ្ញាណបុគ្គលរបស់សិស្សមួយផ្សេងទៀត។

បញ្ជីរាយប្រភេទ និងទីតាំងព័ត៌មាន

ប្រសិនបើអ្នកស្នើសុំវា មណ្ឌលសិក្សាធិការត្រូវតែផ្ដល់ជូនអ្នកនូវបញ្ជីរាយប្រភេទ និងទីតាំងឯកសារអប់រំដែលបានប្រមូល រក្សាទុក ឬប្រើប្រាស់ដោយមណ្ឌលសិក្សាធិការ។

ការបង់ថ្លៃ

មណ្ឌលសិក្សាធិការអាចនឹងគិតថ្លៃថតចម្លងឯកសារដែលបានធ្វើឡើងសម្រាប់អ្នកក្រោម Part B នៃ IDEA ប្រសិនបើថ្លៃសេវានេះ មិនរារាំងអ្នកពីការប្រើប្រាស់សិទ្ធិរបស់អ្នកក្នុងការត្រួតពិនិត្យ និងពិនិត្យឡើងវិញលើឯកសារទាំងនេះ។ វាមិនអាចគិតថ្លៃសម្រាប់ការរុករក ឬទាញយកព័ត៌មាននៅក្រោម IDEA ឡើយ។

## ការកែប្រែឯកសារតាមសំណើរបស់មាតាបិតា

### 34 CFR §300.618 – §300.621; WAC 392-172A-05215

ប្រសិនបើអ្នកជឿជាក់ថា ព័ត៌មាននៅក្នុងឯកសារអប់រំទាក់ទងនឹងកូនអ្នក ដែលត្រូវបានប្រមូល រក្សាទុក ឬប្រើប្រាស់ក្រោម IDEA មិនត្រឹមត្រូវ នាំឲ្យភាន់ច្រឡំ ឬរំលោភលើឯកជនភាព ឬសិទ្ធិផ្សេងទៀតរបស់កូនអ្នក អ្នកអាចស្នើសុំឲ្យមណ្ឌលសិក្សាធិការកែប្រែព័ត៌មាននោះ។

មណ្ឌលសិក្សាធិការត្រូវតែសម្រេចថាតើត្រូវកែប្រែព័ត៌មានទៅតាមសំណើរបស់អ្នកក្នុងរយៈពេលមួយសមរម្យក្រោយពេលទទួលបានសំណើរបស់អ្នក។

ឱកាសសម្រាប់សវនាការ នីតិវិធីសវនាការ និងលទ្ធផលនៃសវនាការ

ប្រសិនបើមណ្ឌលសិក្សាធិការរបស់អ្នកបដិសេធមិនព្រមកែប្រែព័ត៌មាន ទៅតាមការស្នើសុំរបស់អ្នក ពួកគេត្រូវជូនដំណឹងអ្នកពីសេចក្ដីសម្រេចនោះ រួចប្រាប់អ្នកអំពីសិទ្ធិទទួលបានសវនាការរបស់អ្នក ដោយមណ្ឌលសិក្សាធិការ។

អ្នកមានសិទ្ធស្នើសុំសវនាការ សម្រាប់សួរដេញដោលព័ត៌មាននៅក្នុងឯកសារអប់របស់កូនអ្នក ដើម្បីធានាថា វាត្រឹមត្រូវ មិនធ្វើឲ្យភាន់ច្រឡំ ឬក៏រំលោភលើឯកជនភាព ឬសិទ្ធិផ្សេងទៀតរបស់កូនអ្នក។ សវនាការសម្រាប់តវ៉ាព័ត៌មាននៅក្នុងឯកសារ ត្រូវតែធ្វើឡើងតាមនីតិវិធីសវនាការរបស់មណ្ឌលសិក្សាធិការក្រោម FERPA។ នេះ មិនមែនជាសវនាការតាមផ្លូវច្បាប់នៃការអប់រំពិសេសឡើយ។

ជាលទ្ធផលនៃសវនាការ ប្រសិនបើមណ្ឌលសិក្សាធិការសម្រេចថាព័ត៌មាននេះ គឺមិនត្រឹមត្រូវ ធ្វើឲ្យភាន់ច្រឡំ ឬក៏រំលោភលើឯកជនភាព ឬសិទ្ធិផ្សេងទៀតរបស់កុមារ ពួកគេត្រូវតែកែប្រែព័ត៌មានឲ្យបានសមស្រប ហើយជូនដំណឹងអ្នកពីការកែប្រែទាំងនេះ ជាលាយលក្ខណ៍អក្សរ។

ជាលទ្ធផលនៃសវនាការ ប្រសិនបើមណ្ឌលសិក្សាធិការសម្រេចថាព័ត៌មាននេះ មិនមែនមិនត្រឹមត្រូវ មិនធ្វើឲ្យភាន់ច្រឡំ ឬក៏មិនរំលោភលើឯកជនភាព ឬសិទ្ធិផ្សេងទៀតរបស់កុមារ ពួកគេត្រូវតែជូនដំណឹងអ្នកថា អ្នកមានសិទ្ធិដាក់សេចក្ដីអះអាងនៅក្នុងឯកសារអប់រំរបស់កូនអ្នក ផ្ដល់ជាមតិយោបល់លើព័ត៌មាន ឬផ្ដល់មូលហេតុណាមួយដែលអ្នកមិនយល់ស្របនឹងសេចក្ដីសម្រេចរបស់មណ្ឌលសិក្សាធិការ។

ប្រសិនបើអ្នកជ្រើសរើសចង់ដាក់បញ្ចូលសេចក្ដីអះអាងនៅក្នុងឯកសាររបស់កូនអ្នកនោះ សេចក្ដីអះអាងនេះត្រូវតែ៖

1. រក្សាទុកដោយមណ្ឌលសិក្សាធិការ ជាផ្នែកមួយនៃឯកសាររបស់កូនអ្នក ដរាបណាឯកសារ ឬផ្នែកដែលបានតវ៉ាត្រូវបានរក្សាទុក **និង**
2. ប្រសិនបើមណ្ឌលសិក្សាធិការបង្ហាញពីឯកសាររបស់កូនអ្នក ឬផ្នែកដែលបានសួរដេញដោល ទៅឲ្យភាគីណាមួយនោះ សេចក្ដីអះអាងនេះ ក៏ត្រូវតែបង្ហាញទៅភាគីនោះដែរ។

## ការយល់ព្រមឲ្យបញ្ចេញព័ត៌មានដែលអាចសម្គាល់អត្ដសញ្ញាណបុគ្គល

### 34 CFR §300.622; WAC 392-172A-05225

យើងខ្ញុំត្រូវតែទទួលបានការយល់ព្រមជាលាយលក្ខណ៍អក្សររបស់អ្នក មុននឹងបង្ហាញព័ត៌មានដែលអាចសម្គាល់អត្ដសញ្ញាណបុគ្គល ទៅឲ្យអ្នកដទៃ លុះត្រាតែការបង្ហាញព័ត៌មានដែលមាននៅក្នុងឯកសារអប់រំរបស់កូនអ្នកត្រូវបានអនុញ្ញាត ដោយគ្មានការយល់ព្រមពីមាតាបិតាក្រោម FERPA។ ជាទូទៅ ការយល់ព្រមរបស់អ្នកមិនចាំបាច់ឡើយ មុនពេលដែលព័ត៌មានសម្គាល់អត្ដសញ្ញាណបុគ្គលត្រូវបានបញ្ចេញជូនដល់មន្រ្ដីរបស់ទីភ្នាក់ងារចូលរួម សម្រាប់គោលបំណងបំពេញទៅតាមលក្ខខណ្ឌតម្រូវនៃ Part B នៃ IDEA។ ប៉ុន្ដែការយល់ព្រមរបស់អ្នក ឬការយល់ព្រមរបស់កូនអ្នកប្រសិនបើពួកគេឈានដល់អាយុជានីតិជន ត្រូវតែបានទទួល មុនពេលដែលព័ត៌មានសម្គាល់អត្ដសញ្ញាណបុគ្គលត្រូវបានបញ្ចេញទៅឲ្យមន្រ្ដីរបស់ទីភ្នាក់ងារចូលរួម ដែលបានផ្ដល់ ឬបង់ថ្លៃ​សេវាផ្លាស់ប្ដូរ។ លើសពីនេះ ប្រសិនបើកូនអ្នករៀនសាលាឯកជន ការយល់ព្រមរបស់អ្នកត្រូវតែបានទទួល មុនពេលដែលព័ត៌មានសម្គាល់អត្ដសញ្ញាណបុគ្គលណាមួយអំពីកូនអ្នកត្រូវបានបញ្ចេញឲ្យ រវាងមន្រ្ដីនៅក្នុងមណ្ឌលសិក្សាធិការ ដែលសាលាឯកជននោះស្ថិតនៅ និងមន្រ្ដីនៅក្នុងមណ្ឌលសិក្សាធិការដែលកូនអ្នករស់នៅ ប្រសិនបើអ្នកមិនមានគម្រោងចង់ចុះឈ្មោះកូនអ្នកនៅក្នុងមណ្ឌលសិក្សាធិការដែលអ្នករស់នៅ។

## កិច្ចការពារព័ត៌មានអត្តសញ្ញាណផ្ទាល់ខ្លួន

### 34 CFR §300.623; WAC 392-172A-05230

មណ្ឌលសិក្សាធិការរបស់លោកអ្នក ចាំបាច់ត្រូវការពារការសម្ងាត់នៃព័ត៌មានអត្តសញ្ញាណផ្ទាល់ខ្លួននៅក្នុងដំណាក់កាលប្រមូល រក្សាទុក បង្ហាញ និងបំផ្លាញ។ មន្រ្តីម្នាក់នៅមណ្ឌលសិក្សាធិការចាំបាច់ត្រូវទទួលខុសត្រូវលើការធានានូវការសម្ងាត់នៃរាល់ព័ត៌មានអត្តសញ្ញាណផ្ទាល់ខ្លួន។ បុគ្គលទាំងអស់ដែលប្រមូល ឬប្រើព័ត៌មានអត្តសញ្ញាណផ្ទាល់ខ្លួនចាំបាច់ត្រូវទទួលការបណ្តុះបណ្តាល ឬ ការបង្ហាត់បង្រៀន ពាក់ព័ន្ធនឹងការសម្ងាត់ក្រោម Part B នៃ IDEA និង FERPA។

មណ្ឌលសិក្សាធិការនីមួយៗចាំបាច់រក្សាទុក សម្រាប់ការត្រួតពិនិត្យសាធារណៈ នូវបញ្ជីបច្ចុប្បន្ននៃ ឈ្មោះ និងមុខតំណែងរបស់និយោជិតទាំងឡាយណាក្នុងទីភ្នាក់ងារដែលអាចទទួលបានព័ត៌មាន អត្តសញ្ញាណផ្ទាល់ខ្លួន។

## ការបំផ្លាញ ការឃាត់ទុក និងការរក្សាទុកព័ត៌មាន

### 34 CFR §300.624; WAC 392-172A-05235

មណ្ឌលសិក្សាធិការរបស់អ្នកចាំបាច់ត្រូវជូនដំណឹងដល់អ្នក នៅពេលព័ត៌មានអត្តសញ្ញាណផ្ទាល់ខ្លួន ដែលត្រូវបានប្រមូល រក្សា ឬប្រើ លែងមានភាពចាំបាច់សម្រាប់ការផ្តល់សេវាអប់រំដល់កូនរបស់អ្នក។

នៅពេលលែងមានភាពចាំបាច់ ព័ត៌មានចាំបាច់ត្រូវបំផ្លាញចោលតាមការស្នើសុំរបស់អ្នក។ ក៏ប៉ុន្តែ កំណត់ត្រាអចិន្រ្តៃយ៍នៃឈ្មោះ អាសយដ្ឋាន និងលេខទូរសព្ទរបស់កូនអ្នក និន្ទេស កំណត់ត្រាវត្តមាន មុខវិជ្ជាដែលបានចូលរៀន កម្រិតថ្នាក់ដែលបានបំពេញ និងឆ្នាំដែលបានរៀនចប់របស់គាត់ អាចត្រូវ បានរក្សាទុកដោយគ្មានពេលកំណត់។

ច្បាប់រដ្ឋស្តីពីការឃាត់ទុកកំណត់ត្រាមានចែងក្នុងជំពូក 40.14 RCW។ នីតិវិធីសម្រាប់កំណត់រយៈ ពេលដែលមណ្ឌលសិក្សាធិការមួយចាំបាច់ត្រូវឃាត់ទុកកំណត់ត្រាត្រូវបានបោះផ្សាយដោយ នាយកដ្ឋាន គ្រប់គ្រងកាលប្បវត្តិ និងកំណត់ត្រា នៃលេខាធិការដ្ឋានរដ្ឋវ៉ាស៊ីនតោន។

## នីតិវិធីដោះស្រាយវិវាទការអប់រំពិសេស

អ្នកគឺជាអ្នកចូលរួមដ៏សំខាន់ម្នាក់ក្នុងគ្រប់ទិដ្ឋភាពនៃកម្មវិធីអប់រំពិសេសរបស់កូនអ្នក។ ការចូលរួមនេះ ចាប់ផ្តើមពីការបញ្ជូនកូនអ្នកនាគ្រាដំបូង។ អ្នក និងមណ្ឌលសិក្សាធិការរបស់អ្នក ត្រូវបានលើកទឹកចិត្តឲ្យ ធ្វើការជាមួយគ្នាដើម្បីព្យាយាមដោះស្រាយរាល់ការខ្វែងគំនិតគ្នាដែលប៉ះពាល់ដល់កម្មវិធីអប់រំពិសេស របស់កូនអ្នក។ នៅពេលដែលអ្នក និងមណ្ឌលសិក្សាធិការរបស់អ្នកមិនអាចដោះស្រាយការខ្វែងគំនិត គ្នាបាន យើងមានជម្រើសស្រាប់ដែលមានលក្ខណៈផ្លូវការជាងសម្រាប់ដោះស្រាយវិវាទ។ ជម្រើស ទាំងនេះមាន ការសម្រុះសម្រួល បណ្តឹងរបស់ពលរដ្ឋ និងសវនការនីតិវិធីត្រឹមត្រូវតាមច្បាប់ដែលមាន មិនលំអៀង។

## ការសម្រុះសម្រួល

### 34 CFR § 300.506; WAC 392-172A-05060–05075

ទូទៅ

សេវាសម្រុះសម្រួលមានផ្តល់ជូនដោយឥតគិតថ្លៃដល់អ្នក ឬមណ្ឌលសិក្សាធិការដើម្បីជួយដោះស្រាយបញ្ហា ពាក់ព័ន្ធនឹងអត្តសញ្ញាណកម្ម ការវាយតម្លៃ ការកំណត់ទីកន្លែងអប់រំ និងការផ្តល់ជូន FAPE ដល់កូន របស់អ្នក និងនៅរាល់ពេលដែលសវនការនីតិវិធីត្រឹមត្រូវតាមច្បាប់ ត្រូវបានសំណូមពរឲ្យធ្វើឡើង។ ការសម្រុះសម្រួលមានលក្ខណៈស្ម័គ្រចិត្ត និងមិនអាចប្រើដើម្បីច្រានចោល ឬពន្យារសិទ្ធិរបស់អ្នក ក្នុង ស្នើសុំឲ្យមានសវនការនីតិវិធីត្រឹមត្រូវតាមច្បាប់ ឬច្រានចោលនូវសិទ្ធិណាមួយផ្សេងទៀតដែលផ្តល់ ជូនក្រោម Part B នៃ IDEA។ ដំណើរការសម្រុះសម្រួលត្រូវបានរៀបចំយ៉ាងទៀងទាត់នៅទីតាំងមួយ ដែលងាយស្រួលសម្រាប់អ្នក និងមណ្ឌលសិក្សាធិការ។

មណ្ឌលសិក្សាធិការអាចបង្កើតនីតិវិធីដែលផ្តល់ជូនឪពុកម្តាយដែលជ្រើសរើសមិនប្រើដំណើរការ សម្រុះសម្រួល នូវឱកាសក្នុងការជួប នៅក្នុងពេលវេលា និងនៅទីតាំងមួយដែលងាយស្រួលសម្រាប់ អ្នក ជាមួយនឹងភាគីគ្មានភាពលំអៀង៖

1. ដែលស្ថិតក្រោមកិច្ចសន្យាជាមួយនឹងស្ថប័នដោះស្រាយវិវាទផ្សេងទៀតដែលសមស្រប ឬ មជ្ឈមណ្ឌលបណ្តុះបណ្តាល និងព័ត៌មានឪពុកម្តាយ ឬមជ្ឈមណ្ឌលធនធានឪពុកម្តាយក្នុងសហគមន៍ក្នុងរដ្ឋ។ **និង**
2. ដែលនឹងធ្វើការរពន្យល់ប្រាប់ពីអត្ថប្រយោជន៍ និងលើកទឹកចិត្តអ្នកឲ្យប្រើដំណើរការសម្រុះសម្រួល។

ភាពមិនលំអៀងនៃអ្នកសម្របសម្រួល

ការសម្របសម្រួលត្រូវបានធ្វើឡើងដោយបុគ្គលដែលមានសមត្ថភាព មិនលំអៀង និងឆ្លងកាត់ការ បណ្តុះបណ្តាលអំពីបច្ចេកទេសសម្រុះសម្រួលប្រកបដោយប្រសិទ្ធភាព។ បុគ្គលនោះចាំបាច់ត្រូវមាន ចំណេះដឹងច្បាប់ និងបទបញ្ជាពាក់ព័ន្ធនឹងការផ្តល់ការអប់រំពិសេស និងសេវាពាក់ព័ន្ធផងដែរ។ OSPI ចុះកិច្ចសន្យាជាមួយនឹងទីភ្នាក់ងារខាងក្រៅដើម្បីធ្វើការសម្រុះសម្រួល។ ទីភ្នាក់ងារនោះជាអ្នករក្សា បញ្ជីឈ្មោះអ្នកសម្រុះសម្រួល។ អ្នកសម្រុះសម្រួលត្រូវបានបែងចែកការងារឈរលើមូលដ្ឋានព្រាវ វិលជុំ ឬមូលដ្ឋានមិនលំអៀងផ្សេងទៀត។ អ្នកសម្រុះសម្រួល (1) អាចមិនមែនជានិយោជិតនៃ OSPI មណ្ឌលសិក្សាធិការ ឬទីភ្នាក់ងាររដ្ឋផ្សេងទៀតដែលកំពុងផ្តល់សេវាផ្ទាល់ដល់កុមារដែលជាកម្មវត្ថុនៃដំណើរ​ការសម្រុះសម្រួល និង (2) អាចគ្មានទំនាស់ផលប្រយោជន៍ផ្ទាល់ខ្លួន ឬវិជ្ជាជីវៈ។ ដំណើរការសម្រុះសម្រួលត្រូវបានរៀបចំយ៉ាងទៀងទាត់នៅទីតាំងមួយ ដែលងាយស្រួលសម្រាប់អ្នក និងមណ្ឌលសិក្សាធិការ។

កិច្ចព្រមព្រៀងធ្វើឡើងក្នុងដំណើរការសម្រុះសម្រួល

ប្រសិនបើអ្នក និងមណ្ឌលសិក្សាធិការមានការព្រមព្រៀងគ្នា ការព្រមព្រៀងនោះចាំបាច់ត្រូវរៀបចំជាកិច្ច ព្រមព្រៀងសម្រុះសម្រួលជាលាយលក្ខណ៍អក្សរដែលត្រូវចុះហត្ថលេខាដោយអ្នក និងតំណាងនៃ មណ្ឌលសិក្សាធិការដែលត្រូវបានផ្តល់សិទ្ធិឲ្យចុះកិច្ចព្រមព្រៀងភ្ជាប់កាតព្វកិច្ចផ្លូវច្បាប់។ កិច្ចពិភាក្សាក្នុង ដំណើរការសម្រុះសម្រួល ត្រូវរក្សាការសម្ងាត់ និងមិនអាចត្រូវបានប្រើជាភ័ស្តុតាងក្នុងសវនការ នីតិវិធីត្រឹមត្រូវតាមច្បាប់ណាមួយ ឬនីតិវិធីស៊ីវិលណាមួយនៃតុលាការសហព័ន្ធ ឬតុលាការរដ្ឋ វ៉ាស៊ីនតោនឡើយ។ ប្រការនេះចាំបាច់ត្រូវចែងក្នុងកិច្ចព្រមព្រៀងលាយលក្ខណ៍អក្សរ។ ក៏ប៉ុន្តែ កិច្ច- ព្រមព្រៀងសម្រុះសម្រួល មិនអាចប្រើជាភ័ស្តុតាងឡើយ។ កិច្ចព្រមព្រៀងសម្រុះសម្រួលភ្ជាប់ កាតព្វកិច្ចផ្លូវច្បាប់ និងអាចអនុវត្តបានក្នុងដែនសមត្ថកិច្ចនៃតុលាការដ្ឋណាមួយ ឬដោយតុលាការ តំបន់ នៃសហរដ្ឋអាមេរិក។

## ភាពខុសគ្នារវាងការស៊ើបអង្កេត និងសវនការនីតិវិធីត្រឹមត្រូវតាមច្បាប់ស្តីពីបណ្តឹងការអប់រំពិសេស របស់ពលរដ្ឋ

បទបញ្ជានៃ Part B នៃ IDEA មាននីតិវិធីខុសៗគ្នាសម្រាប់បណ្តឹងរដ្ឋ (បណ្តឹងពលរដ្ឋ) និងសវនការ នីតិវិធីត្រឹមត្រូវតាមច្បាប់។ បណ្តឹងពលរដ្ឋមួយអាចត្រូវបានដាក់ជូន OSPI ដោយបុគ្គល ឬស្ថាប័នមួយ ដែលធ្វើការចោទប្រកាន់មណ្ឌលសិក្សាធិការ OSPI ឬទីភ្នាក់ងារសាធារណៈណាមួយផ្សេងទៀត ដែលបានរំលោភទៅលើលក្ខខណ្ឌតម្រូវក្នុង Part B វិធានសហព័ន្ធដែលមានក្នុង 34 CFR Part 300 ឬ បទបញ្ជារដ្ឋសម្រាប់អនុវត្ត Part B នៃ IDEA។ បណ្តឹងពលរដ្ឋត្រូវបានស៊ើបអង្កេតដោយ OSPI ផ្អែក តាមព័ត៌មានអំពីការរំលោភបំពានដែលផ្តល់ជូនដោយបុគ្គលដាក់ពាក្យបណ្តឹង និងមណ្ឌលសិក្សាធិការ សាលា ឬទីភ្នាក់ងារផ្សេងទៀតដែលឆ្លើយតបទៅនឹងបណ្តឹង។ បណ្តឹងពលរដ្ឋចាំបាច់ត្រូវដាក់ក្នុង រយៈពេលមួយឆ្នាំក្រោយការរំលោភដែលត្រូវបានចោទប្រកាន់នោះ។

សំណើសុំសវនការនីតិវិធីត្រឹមត្រូវតាមច្បាប់អាចត្រូវបានដាក់ដោយអ្នកឬមណ្ឌលសិក្សាធិការរបស់ អ្នកចំពោះបញ្ហាណាមួយពាក់ព័ន្ធនឹងអត្តសញ្ញាណកម្ម ការវាយតម្លៃ ឬការកំណត់ទីតាំងអប់រំកូនរបស់ អ្នក ឬការផ្តល់ការអប់រំសាធារណៈសមរម្យដោយឥតគិតថ្លៃ (free appropriate public education, FAPE)ដល់កូនអ្នកតែប៉ុណ្ណោះ។ សវនការនីតិវិធីត្រឹមត្រូវតាមច្បាប់ត្រូវធ្វើឡើងដោយចៅក្រមច្បាប់រដ្ឋបាល (Administrative Law Judge, ALJ) ដែលបម្រើការងារ ជូនការិយាល័យសវនការរដ្ឋបាល ដែលជាទីភ្នាក់ងាររដ្ឋឯករាជ្យ។ សវនការនីតិវិធីត្រឹមត្រូវតាមច្បាប់ ជាទូទៅ រួមមានការផ្តល់សក្ខីភាពដោយសាក្សី និងការបង្ហាញភ័ស្តុតាង។ សំណើសុំធ្វើសវនការ នីតិវិធីត្រឹមត្រូវតាមច្បាប់ចាំបាច់ត្រូវដាក់ក្នុងរយៈពេលពីរឆ្នាំក្រោយការរំលោភដែលត្រូវបានចោទ ប្រកាន់ (ករណីលើកលែងចំពោះការបង្ហាញព័ត៌មានខុស ឬការឃាត់ទុកព័ត៌មាន។

ពេលវេលា និងនីតិវិធីសម្រាប់បណ្តឹងពលរដ្ឋ និងសវនការនីតិវិធីត្រឹមត្រូវតាមច្បាប់ត្រូវបានពន្យល់ នៅខាងក្រោម។

## នីតិវិធីសម្រាប់បណ្តឹងពលរដ្ឋ

### 34 CFR §§300.151 – 300.153; WAC 392-172A-05025–05045

OSPI មាននីតិវិធីសម្រាប់ដោះស្រាយបណ្តឹងរដ្ឋ។ នីតិវិធីទាំងនោះ មានបញ្ជាក់ក្នុងបទបញ្ជារដ្ឋ និងព័ត៌មានស្តីពីបណ្តឹងរដ្ឋ ត្រូវបានរក្សាទុកនៅលើវែបសាយតិ៍នេះ​។

ប្រសិនបើអ្នក​ បុគ្គល ស្ថាប័នណាមួយ ជឿជាក់ថាមណ្ឌលសិក្សាធិការមួយ OSPI ឬស្ថាប័នអប់រំណាមួយ ផ្សេងទៀតដែលស្ថិតក្រោមការគ្រប់គ្រងរបស់ IDEA បានរំលោភទៅលើ Part B នៃ IDEA បទបញ្ជា អនុវត្ត Part B ឬបទបញ្ជារដ្ឋពាក់ព័ន្ធ អ្នកអាចដាក់ពាក្យបណ្តឹងជាលាយលក្ខណ៍អក្សរនៅ Office of Superintendent of Public Instruction (OSPI) , Special Education, PO Box 47200, Olympia, WA 98504-7200។ អ្នកចាំបាច់ត្រូវផ្តល់សំណៅចម្លងមួយច្បាប់នៃពាក្យបណ្តឹងនោះដល់មណ្ឌលសិក្សាធិការ សាលា ឬទីភ្នាក់ងារផ្សេងទៀតដែលអ្នកដាក់ពាក្យបណ្តឹងប្រឆាំង។

ការដាក់ពាក្យបណ្តឹង

ពាក្យបណ្តឹងជាលាយលក្ខណ៍អក្សរ ចាំបាច់ត្រូវចុះហត្ថលេខាដោយអ្នក ឬបុគ្គល ឬស្ថាប័នដែលជាអ្នកដាក់ពាក្យបណ្តឹង ហើយចាំបាច់ត្រូវមានព័ត៌មានដូចខាងក្រោម៖

* ការថ្លែងថាមណ្ឌលសិក្សាធិការ ឬទីភ្នាក់ងារដទៃទៀតបានរំលោភទៅលើលក្ខខណ្ឌតម្រូវមួយនៃ Part B នៃ IDEA បទបញ្ជាអនុវត្ត Part B ច្បាប់រដ្ឋ ឬបទបញ្ជាពាក់ព័ន្ធ ឬការថ្លែងថាមណ្ឌលសិក្សាធិការ ឬ ទីភ្នាក់ងារដទៃទៀត មិនបានអនុវត្តការសម្រុះសម្រួល ឬកិច្ចព្រមព្រៀងដោះស្រាយ។
* ឈ្មោះ និងអាសយដ្ឋាននៃមណ្ឌលសិក្សាធិការ ឬទីភ្នាល់ងារដទៃទៀត។
* ឈ្មោះសិស្ស ប្រសិនបើពាក្យបណ្តឹងមានភាពជាក់លាក់ចំពោះសិស្សម្នាក់ និងព័ត៌មានទំនាក់ ទំនង ប្រសិនបើសិស្សនោះគ្មានទីជម្រក។
* ឈ្មោះសាលាដែលសិស្សចូលរៀន។
* ការរៀបរាប់អំពីបញ្ហាដោយផ្តល់ជូននូវការពិតជាក់លាក់។
* ការស្នើឡើងនូវដំណោះស្រាយបញ្ហាតាមព័ត៌មានអ្នកមាន និងបានដឹង នៅពេលដែលអ្នកដាក់ពាក្យបណ្តឹង។ **និង**
* ឈ្មោះ អាសយដ្ឋាន និងលេខទូរសព្ទរបស់អ្នក។

ការរំលោភមិនអាចកើតឡើងក្នុងរយៈពេលច្រើនជាងមួយឆ្នាំមុនកាលបរិច្ឆេទដែលពាក្យបណ្តឹង ត្រូវបានទទួលយកដោយ OSPI ឡើយ ដោយការបំពេញតាមលក្ខខណ្ឌនេះ។

OSPI បានបង្កើតទម្រង់គំរូមួយដែលអ្នកអាចប្រើដើម្បីដាក់ពាក្យបណ្តឹង។ ទម្រង់នេះអាចទទួលបាននៅលើ
OSPI – ការអប់រំពិសេស – ដាក់ពាក្យបណ្តឹងពលរដ្ឋ – សំណួរទូទៅដែលបានសួរញឹកញាប់ ទំព័រវែបសាយតិ៍។ អ្នកមិនត្រូវបានតម្រូវឲ្យប្រើទម្រង់នេះឡើយ។

ការស៊ើបអង្កេតពីបណ្តឹង

OSPI ចាំបាច់ត្រូវស៊ើបអង្កេត និងចេញសេចក្តីសម្រេចជាលាយលក្ខណ៍អក្សរក្នុងរយៈពេល៦០ថ្ងៃ នៃថ្ងៃប្រក្រតិទិន ក្រោយពេលទទួលបានពាក្យបណ្តឹង លើកលែងមានហេតុផលសមស្របសម្រាប់ ការពន្យារពេល។ ក្នុងរយៈពេល 60 ថ្ងៃនេះ OSPI (1) តម្រូវឲ្យមណ្ឌលសិក្សាធិការផ្តល់ការឆ្លើយតបចំពោះ បណ្តឹង (2) ផ្តល់ជូនអ្នក ឬដើមបណ្តឹងនូវឱកាសដាក់ជូននូវព័ត៌មានបន្ថែមអំពីការចោទប្រកាន់ ក្នុង ពាក្យបណ្តឹង (3) អាចធ្វើការស៊ើបអង្កេតឯករាជ្យនៅនឹងកន្លែង ប្រសិនបើ OSPI យល់ឃើញថាវា មានភាពចាំបាច់ និង (4) ពិនិត្យឡើងវិញនូវព័ត៌មានពាក់ព័ន្ធទាំងអស់ ហើយធ្វើការកំណត់ឯករាជ្យ ថាតើមណ្ឌលសិក្សាធិការ ឬទីភ្នាក់ងារដទៃទៀតកំពុងរំលោភទៅលើលក្ខខណ្ឌតម្រូវពាក់ព័ន្ធទៅនឹង Part B នៃ IDEA ឬយ៉ាងណា។

ការស៊ើបអង្កេត ការពន្យារពេល សេចក្តីសម្រេចជាលាយលក្ខណ៍អក្សរ

ការកំណត់ពេល 60 ថ្ងៃតាមប្រតិទិន អាចត្រូវបានពន្យារពេលបន្តតែក្នុងករណី៖ (1) កាលៈទេសៈលើកលែងពាក់ព័ន្ធ នឹងបណ្តឹងជាក់លាក់មួយ **ឬ** (2) អ្នក និងមណ្ឌលសិក្សាធិការរបស់អ្នកយល់ព្រមដោយស្ម័គ្រចិត្តជាលាយលក្ខណ៍អក្សរធ្វើការពន្យារពេលដោះស្រាយបណ្តឹង តាមរយៈការសម្រុះសម្រួល ឬវិធីសាស្រ្តដោះស្រាយវិវាទណាមួយផ្សេងទៀត ដើម្បីធ្វើការដោះស្រាយវិវាទនេះ។

សេចក្តីសម្រេចជាលាយលក្ខណ៍អក្សរត្រូវផ្ញើជូនអ្នក ឬបុគ្គលដាក់ពាក្យបណ្តឹង និងទៅកាន់ស្រុក រដ្ឋបាលសាលា។ សេចក្តីសម្រេចជាលាយលក្ខណ៍អក្សរនឹងគ្របដណ្តប់លើការចោទប្រកាន់នីមួយៗ។ ចំពោះការចោទប្រកាន់នីមួយៗ សេចក្តីសម្រេចជាលាយ​លក្ខណ៍អក្សរនឹងបញ្ជាក់ពីលទ្ធផលនៃការស្វែងរកការពិត សេចក្តីសន្និដ្ឋាន មូលហេតុនៃសេចក្តីសម្រេច និងវិធានការកែតម្រូវ សមហេតុផលណាមួយដែលត្រូវបានចាត់ទុកថាចាំបាច់ដើម្បីដោះស្រាយពាក្យបណ្តឹង ប្រសិនបើការរំលោភបានកើតឡើង។

ឧបាស្រ័យបណ្តឹង

នៅពេល OSPI រកឃើញការរំលោភ ឬការខកខានមិនបានផ្តល់សេវាសមស្របតាមរយៈដំណើរការ បណ្តឹងរបស់ខ្លួន សេចក្តីសម្រេចនឹងគ្របដណ្តប់លើ៖

1. របៀបដោះស្រាយករបដិសេទផ្តល់សេវាទាំងនោះ រួមមាន ការផ្តល់សំណងហិរញ្ញវត្ថុសមរម្យ ឬការ ចាត់វិធានការកែតម្រូវសមស្របផ្សេងទៀតតាមតម្រូវការរបស់សិស្ស។ **និង**
2. ផ្តល់​សេវាអប់រំពិសេសយ៉ាងសមរម្យ​ដល់សិស្សទាំងអស់នាពេលអនាគត។

បណ្តឹងអប់រំពិសេសរបស់ពលរដ្ឋ និងសវនការនីតិវិធីត្រឹមត្រូវតាមច្បាប់

ប្រសិនបើបណ្តឹងពលរដ្ឋមួយត្រូវបានទទួលយក ដែលជាកម្មវត្ថុនៃសនវការនីតិវិធីត្រឹមត្រូវតាមច្បាប់ ឬបណ្តឹងនោះមានបញ្ហាច្រើន ហើយបញ្ហាមួយ ឬច្រើនជាងមួយនៃបញ្ហាទាំងនោះកឺជាផ្នែកមួយនៃ សវនការនីតិវិធីត្រឹមត្រូវតាមច្បាប់ OSPI ចាំបាច់ត្រូវញែកចេញ (មិនស៊ើបអង្កេត) នូវផ្នែកណាមួយ នៃ បណ្តឹងដែលកំពុងត្រូវបានដោះស្រាយក្នុងសវនការនីតិវិធីត្រឹមត្រូវតាមច្បាប់ រហូតដល់ចប់សវនការ។ បញ្ហាណាមួយក្នុងបណ្តឹងដែលមិនមែនជាផ្នែកមួយនៃសវនាការនីតិវិធីត្រឹមត្រូវតាមច្បាប់ ចាំបាច់ត្រូវដោះស្រាយក្នុងកាលកំណត់នៃពាក្យបណ្តឹងនេះ​។

ប្រសិនបើបញ្ហាមួយដែលត្រូវបានលើកឡើងក្នុងពាក្យបណ្តឹងត្រូវបានសម្រេចរួចក្នុងសវនការ នីតិវិធី ត្រឹមត្រូវតាមច្បាប់ ដែលពាក់ព័ន្ធនឹងគូភាគីដដែល សេចក្តីសម្រេចសវនការនោះត្រូវមានអានុភាព ភ្ជាប់កាតព្វកិច្ច ហើយ OSPI ចាំបាច់ត្រូវជូនដំណឹងដល់ដើមបណ្តឹងថាខ្លួននឹងមិនស៊ើបអង្កេតលើ បញ្ហានោះទេ។

OSPI ចាំបាច់ត្រូវដោះស្រាយបណ្តឹងដែលចោទប្រកាន់ថាមណ្ឌលសិក្សាធិការមួយបានខកខានមិនបាន អនុវត្តតាមសេចក្តីសម្រេចរបស់សវនការនីតិវិធីត្រឹមត្រូវតាមច្បាប់។

## នីតិវិធីនៃសវនាការត្រឹមត្រូវតាមផ្លូវច្បាប់

### 34 CFR §§300.507 – 300.513; WAC 392-172A-05080–05125

ទូទៅ

អ្នក ឬមណ្ឌលសិក្សាធិការអាចដាក់សំណើសុំសវនាការត្រឹមត្រូវតាមផ្លូវច្បាប់លើបញ្ហាណាមួយដែលពាក់ព័ន្ធនឹងអត្ដសញ្ញាណកម្ម ការវាយតម្លៃ ឬការកំណត់សិទ្ធិទទួលសេវាអប់រំរបស់កូនអ្នក ឬការផ្ដល់ការអប់រំសាធារណៈសមស្របដោយឥតគិតថ្លៃ (FAPE) ដល់កូនអ្នក។ មណ្ឌលសិក្សាធិការត្រូវតែជូនដំណឹងអ្នកពីសេវាផ្នែកច្បាប់ដោយឥតគិតថ្លៃ ឬមានតម្លៃទាបណាមួយ និងសេវាពាក់ព័ន្ធផ្សេងទៀតដែលមាននៅក្នុងតំបន់ នៅពេលដែលសំណើសុំសវនាការត្រឹមត្រូវតាមផ្លូវច្បាប់ត្រូវបានដាក់ជូន ឬនៅពេលដែលអ្នកស្នើសុំព័ត៌មាននេះ។ សម្រាប់នីតិវិធីនៃសវនាការត្រឹមត្រូវតាមផ្លូវច្បាប់ “អ្នក” រួមមានមេធាវីរបស់អ្នក ប្រសិនបើអ្នកបានជួលមេធាវីម្នាក់ ហើយ “មណ្ឌលសិក្សាធិការ” រួមមានមេធាវីមណ្ឌលសិក្សាធិការប្រសិនបើវាត្រូវបានតំណាងដោយមេធាវី។

ការដាក់សំណើសុំ

ដើម្បីស្នើសុំសវនាការមួយ អ្នក ឬមណ្ឌលសិក្សាធិការត្រូវតែដាក់សំណើសុំសវនាការត្រឹមត្រូវតាមផ្លូវច្បាប់ ទៅភាគីម្ខាងទៀត។ សំណើសុំនេះ ត្រូវមានព័ត៌មានទាំងអស់ដូចខាងក្រោម និងត្រូវរក្សាជាការសម្ងាត់។

អ្នក ឬមណ្ឌលសិក្សាធិការ មិនថានរណាម្នាក់ដាក់សំណើសុំនោះទេ ក៏ត្រូវតែផ្ដល់ជូន OSPI សេវាធនធានរដ្ឋបាលនូវសំណើសុំសវនាការមួយច្បាប់តាមអាសយដ្ឋានដូចខាងក្រោម៖

Office of Superintendent of Public Instruction

Administrative Resource Services

Old Capitol Building

PO Box 47200

Olympia, WA 98504-7200

អ៊ីម៉ែល៖ appeals@k12.wa.us

សំណើសុំសវនាការត្រឹមត្រូវតាមផ្លូវច្បាប់ត្រូវមាន៖

1. ឈ្មោះសិស្ស
2. អាសយដ្ឋាននៃទីលំនៅរបស់សិស្ស
3. ឈ្មោះសាលារបស់សិស្ស
4. ប្រសិនបើសិស្សជាកុមារ ឬយុវជនដែលគ្មានផ្ទះសំបែង ត្រូវផ្ដល់ព័ត៌មានទំនាក់ទំនងរបស់សិស្សនោះ
5. ការបរិយាយពីសភាពនៃបញ្ហារួមមាន អង្គហេតុទាក់ទិននឹងបញ្ហា **និង**
6. ដំណោះស្រាយដែលបានស្នើឡើងនៃបញ្ហា ដល់កម្រិតដែលបានដឹង និងមានសម្រាប់អ្នក ឬមណ្ឌលសិក្សាធិការនៅពេលនោះ។

សេចក្ដីជូនដំណឹងដែលចាំបាច់មុនសវនាការលើសំណើសុំសវនាការត្រឹមត្រូវតាមផ្លូវច្បាប់

អ្នក ឬមណ្ឌលសិក្សាធិការមិនអាចមានសវនាការត្រឹមត្រូវតាមផ្លូវច្បាប់ រហូតទាល់តែអ្នក ឬមណ្ឌលសិក្សាធិការដាក់សំណើសុំសវនាការត្រឹមត្រូវតាមផ្លូវច្បាប់ ជាមួយនឹងភាគីម្ខាងទៀត និងផ្ដល់ OSPI នូវសំណើសុំមួយច្បាប់ដែលមានព័ត៌មានដូចបានរៀបរាប់ខាងលើ។

ភាពគ្រប់គ្រាន់នៃសំណើសុំសវនាការ

ដើម្បីឲ្យសំណើសុំសវនាការត្រឹមត្រូវតាមផ្លូវច្បាប់មានដំណើរការទៅមុខ សំណើសុំនេះ ត្រូវបានចាត់ទុកថាគ្រប់គ្រាន់។ *គ្រប់គ្រាន់* មានន័យថា សំណើសុំនេះ បំពេញទៅតាមលក្ខខណ្ឌតម្រូវនានាដែលបញ្ជាក់ខាងលើនៅក្នុងផ្នែក “*ការដាក់សំណើសុំ”។* សំណើសុំសវនាការត្រឹមត្រូវតាមផ្លូវច្បាប់នឹងត្រូវចាត់ទុកថា គ្រប់គ្រាន់ លុះត្រាតែភាគីដែលទទួលបានសំណើសុំសវនាការត្រឹមត្រូវតាមផ្លូវច្បាប់នោះ ជូនដំណឹងទៅមន្រ្ដីរដ្ឋបាលសវនាការ (ALJ) និងភាគីម្ខាងទៀតជាលាយលក្ខណ៍អក្សរនៅក្នុងរយៈពេល15ថ្ងៃប្រតិទិនថា ភាគីទទួលជឿជាក់ថា សំណើសុំសវនាការត្រឹមត្រូវតាមផ្លូវច្បាប់គឺ មិនគ្រប់គ្រាន់។

នៅក្នុងរយៈពេលប្រាំថ្ងៃប្រតិទិនក្រោយពេលទទួលបានការជូនដំណឹងពីភាពមិនគ្រប់គ្រាន់ហើយ មន្រ្ដីរដ្ឋបាលសវនាការ (ALJ) ត្រូវសម្រេចថាតើសំណើសុំសវនាការត្រឹមត្រូវតាមផ្លូវច្បាប់នេះ បំពេញទៅតាមលក្ខខណ្ឌតម្រូវដូចមានរៀបរាប់ខាងលើឬទេ ហើយជូនដំណឹងដល់អ្នក និងមណ្ឌលសិក្សាធិការជាលាយលក្ខណ៍អក្សរភ្លាមៗ។

ការកែប្រែសំណើសុំសវនាការ

អ្នក ឬមណ្ឌលសិក្សាធិការអាចធ្វើការកែប្រែសំណើសុំសវនាការបានតែក្នុងករណី៖

1. ភាគីម្ខាងទៀតយល់ស្របចំពោះការកែប្រែជាលាយលក្ខណ៍អក្សរ ហើយផ្ដល់ឱកាសឲ្យដោះស្រាយសំណើសុំសវនាការនេះ តាមរយៈការប្រជុំស្វែងរកដំណោះស្រាយ (ប្រសិនបើអ្នកដែលជាមាតាបិតាបានស្នើសុំសវនាការត្រឹមត្រូវតាមផ្លូវច្បាប់) ដូចមានចែងខាងក្រោម **ឬ**
2. មិនឲ្យលើសពីរយៈពេលប្រាំថ្ងៃមុនសវនាការត្រឹមត្រូវតាមផ្លូវច្បាប់ចាប់ផ្ដើម មន្រ្ដីសវនាការផ្ដល់ការអនុញ្ញាតឲ្យធ្វើការកែប្រែ។

ប្រសិនបើអ្នកជាភាគីស្នើសុំសវនាការ ហើយអ្នកធ្វើការកែប្រែចំពោះសំណើសុំសវនាការត្រឹមត្រូវតាមផ្លូវច្បាប់ ពេលវេលាកំណត់សម្រាប់ការប្រជុំស្វែងរកដំណោះស្រាយ និងរយៈពេលសម្រាប់ដំណោះស្រាយ (មើល៖ *ដំណើរការនៃការដោះស្រាយ*)ចាប់ផ្ដើមម្ដងទៀតនៅកាលបរិច្ឆេទ​ដាក់សំណើសុំដែលបានកែប្រែ ឬកាលបរិច្ឆេទដែល ALJ ទទួលសំណើសុំ។

ការឆ្លើយតបរបស់មណ្ឌលសិក្សាធិការចំពោះសំណើសុំសវនាការត្រឹមត្រូវតាមផ្លូវច្បាប់

ប្រសិនបើមណ្ឌលសិក្សាធិការមិនបានផ្ញើ*សេចក្ដីជូនដំណឹងជាមុនជាលាយលក្ខណ៍អក្សរ*ឲ្យអ្នក ដូចមានចែងនៅក្នុងផ្នែកស្ដីពី សេចក្ដីជូនដំណឹងជាមុនជាលាយលក្ខណ៍អក្សរ ទាក់ទងនឹងបញ្ហាដែលមាននៅក្នុងសំណើសុំសវនាការត្រឹមត្រូវតាមផ្លូវច្បាប់របស់អ្នកទេ ក្នុងរយៈពេល 10 ថ្ងៃប្រតិទិនក្រោយពេលទទួលបានសំណើសុំសវនាការត្រឹមត្រូវតាមផ្លូវច្បាប់ មណ្ឌលសិក្សាធិការត្រូវតែផ្ញើជូនអ្នកនូវការឆ្លើយតបមួយដែលមាន៖

1. ការពន្យល់ពីមូលហេតុដែលមណ្ឌលសិក្សាធិការបានស្នើ ឬបដិសេធមិនចាត់វិធានការដែលបានលើកឡើងនៅក្នុងសំណើសុំសវនាការត្រឹមត្រូវតាមផ្លូវច្បាប់។
2. ការបរិយាយពីជម្រើសផ្សេងទៀតដែលក្រុម IEP របស់កូនអ្នកបានពិចារណា និងពីមូលហេតុដែលជម្រើសទាំងនោះត្រូវបានបដិសេធ។
3. ការបរិយាយពីនីតិវិធីក្នុងការវាយតម្លៃ ប៉ាន់ប្រមាណ ឯកសារ ឬរបាយការណ៍នីមួយៗ ដែលមណ្ឌលសិក្សាធិការប្រើប្រាស់ជាមូលដ្ឋានសម្រាប់វិធានការដែលបានស្នើ ឬបដិសេធ។ **និង**
4. ការបរិយាយពីកត្ដាផ្សេងទៀតដែលពាក់ព័ន្ធនឹងវិធានការដែលបានស្នើ ឬបដិសេធរបស់មណ្ឌលសិក្សាធិការ។

មណ្ឌលសិក្សាធិការនៅតែអាចអះអាងថា សំណើសុំសវនាការត្រឹមត្រូវតាមផ្លូវច្បាប់របស់អ្នកមិនគ្រប់គ្រាន់ ទោះបីជាវាផ្ដល់ឲ្យអ្នកនូវព័ត៌មាននៅក្នុងចំណុចទី 1–4 ខាងលើក៏ដោយ។

ការឆ្លើយតបរបស់ភាគីម្ខាងទៀតចំពោះសំណើសុំសវនាការត្រឹមត្រូវតាមផ្លូវច្បាប់

លើកលែងចំពោះសវនាការត្រឹមត្រូវតាមផ្លូវច្បាប់ដែលមានលក្ខណៈប្រញាប់សម្រាប់វិន័យ ដូចមានពិភាក្សានៅក្នុងផ្នែកខាងក្រោមស្ដីពី*នីតិវិធីនៃសវនាការត្រឹមត្រូវតាមផ្លូវច្បាប់សម្រាប់វិន័យ* ភាគីទទួលសំណើសុំសវនាការត្រឹមត្រូវតាមផ្លូវច្បាប់ត្រូវផ្ញើឲ្យភាគីម្ខាងទៀត នូវការឆ្លើយតបដែលបញ្ជាក់ជាក់លាក់ពីបញ្ហានៅក្នុងសំណើសុំក្នុងរយៈពេល 10 ថ្ងៃប្រតិទិនក្រោយពេលទទួលបានសំណើសុំនេះ។ គាគីនីមួយៗនៅតែអាចអះអាងថា សំណើសុំសវនាការត្រឹមត្រូវតាមផ្លូវច្បាប់មិនគ្រប់គ្រាន់ដដែល។

## ពាក្យសុំគំរូ

### 34 CFR §300.509; WAC 392-172A-05085

OSPI បានបង្កើតពាក្យសុំគំរូនៃសវនាការត្រឹមត្រូវតាមផ្លូវច្បាប់មួយ ដើម្បីជួយអ្នកក្នុងការបំពេញពាក្យស្នើសុំសម្រាប់សវនាការត្រឹមត្រូវតាមផ្លូវច្បាប់។ ទម្រង់នេះអាចទទួលបាននៅលើ [OSPI – ការអប់រំពិសេស – ដាក់ពាក្យស្នើសុំ​សវនាការ​ត្រឹមត្រូវ​តាម​ច្បាប់​ – សំណួរទូទៅដែលបានសួរញឹកញាប់ និងបែបបទស្នើសុំ](http://www.k12.wa.us/SpecialEd/DisputeResolution/DueProcess.aspx) ទំព័រវែបសាយតិ៍។ អ្នកមិនត្រូវបានតម្រូវឲ្យប្រើទម្រង់នេះឡើយ។ ប៉ុន្ដែសិទ្ធិរបស់អ្នកក្នុងការទទួលបាន សវនាការត្រឹមត្រូវតាម ផ្លូវច្បាប់អាចបដិសេធ ឬពន្យារពេលបានប្រសិនបើសំណើសុំសវនាការត្រឹមត្រូវតាមផ្លូវច្បាប់នេះមិនបញ្ចូលព័ត៌មានដែលត្រូវការ ទាំងអស់។ អ្នកក៏អាចទទួលបានពាក្យស្នើសុំសវនាការមួយច្បាប់ពីនាយកដ្ឋានអប់រំពិសេសរបស់មណ្ឌលសិក្សាធិការអ្នកផង ដែរ។

## ការកំណត់សិទ្ធិទទួលសេវាអប់រំរបស់សិស្សក្នុងពេលរង់ចាំសវនាការត្រឹមត្រូវតាមផ្លូវច្បាប់

### 34 CFR §300.518; WAC 392-172A-05125

លើកលែងតែមានការចែងនៅក្នុងផ្នែកស្ដីពី *នីតិវិធីនៅពេលដាក់វិន័យសិស្សដែលមានពិការភាព* នៅពេលដែលសំណើសុំសវនាការត្រឹមត្រូវតាមផ្លូវច្បាប់ត្រូវបានបញ្ជូនទៅឲ្យភាគីម្ខាងទៀតក្នុងរយៈពេលនៃដំណើរការដោះស្រាយ និងអំឡុងពេលរង់ចាំសេចក្ដីសម្រេចរបស់សវនាការមិនលំអៀងត្រឹមត្រូវតាមផ្លូវច្បាប់ ឬនីតិវិធីតុលាការណាមួយដែលពាក់ព័ន្ធនឹងបណ្ដឹងតវ៉ាលើសេចក្ដីសម្រេចរបស់ ALJ កូនអ្នកត្រូវតែស្ថិតនៅក្នុងការកំណត់សិទ្ធិទទួលសេវាអប់រំបច្ចុប្បន្នរបស់ពួកគេ លុះត្រាតែអ្នក ឬមណ្ឌលសិក្សាធិការព្រមព្រៀងគ្មានផ្សេងពីនេះ។

ដោយមានការយល់ស្របពីអ្នក កូនអ្នកត្រូវតែដាក់នៅក្នុងកម្មវិធីសាលារដ្ឋទូទៅ រហូតដល់បញ្ចប់ការជំនុំជម្រះទាំងអស់នេះ ប្រសិនបើសំណើសុំសវនាការត្រឹមត្រូវតាមផ្លូវច្បាប់មានពាក់ព័ន្ធនឹងពាក្យសុំចុះឈ្មោះដំបូងទៅក្នុងសាលារដ្ឋ។

ប្រសិនបើសំណើសុំសវនាការត្រឹមត្រូវតាមផ្លូវច្បាប់ពាក់ព័ន្ធនឹងការផ្ដល់សេវាដំបូងក្រោម Part B នៃ IDEA សម្រាប់កូនអ្នកដែលកំពុងបញ្ជូនពីសេវាកម្មនៅក្រោម Part C នៃ IDEA ទៅ Part B នៃ IDEA និងដែលលែងមានសិទ្ធិទទួលបានសេវាកម្ម Part C ដោយសារតែកូនអ្នកមានអាយុបីឆ្នាំនោះ មណ្ឌលសិក្សាធិការមិនតម្រូវឲ្យផ្ដល់សេវាកម្ម Part C ដែលកូនអ្នកកំពុងទទួលបាននោះទេ។ ប្រសិនបើកូនអ្នកមានសិទ្ធិទទួលបានសេវាកម្មក្រោម Part B នៃ IDEA ហើយអ្នកយល់ស្របឲ្យកូនរបស់អ្នកទទួលបានការអប់រំពិសេស និងសេវាកម្មពាក់ព័ន្ធជាលើកដំបូង ដោយរង់ចាំស្ដាប់លទ្ធផលជំនុំជម្រះ នោះមណ្ឌលសិក្សាធិការត្រូវតែផ្ដល់ការអប់រំពិសេស និងសេវាពាក់ព័ន្ធទាំងនោះ ដែលមិនស្ថិតនៅក្នុងវិវាទរវាងអ្នក និងមណ្ឌលសិក្សាធិការ។

ប្រសិនបើ ALJ ឈានដល់ការសម្រេចថា ការកែប្រែការកំណត់សិទ្ធិទទួលសេវាអប់រំមានលក្ខណៈសមស្រប សេចក្ដីសម្រេចទាក់ទិននឹងការកំណត់សិទ្ធិនោះ ត្រូវតែចាត់ទុកជាការព្រមព្រៀងគ្នារវាងអ្នក និងមណ្ឌលសិក្សាធិការសម្រាប់គោលបំណងកំណត់សិទ្ធិទទួលសេវាអប់រំ ក្នុងអំឡុងពេលនៃបណ្ដឹងតវ៉ាណាមួយលើសេចក្ដីសម្រេចត្រឹមត្រូវតាមផ្លូវច្បាប់។

## ដំណើរការដោះស្រាយ

### 34 CFR §300.510; WAC 392-172A-05090

ការប្រជុំស្វែងរកដំណោះស្រាយ

នៅក្នុងរយៈពេល 15ថ្ងៃក្រោយពេលដែលអ្នកបានដាក់សំណើសុំសវនាការត្រឹមត្រូវតាមផ្លូវច្បាប់របស់អ្នកជាមួយនឹងមណ្ឌលសិក្សាធិការ និង OSPI មណ្ឌលសិក្សាធិការត្រូវតែកោះប្រជុំជាមួយអ្នក និងសមាជិកពាក់ព័ន្ធ ឬសមាជិកនៃក្រុម IEP ដែលមានចំណេះដឹងជាក់លាក់ពីអង្គហេតុដែលបានកំណត់នៅក្នុងសំណើសុំសវនាការត្រឹមត្រូវតាមផ្លូវច្បាប់របស់អ្នក។ កិច្ចប្រជុំនេះ ត្រូវតែធ្វើឡើងមុនពេលដែលពេលកំណត់នៃសវនាការត្រឹមត្រូវតាមផ្លូវច្បាប់ចាប់ផ្ដើម លុះត្រាតែអ្នក និងមណ្ឌលសិក្សាធិការឯកភាពធ្វើការសម្រុះសម្រួល ឬឯកភាពបោះបង់ការប្រជុំស្វែងរកដំណោះស្រាយ។ ការប្រជុំនេះ៖

1. ត្រូវតែមានតំណាងមណ្ឌលសិក្សាធិការម្នាក់ដែលមានអំណាចក្នុងការធ្វើសេចក្ដីសម្រេច ជំនួសឲ្យមណ្ឌលសិក្សាធិការ **និង**
2. មិនអាចមានមេធាវីមណ្ឌលសិក្សាធិការ លុះត្រាតែអ្នកត្រូវបានអមដំណើរដោយមេធាវី។

គោលបំណងនៃការប្រជុំគឺ សម្រាប់ឲ្យអ្នកពិភាក្សាពីសំណើសុំសវនាការត្រឹមត្រូវតាមផ្លូវច្បាប់របស់អ្នក និងពីអង្គហេតុដែលបង្កើតជាមូលដ្ឋាននៃសំណើសុំ ដើម្បីឲ្យមណ្ឌលសិក្សាធិការមានឱកាសដោះស្រាយវិវាទ។ អ្នក និងមណ្ឌលសិក្សាធិការកំណត់ពីសមាជិកពាក់ព័ន្ធនៃក្រុម IEP សម្រាប់ចូលរួមនៅក្នុងការប្រជុំស្វែងរកដំណោះស្រាយ។

ការប្រជុំស្វែងរកដំណោះស្រាយមិនចាំបាច់មាននោះទេ ប្រសិនបើ៖

1. អ្នក និងមណ្ឌលសិក្សាធិការព្រមព្រៀងគ្នាជាលាយលក្ខណ៍អក្សរ ក្នុងការបោះបង់ការប្រជុំនេះ **ឬ**
2. អ្នក និងមណ្ឌលសិក្សាធិការព្រមព្រៀងគ្នាប្រើប្រាស់ដំណើរការសម្រុះសម្រួល ដូចមានចែងនៅក្នុងផ្នែក*ការសម្រុះសម្រួល។*

រយៈពេលរកដោះស្រាយ

ប្រសិនបើមណ្ឌលសិក្សាធិការមិនបានដោះស្រាយសំណើសុំសវនាការត្រឹមត្រូវតាមផ្លូវច្បាប់ ទៅតាមការចង់បានរបស់អ្នក នៅក្នុងរយៈពេល 30 ថ្ងៃប្រតិទិនក្រោយពេលដែលអ្នកបានដាក់សំណើសុំនេះ ទៅមណ្ឌលសិក្សាធិការ និង OSPI សវនាការត្រឹមត្រូវតាមផ្លូវច្បាប់អាចនឹងកើតឡើង។

រយៈពេលកំណត់ 45 ថ្ងៃប្រតិទិនសម្រាប់ការចេញសេចក្ដីសម្រេចចុងក្រោយ ចាប់ផ្ដើមនៅពេលបញ្ចប់រយៈពេលរកដំណោះស្រាយ 30 ថ្ងៃប្រតិទិន ដោយមានការលើកលែងខ្លះសម្រាប់ការកែសម្រួលដែលធ្វើឡើងចំពោះរយៈពេលរកដំណោះស្រាយ 30 ថ្ងៃប្រតិទិននេះ ដូចមានចែងខាងក្រោម។

លុះត្រាតែអ្នក និងមណ្ឌលសិក្សាធិការបានព្រមព្រៀងគ្នាបោះបង់ដំណើរការដោះស្រាយ ឬប្រើប្រាស់ការសម្រុះសម្រួល ការខកខានមិនបានចូលរួមនៅក្នុងការប្រជុំស្វែងរកដំណោះស្រាយរបស់អ្នក នឹងពន្យារពេលដល់រយៈពេលកំណត់នៃដំណើរការដោះស្រាយ និងសវនាការត្រឹមត្រូវតាមផ្លូវច្បាប់ទាល់តែអ្នកព្រមព្រៀងចូលរួមនៅក្នុងការប្រជុំ។

ប្រសិនបើមណ្ឌលសិក្សាធិការមិនអាចទទួលបានការចូលរួមរបស់អ្នកនៅក្នុងការប្រជុំស្វែងរកដំណោះស្រាយបន្ទាប់ពីបានខិតខំប្រឹងប្រែងសមស្រប និងកត់ត្រាការប្រឹងប្រែងទាំងនេះ មណ្ឌលសិក្សាធិការអាចនឹងស្នើសុំឲ្យ ALJ ច្រានចោលសំណើសុំសវនាការត្រឹមត្រូវតាមផ្លូវច្បាប់របស់អ្នក នៅពេលបញ្ចប់រយៈពេលរកដំណោះស្រាយ 30ថ្ងៃប្រតិទិន។ មណ្ឌលសិក្សាធិការត្រូវតែកត់ត្រាទុកនូវការប៉ុនប៉ងរបស់ខ្លួនក្នុងការរៀបចំពេល និងទីកន្លែងដែលបានឯកភាពគ្នាទៅវិញទៅមកសម្រាប់ការប្រជុំស្វែងរកដំណោះស្រាយ។ ការកត់ត្រានេះ រួមមានការប៉ុនប៉ងដូចជា៖

* 1. កំណត់ហេតុពិស្តារកត់ត្រាការហៅទូរសព្ទ ឬការព្យាយាមហៅទូរសព្ទ និងលទ្ធផលនៃការហៅ ទូរសព្ទទាំងនោះ។
	2. លិខិតឆ្លើយឆ្លងថតចម្លងដែលបានផ្ញើជូនអ្នក និងការឆ្លើយតបដែលបានទទួលណាមួយ។ **និង**
	3. កំណត់ត្រាពិស្តារនៃការចុះជួបដល់ផ្ទះ ឬកន្លែងការងាររបស់អ្នក និងលទ្ធផលពីជំនួបទាំងនោះ។

ប្រសិនបើមណ្ឌលសិក្សាធិការខកខានមិនបានរៀបចំការប្រជុំស្វែងរកដំណោះស្រាយនៅក្នុងរយៈពេល 15ថ្ងៃប្រតិទិនក្រោយពេលដែលអ្នកបានផ្ដល់សំណើសុំសវនាការត្រឹមត្រូវតាមផ្លូវច្បាប់ ដល់មណ្ឌលសិក្សាធិការ និង OSPI របស់អ្នកហើយ **ឬ**មណ្ឌលសិក្សាធិការខកខានមិនបានចូលរួមនៅក្នុងការប្រជុំស្វែងរកដំណោះស្រាយ អ្នកអាចស្នើសុំឲ្យ ALJ ចេញដីកាបង្គាប់ឲ្យចាប់ផ្ដើមរយៈពេលកំណត់ 45 ថ្ងៃប្រតិទិននៃសវនាការត្រឹមត្រូវតាមផ្លូវច្បាប់។

ការកែសម្រួលចំពោះរយៈពេលរកដំណោះស្រាយ 30 ថ្ងៃប្រតិទិន

ប្រសិនបើអ្នក និងមណ្ឌលសិក្សាធិការព្រមព្រៀងគ្នាជាលាយលក្ខណ៍អក្សរក្នុងការបោះបង់ការប្រជុំស្វែងរកដំណោះស្រាយ នោះរយៈពេលកំណត់ 45 ថ្ងៃប្រតិទិនសម្រាប់សវនាការត្រឹមត្រូវតាមផ្លូវច្បាប់ចាប់ផ្ដើមនៅថ្ងៃបន្ទាប់។

ក្រោយពេលចាប់ផ្ដើមធ្វើការសម្រុះសម្រួល ឬការប្រជុំស្វែងរកដំណោះស្រាយ និងមុនពេលបញ្ចប់រយៈពេលរកដំណោះស្រាយ 30ថ្ងៃប្រតិទិនហើយ ប្រសិនបើអ្នក និងមណ្ឌលសិក្សាធិការព្រមព្រៀងគ្នាជាលាយលក្ខណ៍អក្សរថា គ្មានកិច្ចព្រមព្រៀងណាមួយត្រូវធ្វើឡើង នោះរយៈពេលកំណត់ 45 ថ្ងៃប្រតិទិនសម្រាប់សវនាការត្រឹមត្រូវតាមផ្លូវច្បាប់ចាប់ផ្ដើមនៅថ្ងៃបន្ទាប់។

ប្រសិនបើអ្នក និងមណ្ឌលសិក្សាធិការព្រមព្រៀងប្រើប្រាស់ដំណើរការសម្រុះសម្រួល ប៉ុន្ដែមិនទាន់ឈានដល់ការព្រមព្រៀងគ្នា នៅពេលបញ្ចប់រយៈពេលរកដំណោះស្រាយ 30ថ្ងៃប្រតិទិន ភាគីទាំងពីរអាចព្រមព្រៀងជាលាយលក្ខណ៍អក្សរដើម្បីបន្ដការសម្រុះសម្រួល រហូតឈានទៅដល់ការព្រមព្រៀងមួយ។ ប៉ុន្ដែប្រសិនបើអ្នក ឬមណ្ឌលសិក្សាធិការដកខ្លួនចេញពីដំណើរការសម្រុះសម្រួល នោះរយៈពេលកំណត់ 45ថ្ងៃប្រតិទិនសម្រាប់សវនាការត្រឹមត្រូវតាមផ្លូវច្បាប់ចាប់ផ្ដើមនៅថ្ងៃបន្ទាប់។

កិច្ចព្រមព្រៀងនៃដំណោះស្រាយជាលាយលក្ខណ៍អក្សរ

ប្រសិនបើអ្នក និងមណ្ឌលសិក្សាធិការដោះស្រាយជម្លោះនៅក្នុងកិច្ចប្រជុំស្វែងរកដំណោះស្រាយ នោះអ្នក និងមណ្ឌលសិក្សាធិការត្រូវធ្វើកិច្ចព្រមព្រៀងតាមផ្លូវច្បាប់មួយដែល៖

1. ចុះហត្ថលេខាដោយអ្នក និងតំណាងមណ្ឌលសិក្សាធិការម្នាក់ដែលមានសិទ្ធិអំណាចចងភ្ជាប់កាតព្វកិច្ចចំពោះមណ្ឌលសិក្សាធិការ **និង**
2. អាចអនុវត្ដបាននៅក្នុងតុលាការកំពូល Washington State ណាមួយនៃយុត្ថាធិការមានសមត្ថកិច្ច ឬនៅក្នុងតុលាការស្រុកនៃសហរដ្ឋអាមេរិក។

រយៈពេលត្រួតពិនិត្យកិច្ចព្រមព្រៀង

ប្រសិនបើអ្នក និងមណ្ឌលសិក្សាធិការធ្វើកិច្ចព្រមព្រៀងមួយ ជាលទ្ធផលនៃកិច្ចប្រជុំស្វែងរកដំណោះស្រាយ មិនថាជាអ្នក ឬមណ្ឌលសិក្សាធិការនោះទេ អាចទុកកិច្ចព្រមព្រៀងនោះជាមោឃៈនៅក្នុងរយៈពេល 3 ថ្ងៃធ្វើការចាប់ពីពេលដែលភាគីទាំងសងខាងចុះហត្ថលេខាលើកិច្ចព្រមព្រៀងនេះ។

## សវនាការត្រឹមត្រូវតាមផ្លូវច្បាប់ឥតលំអៀង

### 34 CFR §300.511; WAC 392-172A-05080–05095

ទូទៅ

នៅពេលដែលសំណើសុំសវនាការត្រឹមត្រូវតាមផ្លូវច្បាប់មួយត្រូវបានដាក់ អ្នក ឬមណ្ឌលសិក្សាធិការដែលពាក់ព័ន្ធនៅក្នុងជម្លោះ ត្រូវតែមានឱកាសសម្រាប់សវនាការត្រឹមត្រូវតាមផ្លូវច្បាប់ដោយឥតលំអៀង។

មន្រ្ដីរដ្ឋបាលសវនាការ (ALJ)

សវនាការនឹងត្រូវធ្វើឡើងដោយ ALJ ឯករាជ្យដែលមានលក្ខណៈសម្បត្ដិគ្រប់គ្រាន់ ដែលបម្រើការឲ្យការិយាល័យសវនាការផ្នែករដ្ឋបាល (Administrative Hearings, OAH)។

មន្រ្ដីរដ្ឋបាលសវនាការ (ALJ) យ៉ាងហោចណាស់៖

1. មិនត្រូវជាបុគ្គលិក OSPI ឬមណ្ឌលសិក្សាធិការដែលពាក់ព័ន្ធនៅក្នុងការអប់រំ ឬថែទាំកុមារ។ ប៉ុន្ដែបុគ្គលនេះ មិនមែនជានិយោជិតរបស់ទីភ្នាក់ងារដោយសារតែពួកគេត្រូវបានជួលដោយទីភ្នាក់ងារ ឲ្យធ្វើជា ALJ នោះឡើយ។
2. មិនត្រូវមានផលប្រយោជន៍ផ្ទាល់ខ្លួន ឬអាជីពដែលមានជម្លោះជាមួយនឹងភាពមិនលំអៀងរបស់ ALJ នៅក្នុងសវនាការ។
3. ត្រូវតែមានចំណេះដឹងជ្រៅជ្រះ និងយល់ពីបញ្ញត្ដិនានារបស់ IDEA និងបទបញ្ញត្ដិសហព័ន្ធ និងរដ្ឋទាក់ទិននឹង IDEA ក៏ដូចជាការបកស្រាយផ្លូវច្បាប់នៃ IDEA ដោយតុលាការសហព័ន្ធ និងរដ្ឋ **និង**
4. ត្រូវមានចំណេះដឹងជ្រៅជ្រះ និងមានសមត្ថភាពដឹកនាំសវនាការ ធ្វើ និងសរសេរសេចក្ដីសម្រេចស្របទៅតាមការអនុវត្ដច្បាប់សមស្របជាបទដ្ឋាន។

មណ្ឌលសិក្សាធិការនីមួយៗត្រូវតែរក្សាទុកនូវបញ្ជីឈ្មោះបុគ្គលដែលបម្រើជា ALJ ដោយមានការរៀបរាប់ពីលក្ខណៈសម្បត្ដិរបស់ ALJ នីមួយៗ។ បញ្ជីឈ្មោះ ALJ ក៏មាននៅលើគេហទំព័ររបស់ OSPI ផងដែរ។

កម្មវត្ថុនៃសវនាការត្រឹមត្រូវតាមផ្លូវច្បាប់

ភាគីដែលស្នើសុំសវនាការត្រឹមត្រូវតាមផ្លូវច្បាប់មិនអាចលើកពីបញ្ហានានានៅក្នុងសវនាការត្រឹមត្រូវតាមផ្លូវច្បាប់ដែលមិនត្រូវបានបង្ហាញនៅក្នុងសំណើសុំសវនាការនោះឡើយ លុះត្រាតែភាគីម្ខាងទៀតយល់ព្រម។

ពេលកំណត់សម្រាប់ការស្នើសុំសវនាការ

អ្នក ឬមណ្ឌលសិក្សាធិការត្រូវតែដាក់ពាក្យសុំសវនាការត្រឹមត្រូវតាមផ្លូវច្បាប់នៅក្នុងរយៈពេលពីរឆ្នាំគិតចាប់ពីកាលបរិច្ឆេទដែលអ្នក ឬមណ្ឌលសិក្សាធិការបានដឹង ឬគួរបានដឹងអំពីបញ្ហាដែលបានលើកឡើងនៅក្នុងសំណើសុំសវនាការ។

ករណីលើកលែងសម្រាប់ពេលកំណត់

ពេលកំណត់ខាងលើមិនយកជាការប្រសិនបើអ្នកមិនអាចដាក់សំណើសុំសវនាការត្រឹមត្រូវតាមផ្លូវច្បាប់ដោយសារ៖

1. មណ្ឌលសិក្សាធិការបានថ្លែងមិនពិតថា ខ្លួនបានដោះស្រាយបញ្ហា ឬរឿងរ៉ាវដែលអ្នកលើកឡើងនៅក្នុងសំណើសុំសវនាការរបស់អ្នក **ឬ**
2. មណ្ឌលសិក្សាធិការបិទបាំងព័ត៌មានពីអ្នក ដែលខ្លួនត្រូវផ្ដល់ជូនអ្នកក្រោម Part B នៃ IDEA។

## សិទ្ធិសវនាការនានា

### 34 CFR §300.512; WAC 392-172A-05100

ទូទៅ

អ្នកមានសិទ្ធិតំណាងឲ្យខ្លួនអ្នកនៅសវនាការត្រឹមត្រូវតាមផ្លូវច្បាប់ (រួមទាំងសវនាការទាក់ទងនឹងនីតិវិធីដាក់វិន័យ)។ អ្នក និងមណ្ឌលសិក្សាធិការដែលជាភាគីសវនាការត្រឹមត្រូវតាមផ្លូវច្បាប់ (រួមទាំងសវនាការទាក់ទងនឹងនីតិវិធីដាក់វិន័យ) មានសិទ្ធិ៖

1. ក្នុងការតំណាងដោយមេធាវី និងអមដំណើរ និងផ្ដល់ប្រឹក្សាយោបល់ដោយបុគ្គលដែលមានចំណេះដឹង ឬការបណ្ដុះបណ្ដាលពិសេសទាក់ទងនឹងបញ្ហានានារបស់សិស្សមានពិការភាព។
2. បង្ហាញភស្ដុតាង និងប្រឈមមុខ សួរចម្លើយ និងស្នើសុំវត្ដមានសាក្សី។
3. ហាមឃាត់ការបង្ហាញពីភស្ដុតាងណាមួយនៅសវនាការដែលមិនត្រូវបានបង្ហាញដល់ភាគីម្ខាងទៀត យ៉ាងហោចណាស់ក៏ប្រាំថ្ងៃធ្វើការមុនសវនាការ។
4. យកឯកសារសវនាការដែលបានកត់ត្រាគ្រប់ពាក្យ ជាលាយ​លក្ខណ៍អក្សរ ឬជាអេឡិចត្រូនិកទៅតាមជម្រើសរបស់អ្នក។ **និង**
5. យកលទ្ធផលនៃអង្គហេតុ និងសេចក្ដីសម្រេចជាលាយលក្ខណ៍អក្សរ ឬជាអេឡិចត្រូនិកទៅតាមជម្រើសរបស់អ្នក។

ការបង្ហាញព័ត៌មានបន្ថែម

យ៉ាងហោចណាស់ក៏ប្រាំថ្ងៃធ្វើការមុនសវនាការត្រឹមត្រូវតាមផ្លូវច្បាប់ អ្នកនិងមណ្ឌលសិក្សាធិការត្រូវតែបង្ហាញឲ្យគ្នាទៅវិញទៅមក នូវការវាយតម្លៃទាំងអស់ដែលបានធ្វើឡើងនៅកាលបរិច្ឆេទនោះ និងអនុសាសន៍នានាផ្អែកលើការវាយតម្លៃទាំងឡាយដែលអ្នក ឬមណ្ឌលសិក្សាធិការចង់ប្រើប្រាស់នៅក្នុងសវនាការ។

ALJ អាចនឹងរារាំងភាគីណាមួយដែលខកខានមិនបានអនុវត្ដតាមលក្ខខណ្ឌនេះ មិនឲ្យបង្ហាញការវាយតម្លៃ ឬអនុសាសន៍ពាក់ព័ន្ធនៅសវនាការ ដោយគ្មានការយល់ព្រមពីភាគីម្ខាងទៀត។

សិទ្ធិរបស់មាតាបិតានៅក្នុងសវនាការ

អ្នកត្រូវបានផ្ដល់សិទ្ធិឲ្យ៖

1. មានវត្ដមានកូនអ្នក
2. បើកសវនាការជាសាធារណៈ និង
3. មានឯកសារសវនាការ លទ្ធផលនៃអង្គហេតុ និងសេចក្ដីសម្រេចដែលបានផ្ដល់ជូនអ្នកដោយឥតគិតថ្លៃ។

## ពេលកំណត់ និងភាពសមរម្យនៃសវនាការ

### 34 CFR §300.515; WAC 392-172-05110

មិនឲ្យលើសពី 45 ថ្ងៃប្រតិទិនក្រោយពេលបញ្ចប់រយៈពេលកំណត់ 30 ថ្ងៃប្រតិទិនសម្រាប់កិច្ចប្រជុំស្វែងរកដំណោះស្រាយ **ឬ**មិនឲ្យលើសពី 45 ថ្ងៃប្រតិទិនក្រោយពេលបញ្ចប់រយៈពេលកំណត់នៃរយៈពេលដោះស្រាយដែលបានកែប្រែ៖

1. សេចក្ដីសម្រេចចុងក្រោយត្រូវបានសម្រេចនៅក្នុងសវនាការ ហើយ
2. សេចក្ដីសម្រេចមួយច្បាប់ត្រូវបានផ្ញើជូនភាគីនីមួយៗ។

ALJ អាចផ្ដល់ការពន្យារពេលជាក់លាក់លើសពីរយៈពេលកំណត់ 45ថ្ងៃប្រតិទិន ដូចមានរៀបរាប់ខាងលើទៅតាមការស្នើសុំរបស់ភាគីណាមួយៗ។

សវនាការនីមួយៗត្រូវតែធ្វើឡើងនៅម៉ោង និងទីកន្លែងដែលសមរម្យសម្រាប់អ្នក និងកូនអ្នក។

## សេចក្ដីសម្រេចនៃសវនាការ

### 34 CFR § 300.513; WAC 392-172-05105

សេចក្ដីសម្រេចរបស់មន្រ្ដីរដ្ឋបាលសវនាការ (ALJ)

សេចក្ដីសម្រេចរបស់មន្រ្ដីរដ្ឋបាលសវនាការថាតើកូនអ្នកទទួលបានការអប់រំសាធារណៈសមស្របដោយឥតគិតថ្លៃ (FAPE) ឬយ៉ាងណានោះ ត្រូវតែផ្អែកលើមូលដ្ឋានច្បាស់លាស់។

នៅក្នុងសវនាការដែលអ្នកចោទប្រកាន់ថា មណ្ឌលសិក្សាធិការបានរំលោភនីតិវិធី ALJ អាចរកឃើញថាកូនអ្នកមិនបានទទួល FAPE ក្នុងករណីដែលភាពមិនគ្រប់គ្រាន់នៃនីតិវិធី៖

1. ជ្រៀតជ្រែកសិទ្ធិរបស់កូនអ្នកក្នុងការទទួលបាន FAPE
2. ជ្រៀតជ្រែកយ៉ាងខ្លាំងលើឱកាសក្នុងការចូលរួមនៅក្នុងដំណើរការធ្វើសេចក្ដីសម្រេចទាក់ទងនឹងការផ្ដល់ FAPE ដល់កូនអ្នក **ឬ**
3. ធ្វើឲ្យមានការដកហូតអត្ថប្រយោជន៍នៃការអប់រំ។

ខតាមការសន្មត់នៃច្បាប់

ទោះបីមន្រ្ដី ALJ មិនរកឃើញថា មានការរំលោភលើ FAPE ក៏ដោយ ក៏មន្រ្តី ALJ នៅតែអាចបង្គាប់ឲ្យមណ្ឌលសិក្សាធិការអនុវត្តតាមលក្ខខណ្ឌតម្រូវទាំងឡាយក្នុងផ្នែកទាក់ទងនឹងនីតិវិធីទទួលបានកិច្ចការពារនៃបទប្បញ្ញត្តិរដ្ឋសហព័ន្ធ ក្រោម Part B នៃ IDEA (34 CFR §§ 300.500 រហូតដល់ 300.536)។

សំណើដោយឡែកសុំធ្វើសវនាការលើកិច្ចដំណើរការត្រឹមត្រូវតាមច្បាប់

លោកអ្នកអាចដាក់សំណើដោយឡែកមួយសុំធ្វើសវនាការលើកិច្ចដំណើរការត្រឹមត្រូវតាមច្បាប់ទាក់ទងនឹងបញ្ហាមួយដាច់ដោយឡែកពីសំណើសុំធ្វើសវនាការលើកិច្ចដំណើរត្រឹមត្រូវតាមច្បាប់ ដែលបានដាក់រួចហើយ។

លទ្ធផល និងសេចក្តីសម្រេចរបស់ក្រុមប្រឹក្សាយោបល់ និងសាធារណៈជនទូទៅ

OSPI លុបចោលព័ត៌មានអត្តសញ្ញាណផ្ទាល់ខ្លួនណាមួយ និង៖

1. ផ្តល់លទ្ធផលនិងសេចក្តីសម្រេចនៅក្នុងសវនាការអំពីកិច្ចដំណើរការត្រឹមត្រូវតាមច្បាប់ជូនដល់គណៈកម្មាធិការប្រឹក្សាយោបល់លើការអប់រំពិសេសនៃរដ្ឋវ៉ាស៊ីនតោន (SEAC) **និង**
2. ផ្សព្វផ្សាយលទ្ធផល និងសេចក្តីសម្រេចទាំងនោះជូនសាធារណៈជន។

## សេចក្តីសម្រេចស្ថាពរ, បណ្តឹងឧទ្ធរណ៍

### 34 CFR §300.514; WAC 392-172A-05115

សេចក្តីសម្រេចដែលបានធ្វើឡើងនៅក្នុងសវនាការអំពីកិច្ចដំណើរការត្រឹមត្រូវតាមច្បាប់ (រួមទាំងសវនាការទាក់ទងនឹងនីតិវីធីវិន័យ) គឺជាសេចក្តីសម្រេចស្ថាបរ វៀរលែងតែភាគីណាមួយ (លោកអ្នក ឬមណ្ឌលសិក្សាធិការ) មានការពាក់ព័ន្ធក្នុងសវនាការ ប្តឹងឧទ្ធរណ៍លើសេចក្តីសម្រេច តាមរយៈការធ្វើ បណ្តឹងរដ្ឋប្បវេណីទៅតុលាការ ដូចបានរៀបរាប់ខាងក្រោម។

## បណ្តឹងរដ្ឋប្បវេណី រួមទាំងរយៈពេលនៃការដាក់បណ្តឹងទាំងនោះ

### 34 CFR §300.516; WAC 392-172A-05115

ទូទៅ

ប្រសិនបើភាគីណាមួយជំទាស់ទៅនឹងលទ្ធផល និងសេចក្តីសម្រេច ដែលធ្វើឡើងនៅក្នុងសវនាការអំពីកិច្ចដំណើរការត្រឹមត្រូវតាមច្បាប់ (រួមទាំងសវនាការទាក់ទងនឹងនីតិវិធីវិន័យផង) ភាគីនោះមានសិទ្ធិធ្វើបណ្តឹងរដ្ឋប្បវេណី ទាក់ទងនឹងបញ្ហាដែលជាកម្មវត្ថុនៃសវនាការលើកិច្ចដំណើរការត្រឹមត្រូវតាមច្បាប់។ បណ្តឹងនោះអាចធ្វើឡើងនៅតុលាការរដ្ឋដែលមានយុត្តាធិការ (តុលាការរដ្ឋដែលមានសមត្ថកិច្ចធ្វើសវនាការលើរឿងក្តីប្រភេទនេះ) ឬនៅតុលាការស្រុកនៃសហរដ្ឋអាមេរិក។ តុលាការស្រុកសហរដ្ឋអាមេរិក មានសិទ្ធិអំណាចក្នុងការសម្រេចលើបណ្តឹងទាំងឡាយដែលធ្វើឡើងក្រោម Part B នៃ IDEA ដោយមិនគិតអំពីបរិមាណនៃវិវាទ។

អាជ្ញាយុកាល

ភាគីដែលប្តឹងនឹងមានរយៈពេល **90** ថ្ងៃតាមប្រតិទិន ចាប់ពីថ្ងៃនៃការធ្វើសេចក្តីសម្រេចរបស់មន្រ្តី ALJ ដើម្បីដាក់បណ្តឹងរដ្ឋប្បវេណី។

**នីតិវិធីបន្ថែម**

នៅក្នុងបណ្តឹងរដ្ឋប្បវេណី តុលាការ៖

1. ទទួលកំណត់ហេតុនៃកិច្ចដំណើរការនីតិវិធីរដ្ឋបាល។
2. សវនាការលើភ័ស្តុតាងបន្ថែម តាមការស្នើសុំរបស់លោកអ្នក ឬតាមការស្នើសុំរបស់មណ្ឌលសិក្សាធិការ **និង**
3. សំអាងលើសេចក្តីសម្រេចរបស់ខ្លួន ស្តីអំពីភាពលើសលុបនៃភ័ស្តុតាង និងផ្តល់វិធានការ ដំណោះស្រាយដែលតុលាការយល់ឃើញថាសមស្រប។

វិធាននៃការបកស្រាយ

Part B នៃ IDEA មិនដាក់កម្រិត ឬកំណត់សិទ្ធិ នីតិវិធី និងដំណោះស្រាយ ដែលមានក្រោមរដ្ឋធម្មនុញ្ញនៃសហរដ្ឋអាមេរិក ច្បាប់ស្តីពីជនជាតិអាមេរិកមានពិការភាពឆ្នាំ 1990 ចំណងជើង V នៃច្បាប់ស្តីពីការស្តារនីតិវីធីសម្បទា ឆ្នាំ1973 (Part 504) ឬច្បាប់ផ្សេងទៀតនៃរដ្ឋសហព័ន្ធ ដែលការពារសិទ្ធិសិស្សនិស្សិតមានពិការភាព។ ទោះយ៉ាងណាក៏ដោយ ប្រសិនបើលោកអ្នកដាក់បណ្តឹងរដ្ឋប្បវេណី ក្រោមច្បាប់ទាំងនេះ ហើយលោកអ្នកស្វែងរកដំណោះស្រាយ ដែលមានចែងក្រោម Part B នៃ IDEA ផង ដែរនោះ នីតិវិធីស្តីអំពីសវនាការលើកិច្ចដំណើរត្រឹមត្រូវតាមច្បាប់ ដែលបានរៀបរាប់ខាងលើ ត្រូវតែឈប់ប្រើដូចគ្នានឹងការតម្រូវមួយ ប្រសិនបើលោកអ្នកដាក់បណ្តឹង ក្រោម Part B នៃ IDEA។ នេះមានន័យថា លោកអ្នកអាចមានដំណោះស្រាយ ក្រោមច្បាប់ផ្សេងទៀត ដែលជាន់គ្នាជាមួយនឹងដំណោះស្រាយ ដែលស្ថិតក្រោម IDEA ប៉ុន្តែជាទូទៅ ដើម្បីទទួលបានដំណោះស្រាយក្រោមច្បាប់ដទៃទៀតទាំងនោះ លោកអ្នកត្រូវតែប្រើនីតិវិធីសវនាការលើកិច្ចដំណើរការតាមផ្លូវច្បាប់ឥតលំអៀង ដើម្បីទទួលបានដំណោះស្រាយ ដែលមានក្រោម IDEA មុនប្តឹងទៅតុលាការដោយផ្ទាល់។

## ប្រាក់ថ្លៃឈ្នួលមេធាវី

### 34 CFR §300.517; WAC 392-172A-05120

ទូទៅ

ប្រសិនបើលោកអ្នកឈ្នះក្តីក្នុងរឿងរដ្ឋប្បវេណី ហើយមានមេធាវីជាតំណាងនោះ តាមឆន្ទានុសិទ្ធិរបស់ខ្លួន តុលាការអាចសម្រេចឲ្យភាគីចាញ់ក្តីបង់ប្រាក់ថ្លៃឈ្នួលមេធាវីសមស្របឲ្យលោកអ្នក។

នៅក្នុងបណ្តឹង ឬកិច្ចដំណើរការនីតិវិធីណាមួយ ដែលធ្វើឡើងក្រោម Part B នៃ IDEA តាមឆន្ទានុសិទ្ធិរបស់ខ្លួន តុលាការអាចសម្រេចឲ្យមេធាវីរបស់លោកអ្នកបង់ប្រាក់ថ្លៃឈ្នួលមេធាវីសមស្របឲ្យមណ្ឌលសិក្សាធិការ ឬ OSPI ដែលឈ្នះក្តី ប្រសិនបើមេធាវី៖ (ក) ដែលបានប្តឹង ឬរឿងក្តីដែលតុលាការរកឃើញនោះជារឿងក្តីគ្មានខ្លឹមសារ មិនសមហេតុផល ឬគ្មានមូលដ្ឋានច្បាស់លាស់ **ឬ** (ខ) បានបន្តប្តឹង ក្រោយពេលដែលបណ្តឹងនោះបានបង្ហាញកាន់ច្បាស់នូវភាពគ្មានខ្លឹមសារ គ្មានហេតុផល សមស្រប ឬគ្មានមូលដ្ឋានច្បាស់លាស់ **ឬ**

នៅក្នុងបណ្តឹង ឬកិច្ចដំណើរការនីតិវិធីណាមួយ ដែលធ្វើឡើងក្រោម Part B នៃ IDEA តាមឆន្ទានុសិទ្ធិរបស់ខ្លួន តុលាការអាចសម្រេចឲ្យលោកអ្នក ឬមេធាវីរបស់លោកអ្នកបង់ប្រាក់ថ្លៃឈ្នួលមេធាវីសមស្របឲ្យមណ្ឌលសិក្សាធិការ ឬ OSPI ដែលឈ្នះក្តី ប្រសិនបើសំណើរបស់លោកអ្នកសុំធ្វើសវនាការ លើកិច្ចដំណើការត្រឹមត្រូវតាមច្បាប់នោះ ឬរឿងក្តីនោះត្រូវបានបង្ហាញឲ្យឃើញនូវបំណងមិនសមស្របក្រោយមក ដូចជាក្នុងបំណងយាយី បង្កការយឺតយ៉ាងមិនចាំបាច់ ឬបង្កើនការចំណាយមិនចាំបាច់លើបណ្តឹង ឬកិច្ចដំណើរការនីតិវិធី។

ការសម្រេចអំពីប្រាក់ថ្លៃឈ្នួលមេធាវី

ប្រាក់ថ្លៃឈ្នួលមេធាវី ត្រូវតែផ្អែកលើថ្លៃឈ្នួលទូទៅនៅក្នុងសហគមន៍ ដែលបណ្តឹង ឬសវនាការនោះធ្វើឡើងទាក់ទងនឹងប្រភេទ និងគុណភាពសេវាដែលបានផ្តល់។ ប្រាក់បន្ថែម ឬមេគុណមិន ត្រូវប្រើប្រាស់នៅក្នុងការគណនាប្រាក់ថ្លៃឈ្នួលមេធាវី ដែលបានសម្រេចហើយនោះទេ។

ប្រាក់ថ្លៃឈ្នួលមេធាវី មិនអាចត្រូវបានផ្តល់ ហើយការចំណាយពាក់ព័ន្ធ មិនអាចត្រូវបានសងវិញទេ នៅក្នុងបណ្តឹង ឬកិច្ចដំណើរការនីតិវិធីក្រោម Part B នៃ IDEA ទាក់ទងនឹងសេវាដែលបានប្រើប្រាស់បន្ទាប់ពីផ្តល់ដំណោះស្រាយជាលាយលក្ខណ៍អក្សរជូនលោកអ្នក ប្រសិនបើ៖

1. ការផ្តល់ដំណោះស្រាយនោះធ្វើឡើងក្នុងរយៈពេល ដែលមានចែងក្នុងវិធាន 68 នៃវិធាននីតិវិធី រដ្ឋប្បវេណីនៃរដ្ឋសហព័ន្ធ ឬ ក្នុងករណីសវនាការលើកិច្ចដំណើរការត្រឹមត្រូវតាមច្បាប់ ឬការ ពិនិត្យឡើងវិញកម្រិតរដ្ឋ ក្នុងរយៈពេលណាមួយច្រើនជាង10ថ្ងៃតាមប្រតិទិន មុនកិច្ចដំណើរការនីតិវិធីចាប់ផ្តើម។
2. ការផ្តល់ដំណោះស្រាយនោះមិនត្រូវបានទទួលយកក្នុងរយៈពេល 10ថ្ងៃតាមប្រតិទិន និង
3. តុលាការ ឬមន្រ្តី ALJ រកឃើញថា សំណងដែលលោកអ្នកបានទទួលជាចុងក្រោយនោះ មិនសមស្របសម្រាប់លោកអ្នកជាងការផ្តល់ដំណោះស្រាយ។

ថ្វីត្បិតតែមានការកម្រិតទាំងនេះ តុលាការអាចសម្រេចឲ្យផ្តល់ប្រាក់ថ្លៃឈ្នួលមេធាវី និងការចំណាយពាក់ព័ន្ធដល់លោកអ្នកបាន ប្រសិនបើលោកអ្នកឈ្នះក្តី ហើយលោកអ្នកមានហេតុផលសមស្របក្នុងការច្រានចោលការផ្តល់ដំណោះស្រាយ។

ប្រាក់ថ្លៃឈ្នួលមេធាវីមិនអាចសម្រេចផ្តល់ជូនបានទេ ទាក់ទងនឹងការប្រជុំណាមួយរបស់ក្រុមការងារ IEP វៀរលែងតែការប្រជុំនោះធ្វើឡើងដោយសារកិច្ចដំណើរការរដ្ឋបាល ឬចំណាត់ការរបស់តុលាការ។

ការប្រជុំស្តីអំពីដំណោះស្រាយមួយ ដែលតម្រូវក្រោមនីតិវិធីសវនាការលើកិច្ចដំណើរការត្រឹមត្រូវតាមច្បាប់ មិនត្រូវចាត់ទុកជាការកោះប្រជុំដោយសារសវនាការរដ្ឋបាល ឬចំណាត់ការតុលាការ ហើយក៏មិនត្រូវចាត់ទុកជាសវនាការរដ្ឋបាល ឬចំណាត់ការតុលាការ ដើម្បីផ្តល់ប្រាក់ថ្លៃឈ្នួលមេធាវីទេ។

តុលាការអាចកាត់បន្ថយបរិមាណប្រាក់ថ្លៃឈ្នួលមេធាវីសមស្របដែលបានសម្រេចផ្តល់ឲ្យ ក្រោម Part B នៃ IDEA ប្រសិនបើតុលាការរកឃើញថា៖

1. ក្នុងអំឡុងពេលបណ្តឹង ឬកិច្ចដំណើរការនីតិវិធី លោកអ្នក ឬមេធាវីរបស់លោកអ្នកបានធ្វើ ឲ្យយឺតយ៉ាងដល់សេចក្តីសម្រេចចុងក្រោយនៃវិវាទដោយមិនសមហេតុផល។
2. បរិមាណប្រាក់ថ្លៃឈ្នួលមេធាវីដែលសម្រេចឲ្យផ្តល់ មានចំនួនលើសមិនសមស្របនឹងថ្លៃឈ្នួលគិតជាម៉ោង ដែលគិតជាទូទៅនៅក្នុងសហគមន៍ សម្រាប់សេវាស្រដៀងគ្នា នៃមេធាវី ដែលមានជំនាញ កិត្តិនាម និងបទពិសោធន៍សមស្របស្រដៀងគ្នា។
3. ពេលវេលាដែលបានចំណាយ និងសេវាច្បាប់ដែលបានផ្តល់ មានកម្រិតច្រើនលើសលប់ បើពិនិត្យអំពីលក្ខណៈនៃបណ្តឹង ឬកិច្ចដំណើរការនីតិវិធី **ឬ**
4. មេធាវីដែលធ្វើជាតំណាងឲ្យលោកអ្នក មិនបានផ្តល់ឲ្យមណ្ឌលសិក្សាធិការនូវព័ត៌មានសមស្របនៅក្នុងការជូនដំណឹងអំពីសំណើសុំកិច្ចដំណើរការត្រឹមត្រូវតាមច្បាប់ ដូចបានរៀបរាប់ក្រោមចំណុច *សំណើសុំសវនាការលើកិច្ចដំណើរការត្រឹមត្រូវតាមច្បាប់។*

ទោះយ៉ាងណាក៏ដោយ តុលាការមិនអាចកាត់បន្ថយប្រាក់ថ្លៃឈ្នួលមេធាវីបានទេ ប្រសិនបើតុលាការរកឃើញថា រដ្ឋ ឬ មណ្ឌលសិក្សាធិការ បានធ្វើឲ្យយឺតយ៉ាវមិនសមហេតុផលដល់សេចក្តីសម្រេចចុងក្រោយនៃបណ្តឹង ឬកិច្ចដំណើរការនីតិវិធី ឬមានការរំលោភបំពានមួយ ក្រោមខនៃនីតិវិធីទទួលបាន កិច្ចការពារនៃ Part B នៃ IDEA។

## នីតិវិធីដាក់វិន័យសម្រាប់សិស្សដែលមានសិទ្ធិទទួលបានការអប់រំពិសេស

កូនរបស់អ្នកត្រូវបានផ្តល់ការការពារសម្រាប់ការអប់រំពិសេស នៅពេលដែលពួកគាត់ត្រូវបានដាក់វិន័យ។ ការការពារទាំងនេះ រួមបញ្ចូលទាំងនីតិវិធីនៃការដាក់វិន័យ ដែលអនុវត្តចំពោះសិស្សទាំងអស់ផងដែរ។ ការការពារទាំងនេះ ក៏អនុវត្តចំពោះសិស្សដែលមិនទាន់ត្រូវបានរកឃើញថា មានសិទ្ធិទទួលបានការអប់រំពិសេសផងដែរ ប្រសិនបើមណ្ឌលសិក្សាធិការបានដឹងថា សិស្សនោះនឹងមានសិទ្ធិទទួលបាន។

## សិទ្ធិអំណាចរបស់បុគ្គលិកសាលា

### 34 CFR §300.530; WAC 392-172A-05145

ការកំណត់ករណីនីមួយៗដាច់ដោយឡែក

បុគ្គលិកសាលាអាចពិចារណាស្ថានភាពពិសេសណាមួយតាមគោលការណ៍មួយករណីម្តងៗ នៅពេលកំណត់ថាតើការផ្លាស់ប្តូរការកំណត់សិទ្ធិទទួលបានសេវាអប់រំ ដែលធ្វើឡើងស្របតាមលក្ខខណ្ឌតម្រូវខាងក្រោមទាក់ទងនឹងវិន័យ មានលក្ខណៈសមស្របសម្រាប់កូនអ្នក ដែលរំលោភបំពានលើក្រមប្រតិបត្តិរបស់សាលា ឬយ៉ាងណា។

ទូទៅ

ដូចគ្នានឹងកម្រិតមួយដែលពួកគេចាត់វិធានបែបនេះសម្រាប់សិស្សគ្មានពិការភាព បុគ្គលិកសាលាអាចដកកូនរបស់អ្នកចេញពីការកំណត់សិទ្ធិទទួលបានសេវាអប់រំបច្ចុប្បន្នរបស់ពួកគេមិនឲ្យលើសពីរយៈពេល **10 ថ្ងៃសិក្សា**ជាបន្តបន្ទាប់ ទៅដាក់ក្នុងបរិយាកាសអប់រំបណ្តោះអាសន្នសមស្របផ្សេងទៀត ដែលជាបរិយាកាសមួយផ្សេងទៀត ឬផ្អាកកូនរបស់អ្នកនៅពេលដែលពួកគេរំលោភបំពានក្រមសីលធម៌សិស្ស។ បុគ្គលិកសាលា ក៏អាចដកកូនអ្នកបន្ថែមទៀតផងដែរចំពោះការប្រព្រឹត្តខុសឆ្គងដាច់ដោយឡែកនៅក្នុងឆ្នាំសិក្សាដដែលនេះ មិនឲ្យលើសពីរយៈពេល **10 ថ្ងៃសិក្សា**ជាបន្តបន្ទាប់ ដរាបណាការដកទាំងនោះមិនធ្វើឲ្យផ្លាស់ប្តូរការកំណត់សិទ្ធិទទួលសេវាអប់រំ (មើល*ការផ្លាស់ប្តូរការកំណត់សិទ្ធិទទួលសេវាអប់រំដោយសារចំណាត់ការវិន័យ* សម្រាប់និយមន័យខាងក្រោម)។

នៅពេលកូនអ្នកត្រូវបានដកចេញពីការកំណត់សិទ្ធិទទួលសេវាអប់រំបច្ចុប្បន្នរបស់ពួកគេ សម្រាប់រយៈពេលសរុប **10 ថ្ងៃសិក្សា**នៅក្នុងឆ្នាំសិក្សាដដែលនេះ មណ្ឌលសិក្សាធិការត្រូវតែផ្តល់សេវាក្នុងកម្រិតមួយដូចបានតម្រូវខាងក្រោមក្នុងចំណើងជើងរងស្ដីពី*សេវាកម្មនានា* ក្នុងអំឡុងពេលថ្ងៃបន្តបន្ទាប់នៃការដកចេញនៅក្នុងឆ្នាំសិក្សាដដែលនោះ។

អំណាចបន្ថែម

ប្រសិនបើអាកប្បកិរិយាដែលរំលោភបំពានលើក្រមសីលធម៌សិស្សមិនមែនជាអាការៈនៃពិការភាពរបស់កូនអ្នកទេ (មើល *ការកំណត់ពីអាការៈនៃពិការភាព (Manifestation Determination)* ខាងក្រោម) ហើយការផ្លាស់ប្តូរការកំណត់សិទ្ធិទទួលបានសេវាអប់រំដោយសារវិន័យ មានរយៈពេលលើសពី **10 ថ្ងៃសិក្សា**ជាបន្តបន្ទាប់ បុគ្គលិកសាលាអាចអនុវត្តនីតិវិធីដាក់វិន័យចំពោះកូនអ្នកតាមវិធីដូចគ្នា និងសម្រាប់រយៈពេលដូចគ្នានឹងការអនុវត្តចំពោះសិស្សគ្មានពិការភាពដែរ លើកលែងតែសាលាត្រូវផ្តល់សេវាឲ្យកូនអ្នកដូចបានរៀបរាប់ខាងក្រោមផ្នែកស្ដីពី*សេវាកម្មនានា*។ក្រុមការងារ IEP របស់កូនអ្នកកំណត់ពីបរិយាកាសអប់រំបណ្តោះអាសន្នផ្សេងទៀតដើម្បីផ្តល់សេវាជូនកូនអ្នកនៅក្នុងស្ថានភាពនេះ។

សេវាកម្មនានា

សេវាដែលត្រូវផ្តល់ឲ្យកូនអ្នកនៅពេលដែលពួកគេត្រូវបានដកចេញពីការកំណត់សិទ្ធិទទួលសេវាអប់រំបច្ចុប្បន្នរបស់ពួកគេ អាចផ្តល់ឲ្យនៅក្នុងបរិយាកាសអប់រំបណ្តោះអាសន្នមួយផ្សេងទៀត។

មណ្ឌលសិក្សាធិការមិនតម្រូវឲ្យផ្តល់សេវានានាដល់កូនអ្នកទេ ប្រសិនបើពួកគេត្រូវបានដកចេញពីការកំណត់សិទ្ធិទទួលសេវាអប់រំបច្ចុប្បន្នរបស់ពួកគេសម្រាប់រយៈពេល **10 ថ្ងៃសិក្សា ឬតិចជាងនេះ នៅក្នុងឆ្នាំសិក្សានោះ** លុះត្រាតែវាផ្តល់សេវាដល់សិស្សគ្មានពិការភាព ដែលត្រូវបានដកចេញស្រដៀងគ្នានេះ។

ប្រសិនបើកូនអ្នកត្រូវបានដកចេញពីការកំណត់សិទ្ធិទទួលសេវាអប់រំបច្ចុប្បន្នរបស់ពួកគេសម្រាប់**រយៈពេលលើសពី 10 ថ្ងៃសិក្សា** កូនអ្នកត្រូវតែ៖

1. បន្តទទួលសេវាអប់រំ ដើម្បីឲ្យកូនអ្នកអាចបន្តចូលរួមក្នុងកម្មវិធីអប់រំទូទៅ ទោះបីស្ថិតនៅក្នុងបរិយាកាសមួយផ្សេងទៀត និងដើម្បីឲ្យរីកចម្រើនឈានទៅរកការសម្រេចគោលដៅដែលបានកំណត់នៅក្នុង IEP របស់ពួកគេ **និង**
2. ប្រសិនបើអាកប្បកិរិយាកូនអ្នកជាអាការៈពិការភាពរបស់ពួកគេ នោះពួកគេត្រូវតែទទួលបានការវាយតម្លៃពីអាកប្បកិរិយាមុខងារ និងសេវាអន្តរាគមន៍អាកប្បកិរិយា និងការកែសម្រួលដែលបានបង្កើតឡើងសម្រាប់ដោះស្រាយការរំលោភបំពានលើអាកប្បកិរិយាដើម្បីកុំឲ្យកើតឡើងម្តងទៀត តាមលក្ខណៈសមស្រប។

បន្ទាប់ពីកូនអ្នកត្រូវបានដកចេញពីការកំណត់សិទ្ធិទទួលសេវាអប់រំបច្ចុប្បន្នរបស់ពួកគេ នៅក្នុងឆ្នាំសិក្សាដដែលសម្រាប់រយៈពេល **10 ថ្ងៃសិក្សា** និង**ប្រសិនបើ**ការដកនេះមានរយៈពេល **10 ថ្ងៃសិក្សា**ជាបន្តបន្ទាប់ ឬតិចជាងនេះ **ហើយ​**ប្រសិនបើការដកនេះ មិនត្រូវបានកំណត់ថាជាការផ្លាស់ប្ដូរការកំណត់សិទ្ធិទទួលសេវាអប់រំ (មើលនិយមន័យខាងក្រោម) **នោះ** បុគ្គលិកសាលា ដោយមានការប្រឹក្សាយោបល់ជាមួយគ្រូរបស់កុមារយ៉ាងតិចម្នាក់ នឹងកំណត់ពីទំហំនៃតម្រូវការរបស់សេវាដើម្បីឲ្យកូនអ្នកអាចបន្តចូលរួមក្នុងកម្មវិធីសិក្សាអប់រំទូទៅ ទោះបីស្ថិតនៅក្នុងបរិយាកាសមួយផ្សេងទៀត និងដើម្បីឲ្យរីកចម្រើនឈានទៅរកការសម្រេចគោលដៅ ដែលបានកំណត់នៅក្នុង IEP របស់កូនអ្នក។

ប្រសិនបើការដកនេះ គឺជាការផ្លាស់ប្តូរការកំណត់សិទ្ធិទទួលសេវាអប់រំ (មើលនិយមន័យខាងក្រោម) ក្រុមការងារ IEP របស់កូនអ្នកកំណត់យកសេវាសមស្របដើម្បីឲ្យកូនអ្នកអាចបន្តចូលរួមក្នុងកម្មវិធីសិក្សាអប់រំទូទៅ ទោះបីស្ថិតក្នុងបរិយាកាសមួយផ្សេងទៀត និងដើម្បីឲ្យរីកចម្រើនឈានទៅរកការសម្រេចគោលដៅដែលបានកំណត់នៅក្នុង IEP របស់ពួកគេ។

## ការផ្លាស់ប្តូរការកំណត់សិទ្ធិទទួលសេវាអប់រំដោយសារចំណាត់ការវិន័យ

### 34 CFR §300.536; WAC 392-172A-05146 – WAC 392-172A-05155

ការដកកូនរបស់អ្នកចេញពីការកំណត់សិទ្ធិទទួលសេវាអប់រំបច្ចុប្បន្នរបស់ពួកគេ គឺជា**ការផ្លាស់ប្តូរការកំណត់សិទ្ធិទទួលសេវាអប់រំ** ប្រសិនបើ៖

1. ការដកនោះមានរយៈពេលលើសពី 10 ថ្ងៃសិក្សាជាបន្តបន្ទាប់ **ឬ**
2. កូនអ្នកស្ថិតក្រោមការដកចេញជាបន្តបន្ទាប់ ដែលបង្កើតជាគំរូមួយដោយសារ៖
	1. ការដកជាបន្តបន្ទាប់សរុបមានរយៈពេលលើសពី 10ថ្ងៃសិក្សានៅក្នុងឆ្នាំសិក្សាមួយ។
	2. អាកប្បកិរិយារបស់កូនអ្នកមានលក្ខណៈស្រដៀងគ្នាយ៉ាងខ្លាំងទៅនឹងឧប្បត្តិហេតុកន្លង មករបស់ពួកគេ ដែលនាំឲ្យមានការដកជាបន្តបន្ទាប់ **និង**
	3. មានកត្តាបន្ថែមទៀតដែលយកមកពិចារណាដូចជា រយៈពេលនៃការដកមួយលើកៗ រយៈពេលសរុបដែលកូនអ្នកត្រូវបានដកចេញ និងគម្លាតនៃការដកពីមួយទៅមួយ។

មណ្ឌលសិក្សាធិការកំណត់ថាតើគំរូនៃការដកនោះធ្វើឲ្យមានការផ្លាស់ប្តូរការកំណត់សិទ្ធិទទួលសេវាអប់រំតាមគោលការណ៍មួយករណីម្ដងៗ ឬយ៉ាងណា និងស្ថិតក្រោមការត្រួតពិនិត្យឡើងវិញតាមសវនាការត្រឹមត្រូវតាមច្បាប់ និងនីតិវិធីតុលាការប្រសិនបើអ្នកមិនយល់ស្រប។

ការជូនដំណឹង

នៅថ្ងៃដែលមណ្ឌលសិក្សាធិការធ្វើសេចក្តីសម្រេចដកចេញដែលជាការផ្លាស់ប្តូរការកំណត់សិទ្ធិទទួលសេវាអប់រំសម្រាប់កូនអ្នក ដោយសារការរំលោភបំពានលើក្រមសីលធម៌សិស្ស មណ្ឌលសិក្សាធិការត្រូវតែជូនដំណឹងអ្នកអំពីសេចក្តីសម្រេចនោះ ហើយផ្តល់សេចក្តីជូនដំណឹងស្ដីពីកិច្ចការពារតាមនីតិវិធីដល់អ្នក។

ការកំណត់ពីអាការៈនៃពិការភាព

នៅក្នុងរយៈពេល **10 ថ្ងៃសិក្សា**នៃការសម្រេចណាមួយចំពោះការផ្លាស់ប្តូរការកំណត់សិទ្ធិទទួលសេវាអប់រំ (មើល*ការផ្លាស់ប្តូរការកំណត់សិទ្ធិទទួលសេវាអប់រំដោយសារចំណាត់ការវិន័យ*) របស់កូនអ្នក ដោយសារការរំលោភក្រមសីលធម៌សិស្ស មណ្ឌលសិក្សាធិការ និងសមាជិកពាក់ព័ន្ធនៃក្រុមការងារកម្មវិធី IEP ដែលកំណត់ដោយអ្នក និងមណ្ឌលសិក្សាធិការត្រូវតែពិនិត្យឡើងវិញលើគ្រប់ព័ត៌មានពាក់ព័ន្ធទាំងអស់នៅក្នុងឯកសារកូនអ្នក រួមទាំងកម្មវិធី IEP របស់ពួកគេ ការអង្កេតរបស់គ្រូណាម្នាក់ និងព័ត៌មានពាក់ព័ន្ធណាមួយ ដែលបានផ្ដល់ដោយអ្នកសម្រាប់កំណត់៖

1. ថាតើការប្រព្រឹត្តនោះបង្កឡើងដោយ ឬមានទំនាក់ទំនងដោយផ្ទាល់ និងសំខាន់ទៅនឹងពិការ ភាពរបស់កូនអ្នកឬយ៉ាងណា **ឬ**
2. ថាតើការប្រព្រឹត្តនោះគឺជាលទ្ធផលផ្ទាល់នៃការខកខានរបស់មណ្ឌលសិក្សាធិការក្នុងការអនុវត្តកម្មវិធី IEP របស់កូនអ្នកឬយ៉ាងណា។

ប្រសិនបើសមាជិកពាក់ព័ន្ធនៃក្រុមការងារកម្មវិធី IEP នៃកូនរបស់លោកអ្នក រួមទាំងលោកអ្នក កំណត់ ថា បានបំពេញលក្ខខណ្ឌទាំងនោះហើយ ការប្រព្រឹត្តនោះត្រូវតែកំណត់ថា ជាសញ្ញាណបណ្តាលមក ពីពិការភាពរបស់លោកអ្នក។

ប្រសិនបើក្រុមការងារដែលបានរៀបរាប់ខាងលើ សម្រេចចិត្តថា ការប្រព្រឹត្តនោះគឺជាលទ្ធផលដោយ ផ្ទាល់នៃការខកខានរបស់មណ្ឌលសិក្សាធិការក្នុងការអនុវត្តកម្មវិធី IEP មណ្ឌលសិក្សាធិការត្រូវតែចាត់វិធានការណ៍ជាបន្ទាន់ ដើម្បីដោះស្រាយភាពចន្លោះប្រហោងទាំងនោះ។

ការកំណត់ឥរិយាបទដែលជាសញ្ញាណបណ្តាលមកពីពិការភាពរបស់សិស្ស

នៅពេលក្រុមការងារនេះ រួមទាំងលោកអ្នកផង សម្រេចថា ការប្រព្រឹត្តនោះគឺជាសញ្ញាណ បណ្តាលមកពីពិការភាពនៃកូនរបស់លោកអ្នក ក្រុមការងារ IEP ត្រូវតែ៖

1. ធ្វើការវាយតម្លៃមុខងារឥរិយាបទ លុះត្រាតែមណ្ឌលសិក្សាធិការបានបញ្ចប់ការងារវាយតម្លៃមុខងារឥរិយាបទ មុនពេលឥរិយាបទដែលនាំឲ្យមានការផ្លាស់ប្តូរនូវការកំណត់សិទ្ធិទទួល សេវាអប់រំនោះបានកើតឡើង និងអនុវត្តផែនការអន្តរាគមន៍ឥរិយាបទសម្រាប់កូនលោកអ្នក **ឬ**
2. ប្រសិនបើផែនការអន្តរាគមន៍ឥរិយាបទ ត្រូវបានបង្កើតរួចហើយ ចូរពិនិត្យឡើងវិញនូវ ផែនការអន្តរាគមន៍ឥរិយាបទ ហើយកែសម្រួលវាតាមការចាំបាច់ ដើម្បីដោះស្រាយឥរិយាបទកូនរបស់លោកអ្នក។

លើកលែងតែបានរៀបរាប់ខាងក្រោម ក្រោមចំណងជើងរងអំពី *ស្ថានភាពពិសេស* មណ្ឌលសិក្សាធិការត្រូវបញ្ចូលកូនរបស់លោកអ្នកត្រឡប់ទៅកាន់ការកំណត់សិទ្ធិទទួលសេវាអប់រំ ដែលគាត់ត្រូវបានដកចេញកន្លងមក វៀរលែងតែលោកអ្នក និងមណ្ឌលសិក្សាធិការយល់ព្រមទៅនឹងការផ្លាស់ប្តូរការកំណត់សិទ្ធិទទួលការអប់រំថាវាជាផ្នែកមួយនៃការកែប្រែផែនការអន្តរាគមន៍ឥរិយាបទ។

ស្ថានភាពពិសេស

បុគ្គលិកសាលាអាចដកកូនរបស់លោកអ្នកទៅដាក់ក្នុងបរិយាកាសអប់រំជម្រើសបណ្តោះអាសន្នមួយ (ដែលកំណត់ដោយក្រុមការងារកម្មវិធី IEP របស់សិស្ស) សម្រាប់រយៈពេលរហូតដល់ 45 ថ្ងៃនៃថ្ងៃសិក្សា ដោយមិនគិតអំពីថា តើឥរិយាបទកូនរបស់លោកអ្នកស្តែងចេញពីសញ្ញាណមួយនៃពិការភាពរបស់ខ្លួន ឬអត់ ប្រសិនបើគាត់៖

1. កាន់អាវុធ (សូមមើលនិយមន័យខាងក្រោម) ចូលសាលា ឬមានអាវុធនៅសាលា នៅក្នុងបរិវេណ សាលា ឬនៅក្នុងពិធីផ្លូវការរបស់សាលា ក្រោមយុត្តាធិការរបស់មណ្ឌលសិក្សាធិការ។
2. មាន ឬដឹងពីការប្រើប្រាស់គ្រឿងញៀនខុសច្បាប់ (សូម​មើលនិយមន័យខាងក្រោម) ឬលក់ ឬ ស្នើឲ្យលក់សារធាតុហាមឃាត់ (សូមមើលនិយមន័យខាងក្រោម) ខណៈពេលនៅក្នុងសាលា នៅក្នុងបរិវេណសាលា ឬក្នុងពីធីផ្លូវការរបស់សាលា ក្រោមយុត្តាធិការរបស់មណ្ឌលសិក្សាធិការ **ឬ**
3. បានបង្ករបួសស្នាមរាងកាយធ្ងន់ធ្ងរ (សូមមើលនិយមន័យខាងក្រោម) ទៅលើបុគ្គលម្នាក់ផ្សេង ទៀត ខណៈពេលនៅសាលា នៅក្នុងបរិវេណសាលា ឬក្នុងពិធីផ្លូវការរបស់សាលា ក្រោម យុត្តាធិការរបស់មណ្ឌលសិក្សាធិការ។

និយមន័យ

* *សារធាតុហាមឃាត់* មានន័យថា គ្រឿងញៀន ឬសារធាតុផ្សេងទៀត ដែលកំណត់ក្រោមតារាង I, II, III, IV ឬ V ក្នុង Part 202 (c) នៃច្បាប់ស្តីពីសារធាតុហាមឃាត់ (21 U.S.C. 812 (c))។
* *គ្រឿងញៀនខុសច្បាប់* មានន័យថា សារធាតុហាមឃាត់ ប៉ុន្តែមិនរួមបញ្ចូលសារធាតុហាមឃាត់ណា ដែលត្រូវបានគ្រប់គ្រងស្របច្បាប់ ឬបានប្រើប្រាស់ក្រោមការត្រួតពិនិត្យពីអ្នកជំនាញថែទាំ សុខភាពមានអាជ្ញាប័ណ្ណ ឬត្រូវបានគ្រប់គ្រងស្របច្បាប់ ឬបានប្រើប្រាស់ក្រោមអាជ្ញាធរផ្សេងទៀត ក្រោមច្បាប់នោះ ឬក្រោមបទប្បញ្ញត្តិទាំងឡាយផ្សេងទៀតនៃច្បាប់សហព័ន្ធទេ។
* *ការបង្ករបួសស្នាមរាងកាយធ្ងន់ធ្ងរ* មានន័យថា របួសស្នាមរាងកាយ ដែលទាក់ទងនឹងគ្រោះថ្នាក់ ដល់ស្លាប់ ការឈឺចុកចាប់រាងកាយធ្ងន់ធ្ងរ ការធ្វើឲ្យពិការរាងកាយជាក់ស្តែងយូរអង្វែង ឬការបាត់ បង់ ឬធ្វើឲ្យចុះខ្សោយមុខងារនៃអវៈយវៈនៃរាងកាយ រាងកាយ ឬសមត្ថភាពសតិបញ្ញាស្មារតី យូរអង្វែង។
* *អាវុធ* មានន័យថា អាវុធ ឧបករណ៍ បរិក្ខារ សម្ភារៈ ឬសារធាតុ អ្វីដែលមានជីវិត ឬគ្មានជីវិត ដែល ត្រូវបានប្រើប្រាស់សម្រាប់ ឬអាចបណ្តាលឲ្យស្លាប់ ឬបង្ករបួសស្នាមរាងកាយធ្ងន់ធ្ងរ លើកលែងតែ កាំបិតដាក់ក្នុងហោប៉ៅ មានផ្លែប្រវែងខ្លីជាងពីរអ៊ីងកន្លះ។

## ការកំណត់បរិយាកាស

### 34 CFR §300.531; WAC 392-172A-05145 – WAC 392-172A-05149

ក្រុមការងារ IEP ត្រូវតែកំណត់បរិយាកាសអប់រំជម្រើសបណ្តោះអាសន្ន ដើម្បីការដកសិស្សចេញ ដែលជា**ការផ្លាស់ប្តូរការកំណត់សិទ្ធិទទួលសេវាអប់រំ** និងការដកសិស្សក្រោមផ្នែកនិយាយអំពី ***សិទ្ធិសម្រេចបន្ថែម*** និង***ស្ថានភាពពិសេស*** ខាងលើ។

## ការប្តឹងឧទ្ធរណ៍លើសេចក្តីចិត្តលើការកំណត់សិទ្ធិទទួលបានការអប់រំ ការកំណត់ពីអាការៈនៃពិការភាព

## (នីតិវិធីសវនាការលើកិច្ចដំណើរការត្រឹមត្រូវតាមច្បាប់សម្រាប់វិន័យ)

### 34 CFR § 300.532; WAC 392-172A-05160

លោកអ្នកអាចស្នើសុំសវនាការលើកិច្ចដំណើរការត្រឹមត្រូវតាមច្បាប់ ប្រសិនបើលោកអ្នកមិនយល់ព្រមជាមួយនឹង៖

1. សេចក្តីសម្រេចណាមួយទាក់ទងនឹងការកំណត់សិទ្ធិទទួលសេវាអប់រំ ដែលបានធ្វើឡើងក្រោម បទប្បញ្ញត្តិនានានៃវិន័យ **ឬ**
2. កិច្ចដំណើការកំណត់ឥរិយាបទសិស្សបណ្តាលមកពីពិការភាពដែលបានរៀបរាប់ខាងលើ។

មណ្ឌលសិក្សាធិការ អាចធ្វើសំណើសុំសវនាការលើកិច្ចដំណើរការត្រឹមត្រូវតាមច្បាប់ ប្រសិនបើខ្លួនជឿជាក់ថា ការរក្សាការកំណត់សិទ្ធិទទួលសេវាអប់រំបច្ចុប្បន្នរបស់កូនលោកអ្នក ទំនងជាបង្កឲ្យមានរបួសស្នាមដល់កូនលោកអ្នក ឬអ្នកដទៃ។

សូមមើលផ្នែក៖ **នីតិវិធីសវនាការលើកិច្ចដំណើរការត្រឹមត្រូវតាមច្បាប់** សម្រាប់ព័ត៌មានបន្ថែមស្តីពីការដាក់សំណើសុំធ្វើសវនាការលើកិច្ចដំណើរការត្រឹមត្រូវតាមច្បាប់។

សិទ្ធិអំណាចរបស់មន្រ្ដីរដ្ឋបាលសវនាការ (ALJ)

ALJ មួយរូប ត្រូវដំណើរការសវនាការលើកិច្ចដំណើរការត្រឹមត្រូវតាមច្បាប់ និងធ្វើសេចក្តីសម្រេចចិត្ត។ មន្រ្តី ALJ អាច៖

1. បញ្ជូនកូនរបស់លោកអ្នកត្រឡប់កាន់ការកំណត់សិទ្ធិទទួលសេវាអប់រំ ដែលគាត់ឬនាងត្រូវបានដកកន្លងមក ប្រសិនបើមន្រ្តី ALJ កំណត់ថា ការដកនោះរំលោភបំពានដល់លក្ខខណ្ឌតម្រូវ ដែលបានរៀបរាប់ ក្រោមចំណុច *សិទ្ធិអំណាចរបស់បុគ្គលិកសាលា* ឬប្រសិនបើមន្រ្តី ALJ កំណត់ថាឥរិយាបទកូនរបស់លោកអ្នក បង្ហាញពីសញ្ញាណមួយបណ្តាលមកពីពិការភាពរបស់នាង ឬរបស់គាត់ **ឬ**
2. ចេញសេចក្តីបង្គាប់ឲ្យផ្លាស់ប្តូរការកំណត់សិទ្ធិទទួលសេវាអប់រំនៃកូនរបស់លោកអ្នកទៅដាក់ ក្នុងបរិយាកាសអប់រំជម្រើសបណ្តោះអាសន្នសមស្របមួយ សម្រាប់រយៈពេលជាង 45ថ្ងៃនៃថ្ងៃ សិក្សា ប្រសិនបើមន្រ្តី ALJ នោះកំណត់ថា ការរក្សាការកំណត់សិទ្ធិទទួលសេវាអប់រំបច្ចុប្បន្ននៃ របស់កូនលោកអ្នក ទំនងជាបង្កឲ្យមានរបួសស្នាមដល់កូនលោកអ្នក ឬអ្នកដទៃ។

នីតិវិធីសវនាការទាំងនេះ អាចធ្វើឡើងដដែលៗ ប្រសិនបើមណ្ឌលសិក្សាធិការជឿជាក់ថា ការបញ្ជូនកូនលោកអ្នកត្រឡប់ទៅកាន់ការកំណត់សិទ្ធិទទួលសេវាអប់រំដំបូង ទំនងជាបង្កឲ្យមានរបួសស្នាមដល់កូនលោកអ្នក ឬអ្នកដទៃ។

នៅពេលលោកអ្នក ឬមណ្ឌលសិក្សាធិការ ស្នើសុំសវនាការលើកិច្ចដំណើរការត្រឹមត្រូវតាមច្បាប់ សំណើនោះ ត្រូវគោរពតាមលក្ខខណ្ឌតម្រូវ ដែលបានរៀបរាប់ក្រោមចំណុច *នីតិវិធីនៃសំណើសុំធ្វើសវនាការលើកិច្ចដំណើរការត្រឹមត្រូវតាមច្បាប់ និងសវនាការលើកិច្ចដំណើរការត្រឹមត្រូវតាមច្បាប់* លើកលែងតែចំណុច​ដូច​ខាងក្រោម​៖

1. សវនាការលើកិច្ចដំណើរការត្រឹមត្រូវតាមច្បាប់នោះ ត្រូវបានពន្លឿន ហើយត្រូវកើតឡើងក្នុង រយៈពេល **20** ថ្ងៃសិក្សានៃថ្ងៃស្នើសុំសវនាការ។ មន្រ្តី ALJ ត្រូវចេញសេចក្តីសម្រេចក្នុងរយៈពេល **10** ​ថ្ងៃសិក្សា បន្ទាប់ពីសវនាការ។
2. លុះត្រាតែលោកអ្នក ឬមណ្ឌលសិក្សាធិការ យល់ព្រមជាលាយលក្ខណ៍អក្សរក្នុងការបោះបង់សិទ្ធិចូលរួមប្រជុំ ឬយល់ព្រមប្រើប្រាស់ការសម្រុះសម្រួល ការប្រជុំរកដំណោះស្រាយមួយត្រូវតែធ្វើឡើងក្នុងរយៈពេល**ប្រាំពីរ**ថ្ងៃតាមប្រតិទិន គិតចាប់ពីថ្ងៃដែលលោកអ្នកដាក់សំណើសុំសវនាការលើកិច្ចដំណើរការត្រឹមត្រូវតាមច្បាប់ជាមួយ OSPI និងមណ្ឌលសិក្សាធិការ។ សវនាការអាចដំណើរការទៅបាន លុះត្រាបញ្ហាត្រូវបានដោះស្រាយដោយការពេញចិត្តពីភាគីទាំងពីរ ក្នុងរយៈពេល **15** ថ្ងៃប្រតិទិន​ចាប់ពីថ្ងៃទទួលបានសំណើសុំសវនាការលើកិច្ចដំណើរការត្រឹមត្រូវតាមច្បាប់។
3. OSPI បានកំណត់ពេលវេលា**ពីរ (2)** ​ថ្ងៃធ្វើការ សម្រាប់ការបង្ហាញភ័ស្តុតាងបញ្ជាក់នៅពេលលោកអ្នក ឬមណ្ឌលសិក្សាធិការដាក់សំណើសុំពន្លឿនសវនាការលើកិច្ចដំណើការត្រឹមត្រូវតាមច្បាប់ (សម្រាប់វិន័យ)។

លោកអ្នក ឬ មណ្ឌលសិក្សាធិការ អាចផ្តួចផ្តើមឲ្យមានចំណាត់ការស៊ីវិលមួយ ជំទាស់ទៅនឹងការសម្រេចធ្វើឡើងនៅក្នុងសវនាការលើកិច្ចដំណើការត្រឹមត្រូវតាមច្បាប់ដែលបានពន្លឿន ដូចគ្នានឹងអ្វី ដែលពួកគេជំទាស់នឹងការសម្រេចធ្វើឡើងនៅក្នុងសវនាការលើកិច្ចដំណើរការត្រឹមត្រូវតាមច្បាប់ ទាក់ទងនឹងចំណាត់ការវិន័យនៃការអប់រំពិសេស (សូមមើល *ការតវ៉ាមិនសុខចិត្ត* ខាងលើ)។

## កន្លែងអប់រំកូនអ្នកក្នុងពេលធ្វើសវនការនីតិវិធីត្រឹមត្រូវតាមច្បាប់ឆាប់រហ័ស

### 34 CFR §300.533; WAC 392-172A-05165

នៅពេលអ្នក ឬមណ្ឌលសិក្សាធិការបានដាក់សំណើធ្វើសវនការនីតិវិធីត្រឹមត្រូវតាមច្បាប់ពាក់ព័ន្ធនឹងបញ្ហា វិន័យ លើកលែងករណីអ្នក និងមណ្ឌលសិក្សាធិការមានការយល់ព្រមផ្សេងពីនេះ កូនអ្នកចាំបាច់ត្រូវបន្ត ទទួលការអប់រំជំនួសបណ្តោះអាសន្ន ដោយរង់ចាំសេចក្តីសម្រេចរបស់មន្រ្តីសវនការ ឬរហូតដល់ពេល ផុតកំណត់រយៈពេលដកចេញពីសាលា ដូចត្រូវបានរៀបរាប់ក្រោមសារបាន *សិទ្ធិអំណាចរបស់បុគ្គលិកសាលារៀន* ដោយត្រូវអនុវត្តតាមករណីមួយណាដែលកើតឡើងមុន។

## កិច្ចការពារសម្រាប់សិស្សដែលមិនគ្រប់លក្ខណៈសម្បត្តិទទួលការអប់រំពិសេស និងសេវាពាក់ព័ន្ធ ផ្សេងៗ

### 34 CFR §300.534; WAC 392-172A-05170

ទូទៅ

ប្រសិនបើកូណអ្នកមិនទាន់ត្រូវបានកំណត់ថាគ្រប់លក្ខណៈសម្បត្តិទទួលការអប់រំពិសេស និងសេវា ពាក់ព័ន្ធផ្សេងៗ ហើយបានរំលោភទៅលើក្រមសីលធម៌សិស្ស អ្នកអាចបញ្ជាក់ពីកិច្ចការពារតាមនីតិវិធី ជូនកូនអ្នក ប្រសិនបើមានការកំណត់ថាមណ្ឌលសិក្សាធិការបានដឹងថាកូនអ្នកគប្បីត្រូវបានវាយតម្លៃ និង កំណត់ថាគ្រប់លក្ខណៈសម្បត្តិទទួលសេវាអប់រំពិសេស មុនពេលការប្រព្រឹត្តដែលនាំដល់ការចាត់ វិធានការវិន័យ។

មូលដ្ឋាននៃការដឹងឮសម្រាប់បញ្ហាវិន័យ

មណ្ឌលសិក្សាធិការចាំបាច់ត្រូវបានចាត់ទុកថាបានដឹងថាកូនអ្នកគ្រប់លក្ខណៈសម្បត្តិទទួលការអប់រំពិសេស ប្រសិនបើមុនពេលការប្រព្រឹត្តដែលនាំដល់ការចាត់វិធានការវិន័យ៖

1. អ្នកបានបង្ហាញពីក្តីបារម្ភជាលាយលក្ខណ៍អក្សរថាកូនអ្នកត្រូវការការអប់រំពិសេស និងសេវាពាក់ព័ន្ធ ទៅកាន់បុគ្គលិកត្រួតពិនិត្យ ឬរដ្ឋបាលនៃមណ្ឌលសិក្សាធិការ ឬទៅកាន់គ្រូបង្រៀនរបស់កូនអ្នក។
2. អ្នកបានស្នើសុំធ្វើការវាយតម្លៃពាក់ព័ន្ធនឹងលក្ខណៈសម្បត្តិសម្រាប់ការអប់រំពិសេស និងសេវាពាក់ព័ន្ធផ្សេងៗ ក្រោយម Part B នៃ IDEA **ឬ**
3. គ្រូបង្រៀនរបស់កូនអ្នក ឬបុគ្គលិកមណ្ឌលសិក្សាធិការផ្សេងទៀត បានបង្ហាញពីក្តីបារម្ភពីទម្រង់ ឥរិយាបថរបស់កូនអ្នក ដោយផ្ទាល់ទៅកាន់នាយកផ្នែកអប់រំពិសេសនៃមណ្ឌលសិក្សាធិការ ឬទៅកាន់ បុគ្គលិកត្រួតពិនិត្យនៃមណ្ឌលសិក្សាធិការ។

ករណីលើកលែង

មណ្ឌលសិក្សាធិការនឹងមិនត្រូវចាត់ទុកថាបានដឹងឮ ប្រសិនបើ៖

1. អ្នកមិនបានអនុញ្ញាតឲ្យធើ្វការវាយតម្លៃកូនអ្នក ឬអ្នកបានបដិសេធមិនទទួលយកសេវាអប់រំពិសេស **ឬ**
2. កូនអ្នកត្រូវបានវាយតម្លៃ ហើយកំណត់ថាមិនគ្រប់លក្ខណៈសម្បត្តិទទួលសេវាអប់រំពិសេស។

លក្ខខណ្ឌត្រូវអនុវត្តក្នុងករណីគ្មានមូលដ្ឋាននៃការដឹងឮ

ប្រសិនបើមណ្ឌលសិក្សាធិការមិនបានដឹងថាកូនអ្នកគ្រប់លក្ខណៈសម្បត្តិទទួលការអប់រំពិសេស មុនពេល ចាត់វិធានការវិន័យចំពោះកូនអ្នក ដូចត្រូវបានរៀបរាប់ខាងលើក្រោមអនុសារបាន *មូលដ្ឋាននៃចំណេះ​ដឹង​សម្រាប់បញ្ហាវិន័យ* និង *ករណីលើកលែង* នោះកូនអ្នកអាចត្រូវទទួលរងការចាត់វិធានការវិន័យដែល ត្រូវអនុវត្តចំពោះសិស្សគ្មានពិការភាព ដែលបានចូលរួមក្នុងការប្រព្រឹត្តប្រភេទដូចគ្នា។

ក៏ប៉ុន្តែ ប្រសិនបើអ្នក ឬមណ្ឌលសិក្សាធិការស្នើសុំធ្វើការវាយតម្លៃកូនអ្នកក្នុងពេលដែលកូនអ្នកទទួលរង ការ ចាត់វិធានការវិន័យ នោះការវាយតម្លៃចាំបាច់ត្រូវធ្វើឡើងយ៉ាងឆាប់រហ័ស។

រហូតដល់ពេលការវាយតម្លៃត្រូវបានបញ្ចប់ កូនអ្នកត្រូវបន្តទទួលការអប់រំតាមការកំណត់ដោយថ្នាក់ ដឹកនាំសាលារៀន ដែលអាចរួមមានការផ្អាក ឬបណ្តេញកូនអ្នកចេញពីសាលាដោយគ្មានការផ្តល់ សេវាអប់រំ។

ប្រសិនបើកូនអ្នកត្រូវបានកំណត់ថាគ្រប់លក្ខណៈសម្បត្តិទទួលសេវាអប់រំពិសេស ដោយពិចារណា ទៅលើព័ត៌មានទទួលបានពីការវាយតម្លៃដែលធ្វើឡើងដោយមណ្ឌលសិក្សាធិការ និងព័ត៌មានដែលអ្នកបាន ផ្តល់ជូន នោះមណ្ឌលសិក្សាធិការចាំបាច់ត្រូវផ្តល់ការអប់រំពិសេស និងសេវាពាក់ព័ន្ធដល់កូនអ្នក ហើយត្រូវ អនុវត្តតាមលក្ខខណ្ឌតម្រូវផ្នែកវិន័យដែលត្រូវបានរៀបរាប់ខាងលើ។

## ការបញ្ជូនបន្ត និងវិធានការរបស់អាជ្ញាធរអនុវត្តច្បាប់ និងអាជ្ញាធរយុត្តិធម៌

### 34 CFR §300.535; WAC 392-172A-05175

Part B នៃ IDEA មិនបាន៖

1. ហាមឃាត់មិនឲ្យមណ្ឌលសិក្សាធិការរាយការណ៍អំពីបទល្មើសប្រព្រឹត្តដោយកូនអ្នក ដែលមានលក្ខណៈសម្បត្តិគ្រប់គ្រាន់​ដើម្បីទទួលការអប់រំពិសេស ទៅកាន់អាជ្ញាធរពាក់ព័ន្ធសមស្រប **ឬ**
2. ទប់ស្កាត់អាជ្ញាធរអនុវត្តច្បាប់ និងអាជ្ញាធរយុត្តិធម៌របស់រដ្ឋពីការអនុវត្តការទទួលខុសត្រូវរបស់ពួក គេពាក់ព័ន្ធការអនុវត្តច្បាប់សហព័ន្ធ និងច្បាប់រដ្ឋចំពោះបទល្មើសដែលប្រព្រឹត្តដោយកូនអ្នក។

ការបញ្ជូនកំណត់ត្រា

ប្រសិនបើមណ្ឌលសិក្សាធិការរាយការណ៍ពីបទល្មើសណាមួយដែលប្រព្រឹត្តដោយកូនអ្នក មណ្ឌលសិក្សាធិការ៖

1. ចាំបាច់ត្រូវធានាថាសំណៅចម្លងនៃកំណត់ត្រានៃការអប់រំពិសេស និងកំណត់ត្រាផ្នែកវិន័យរបស់ កូនអ្នកត្រូវបានបញ្ជូនចេញជាមូលដ្ឋានពិចារណាដោយអាជ្ញាធរដែលមណ្ឌលសិក្សាធិការធ្វើការរាយការណ៍ជូន **និង**
2. អាចបញ្ជូនសំណៅចម្លងនៃកំណត់ត្រានៃការអប់រំពិសេស និងកំណត់ត្រាផ្នែកវិន័យរបស់កូនអ្នក ក្នុងកម្រិតមួយដែលត្រូវបានអនុញ្ញាតដោយ FERPA តែប៉ុណ្ណោះ។

## លក្ខខណ្ឌតម្រូវនៃការស្វែងរកទីកន្លែងសិក្សាដោយឪពុកម្តាយរបស់សិស្ស ក្នុងសាលាឯកជន ដោយការចំណាយសាធារណៈ នៅពេល FAPE មានបញ្ហា។

### CFR § 300.148; WAC 392-172A-04115

ប្រសិនបើអ្នកយល់ឃើញថាមណ្ឌលសិក្សាធិការរបស់អ្នកមិនអាចផ្តល់ FAPE ដល់កូនអ្នក ហើយអ្នក ជ្រើសរើសចុះឈ្មោះឲ្យកូនអ្នកចូលរៀនក្នុងសាលាឯកជន ដោយគ្មានការយល់ព្រមរបស់ស្រុក រដ្ឋបាល អ្នកចាំបាច់ត្រូវអនុវត្តតាមជំហានជាក់លាក់មួយចំនួនដើម្បីស្នើសុំការសងប្រាក់ពីស្រុក រដ្ឋបាល សម្រាប់ការចុះឈ្មោះចូលរៀននៅសាលាឯកជននោះ។

ការសងប្រាក់សម្រាប់ការចុះឈ្មោះចូលរៀននៅសាលាឯកជន

ប្រសិនបើកាលពីគ្រាមុន កូនអ្នកបានទទួលការអប់រំពិសេស និងសេវាពាក់ព័ន្ធនានាពីមណ្ឌលសិក្សាធិការ សាលា ហើយអ្នកជ្រើសរើសចុះឈ្មោះឲ្យកូនអ្នកចូលរៀនក្នុងសាលាឯកជន កម្រិតបឋមសិក្សា ឬ មធ្យមសិក្សា ដោយគ្មានការយល់ព្រម ឬបញ្ជូនបន្តរបស់មណ្ឌលសិក្សាធិការ តុលាការ ឬ ALJ អាចស្នើសុំ ឲ្យមណ្ឌលសិក្សាធិការសងប្រាក់ជូនអ្នកសម្រាប់ការចំណាយលើការចុះឈ្មោះចូលរៀនរបស់កូនអ្នក ប្រសិនបើតុលាការ ឬ ALJ រកឃើញថាមណ្ឌលសិក្សាធិការមិនបានផ្តល់ FAPE ដល់កូនអ្នកទាន់ ពេលវេលា មុនពេលចុះឈ្មោះចូលរៀននេះ ហើយការចុះឈ្មោះចូលរៀននៅសាលាឯកជននេះមាន លក្ខណៈសមស្រប។ តុលាការ ឬ ALJ អាចកំណត់ថាការចុះឈ្មោះចូលរៀននៅសាលាឯកជនរបស់ កូនអ្នកមានលក្ខណៈសមស្រប បើទោះបីជាការធ្វើបែបនេះមិនសមស្របតាមស្តង់ដាររដ្ឋ ដែលគ្រប ដណ្តប់លើការអប់រំដែលផ្តល់ជូនដោយមណ្ឌលសិក្សាធិការក៏ដោយ។

កម្រិតនៃការសងប្រាក់

ចំនួននៃការសងប្រាក់ដូចមានរៀបរាប់ក្នុងកថាខ័ណ្ឌខាងលើ អាចត្រូវបានកាត់បន្ថយ ឬបដិសេធ៖

1. ប្រសិនបើ៖ (ក) នៅក្នុងកិច្ចប្រជុំ IEP ចុងក្រោយដែលអ្នកបានចូលរួមមុនពេលអ្នកឈប់ឲ្យកូនអ្នកទៅរៀននៅសាលាសារដ្ឋ អ្នកមិនបានប្រាប់ក្រុមការងារ IEP ថាអ្នកបានច្រានចោលការរកកន្លែងសិក្សាជូនកូនអ្នកដែលត្រូវបានស្នើឡើងដោយមណ្ឌលសិក្សាធិការដើម្បីផ្តល់ FAPE ដល់កូនអ្នក រួមមាន ការថ្លែងប្រាប់ពីក្តីបារម្ភរបស់អ្នក និងគោលបំណងរបស់អ្នកក្នុងការចុះឈ្មោះឲ្យកូនអ្នកចូលរៀន ក្នុងសាលាឯកជន ក្រោមបន្ទុកចំណាយរបស់រដ្ឋ ឬ (ខ) យ៉ាងហោចណាស់រយៈពេល១០ថ្ងៃនៃថ្ងៃធ្វើការ (រាប់បញ្ចូលទាំងថ្ងៃឈប់សម្រាកចំថ្ងៃធ្វើការ) មុនពេលអ្នកឈប់ឲ្យកូនអ្នកទៅរៀននៅសាលារដ្ឋ អ្នកមិនបានផ្តល់ការជូនដំណឹងអំពីព័ត៌មាននោះជាលាយលក្ខណ៍អក្សរដល់មណ្ឌលសិក្សាធិការ។
2. ប្រសិនបើមុនពេលអ្នកឈប់ឲ្យកូនអ្នកទៅរៀននៅសាលារដ្ឋ មណ្ឌលសិក្សាធិការបានផ្តល់ជូនដំណឹងជាលាយលក្ខណ៍អក្សរដល់អ្នក អំពីគោលបំណងធ្វើការវាយតម្លៃកូនរបស់អ្នក (រួមមានការថ្លែងអំពីគោលបំណងនៃការវាយតម្លៃដែលមានលក្ខណៈសមស្រប និងសមហេតុផល) ប៉ុន្តែអ្នកមិនបានបញ្ជូន កូនអ្នកឲ្យគេវាយតម្លៃ **ឬ**
3. នៅពេលដែលតុលាការរកឃើញថាសកម្មភាពរបស់អ្នកមិនសមហេតុផល។

ក៏ប៉ុន្តែ ចំនួននៃការសងប្រាក់៖

1. មិនអាចកាត់បន្ថយ ឬបដិសេធដាច់ខាត ដោយសារការខកខានមិនបានផ្តល់ការជូនដំណឹង ប្រសិនបើ៖ (ក) សាលាបានរាំងស្ទះមិនឲ្យអ្នកផ្តល់ការជូនដំណឹង (ខ) អ្នកមិនបានទទួលការជូនដំណឹងអំពី ការទទួលខុសត្រូវរបស់អ្នកក្នុងការផ្តល់ការជូនដំណឹងដូចមានរៀបរាប់ខាងលើ ឬ (គ) អនុលោមភាព ជាមួយនឹងលក្ខខណ្ឌតម្រូវខាងលើ អាចនឹងបណ្តាលឲ្យមានគ្រោះថ្នាក់ដល់រាងកាយកូនអ្នក **និង**
2. មិនអាចត្រូវបានកាត់បន្ថយ ឬបដិសេធ តាមឆន្ទានុសិទ្ធិនៃតុលាការ ALJ ដោយសារការខកខានរបស់អ្នកក្នុងការផ្តល់ការជូនដំណឹងតាមការតម្រូវ ប្រសិនបើ៖ (ក) អ្នកមិនចេះអក្សរ ឬមិនអាចសរសេរភាសាអង់គ្លេស ឬ (ខ) អនុលោមភាពជាមួយនឹងលក្ខខណ្ឌតម្រូវខាងលើ អាចបណ្តាលឲ្យមានផលប៉ះពាល់ផ្លូវចិត្តធ្ងន់ធ្ងរដល់កូនអ្នក។

**ធនធាន**

ប្រសិនបើលោកអ្នកមានសំណួរអំពីនីតិវិធីទទួលបានកិច្ចការពារ សូមអញ្ជើញទាក់ទងមណ្ឌលសិក្សាធិការ សាលា ឬ OSPI សម្រាប់ព័ត៌មានបន្ថែម

OSPI

P.O Box 47200

Olympia, WA 98504

360-725-6075

speced@k12.wa.us

[OSPI - ទំព័រវែបសាយតិ៍ការអប់រំពិសេស](http://www.k12.wa.us/SpecialEd/default.aspx)

[OSPI - ទំព័រវែបសាយតិ៍ការអប់រំពិសេស - គ្រួសារ](http://www.k12.wa.us/SpecialEd/Families/Assistance.aspx)

អង្គការទទួលមូលនិធិពីសាធារណៈជនដូចខាងក្រោមនេះ អាចមានលទ្ធភាព ផ្តល់ព័ត៌មានបន្ថែមអំពីសេវាអប់រំពិសេសនៅរដ្ឋវ៉ាស៊ីងតោន (Washington State)៖

[Partnerships for Action Voices for Empowerment (PAVE)](http://www.wapave.org/)

6316 So. 12th St.

Tacoma, WA 98465

(800) 5-PARENT (v/tty)

អ៊ីម៉ែល៖ pave@wapave.org

វែបសាយតិ៍៖ Partnerships for Action Voices for Empowerment (PAVE)

| **Creative Commons** | **លើកលែងតែទទួលបានការជូនដំណឹងផ្សេងទៀតផ្ទុយពីនេះ ពុំនោះសោត ការងារដែលធ្វើឡើងដោយ** [**ការិយាល័យស្នងការអប់រំសាធារណៈ (**Office of Superintendent of Public Instruction**)**](http://www.k12.wa.us/)  **ត្រូវបានផ្តល់អាជ្ញាប័ណ្ណនៅក្រោម** [**អាជ្ញាប័ណ្ណភាព​ជា​ម្ចាស់​កម្មសិទ្ធិ​ការ​ច្នៃ​ប្រឌិត​រួម​ (**Creative CommonsAttribution License**)**](http://creativecommons.org/licenses/by/4.0/)**។** |
| --- | --- |

**សូមប្រាកដថាត្រូវ អ្នក​ទទួលបានការអនុញ្ញាតដើម្បីប្រើប្រាស់គ្រប់ផ្នែក​ទាំងអស់នៃឯកសារបោះពុម្ពផ្សាយនេះ​ (រូបភាព តារាង អត្ថបទ។ល។) ដែលមិនបានបង្កើតឡើងដោយបុគ្គលិក** OSPI **អ្នកធានា ឬអ្នកចុះកិច្ចសន្យា។ លិខិត​អនុញ្ញាតនេះ គប្បីដាក់តាំងបង្ហាញជាសេចក្តីប្រកាស អំពីម្ចាស់ស្នាដៃទៅតាមលក្ខណៈដែលបានបញ្ជាក់ដោយម្ចាស់កម្មសិទ្ធិថតចម្លង។ ត្រូវបញ្ជាក់ឲ្យបានច្បាស់ថាសមាសភាគនេះ គឺជាករណីលើកលែងនៃ​អាជ្ញាប័ណ្ណបើកទូលាយរបស់** OSPI **"លើកលែងតែមានការជូនដំណឹងដទៃផ្សេងទៀតផ្ទុយពីនេះ"។**

**សម្រាប់ព័ត៌មានបន្ថែម សូមចូលទៅកាន់** [**សៀវភៅណែនាំអំពីការផ្តល់អាជ្ញាប័ណ្ណ និងសិទ្ធិថតចម្លងអន្តរកម្ម** OSPI**។**](http://www.surveygizmo.com/s3/2689472/CopyrightLicensingGuide)

OSPI ផ្ត**ល់ភាពស្មើគ្នាចំពោះកម្មវិធី និងសេវាទាំងឡាយ ដោយគ្មានការរើសអើងភេទ ជាតិសាសន៍ លទ្ធជំនឿសាសនា ពណ៌សម្បុរ ជាតិកំណើត អាយុ អតីតយុទ្ធជនដែលចាកចេញពីជីវិតកងទ័ព ឬស្ថានភាពជាយោធា ទំនោរផ្លូវភេទរួមទាំង ការបង្ហាញ ឬអត្តសញ្ញាណយេនឌ័រ ពិការភាពសរសៃប្រសាទវិញ្ញាណ ផ្លូវចិត្ត ឬរាងកាយណាមួយ ឬការប្រើប្រាស់មគ្គុទេសន៍សុនខដែលទទួលបានការបណ្តុះបណ្តាល ឬសេវាសត្វសម្រាប់ជួយដល់ជនពិការភាព។ សំណួរ និងការ​ប្តឹង​អំ​ពីការរើសអើង គប្បី​បញ្ជូនទៅកាន់នាយកផ្នែកសមធម៌ និងសិទ្ធិពលរដ្ឋ​ តាមលេខទូរសព្ទលេខ** (360-725-6162) 725-6162 **ឬ ប្រអប់សំបុត្រលេខ** 47200 Olympia WA 98504-7200**។**

**ដោនឡូតឯកសារនេះជា** PDF **តាមទំព័រវែបសាយតិ៍** [OSPI **– ការអប់រំពិសេស – ការគាំពារតាមនីតិវិធី**](http://www.k12.wa.us/SpecialEd/Families/Rights.aspx)**។ ឯកសារនេះ** **អាចរកបាននៅក្នុងទម្រង់ផ្សេងទៀត តាមការស្នើសុំ។ សូមទាក់ទងមជ្ឈមណ្ឌលធនធាតាមរយៈលេខ** 888-595-3276, TTY 360-664-3631**។ សូមមើលលេខឯកសារនេះ ​សម្រាប់សេវាកម្មឆាប់រហ័សជាងនេះ៖** 19-0008**.**

| រូបភាព | ការពិពណ៌នា |
| --- | --- |
| **OSPI Logo** | **Chris Reykdal** **• អគ្គនាយករបស់​រដ្ឋ**Office of Superintendent of Public InstructionOld Capitol Building• P.O. Box 47200Olympia, WA 98504-7200 |